
DOINE ŞI 
(ÂNTECE DE LUME 


BUCURESTI 


10 


15 


Doine 


Doina 


Doină, doină, doină dulce 
Când te-auz nu m'aşi mai duc. 
Doină simt şi doina-oiu zice, 
Doină cânt, unde m'oiu duce, 
Doină, doină, viers cu foc, 
Când răsuni, eu stau în loc. 
Bate vânt de primăvară, 

Eu cânt doina pe afara. 
Bate vântul dela vale, 

Eu cânt doina pe cărare. 
Cu doina şi-a mea doiniţă, 
Pasc oile 'n poeniţă. 

Boii mei când aud doina, 
Ară țălina şi moina, 

Boii mei când le doinesc, 
Ară de se prăpădesc. 

Eu cu doina mă plătesc 
De bir şi de boieresc. 


Dela Niculae Ţinea-Liceni—Romanaţi. 

20 


25 


Doina Oltului 


Frunză verde matostat, 
Oltule, câine spurcat, 

Ce vii aşa turburat, 
Turburat şi'nveninat 

Tot cu sânge-amestecat ? 
Ori la coadă te-a plouat? 
Ori vre un malți s'a surpat, 
De mi-eşti aşa încruntat 


“Şi curgi aşa turburat? 


Pe vioară ce-mi aduci? 
Tot căpestre de cai murgi 
Şi chivere de voinici 

Şi curele ţintuite, 

Tot de voinici prăpădite. 
Frunză verde matostat, 
Nici un mal nu s'a surpat 
Nici la coadă nu m'a plouat 
Câte oști că s'au luptat 
Dincolo la Vadul-Lat, 
Toaten mine s'au aruncat 
Și pe mine m'au spurcat 
Şi d'aia viu turburat, 

Tot cu sânge-amestecat, 
Cu căpestre de cai murgi 
Şi chivere de haiduci, 

Cu curele ţintuite, 

Tot de voinici prăpădite. 


Dela Niculae Ţinea-—Liceni-Romanaţi. 





20 


25 


30 


Deoine 


Doina Olteanului 


Frunză verde de lipan, 
M-a făcut maica, Oltean, 
Ageamiu bucureştean, 

Şi n-am frică de Ardeal, 
Oltenaș cu părul creţ, 
N'are frică de-un judeţ 
Port cămaşe de tulpan, 
Căciuliță de-Astragan, 

Scriu cu condeiu de tufan 
De nu se şterge 'mtr-un an; 
Oltean mândru şi voinic 
N-are frică de nimic. 

Ese noaptea la colnic, 

Fără băț, fără nimic, 
Numai cu palmele goale, 
La brâu cu șapte pistoale, 
Invelite 'n muşamale, 
Atârnate "n găitane, 

De lucesc ca sfântul soare, 
Fuge potera de moare. 

De Oltean, Oltean fusei, 
Parte'n lume n-avusei 

Nici de mamă, nici de tată, 
Parcă sunt, nascut din piatră, 
Nici de fraţi, nici de surori, 
Parcă sunt născut din flori. 
Şi iar verde bobâlnic, 

De ce n'am murit de mic, 
Dar acum, când sunt voinic. 
Ştiu calul, ca să-l înching, 

Frumușel ca să-l îndung 
Ştiu armele să le ung, 
Să le ung cu undelemn, 
Să bată bine la semn. 
35 Şi cu unt de căprioară, 
Pe cine-oiu lovi să moară. 
Ştiu sabia, să mi-o 'ncing 
Şi la brâu ca să mi-o strâng 
Să mi-o aşez pe lângă mine, 
40 Să văz, dacă-mi şade bine 


Dela Niculae Ţinea-Liceni—Romanaţi, 





Doine 





Oile Pierdute 


Frunză verde de stejar, 
Colea *?n vale da arțar, 
S'auleşte d-un cioban, 
Din fluer şi din caval, 
5 Ca pierdut oiţele, 
Pe toate vâlcelele. 
Şi vine biata fetiță, 
Cu părul lăsat pe ţâță. 
ȘI, s-așează lângă mine, 
10 Atunci cânt doina mai bine. 
De când eram copil mic, 
Doina ştiu şi doina zic, 
Căci cu doina, cu doiniță 
Scap în crâng, în poieniţă. 
15 Eu cu doina mă plătesc 
De bir şi de boieresc. 
Pe malul unui pârâu, 
Scosei flueraș din brâu 
Și *ncepui doina cânta, 
20 Fericit, Doamne eram. 
Numai păsări şi mierle, 
Fericeau zilele mele. 
Numai cucul mă 'ngână. 
El „cucu“ şi eu „doina“. 


Dela Costache Pușoiu — Târgovişte. 

Ursitorile 


Frunză verde matostat, 

Să vezi maica, când m'a fapt, 

Cu mâna m-a legănat, 

Din guriță mi-a cântat 
5 Mi-a cântat, m-a alintat, 

Mă iubea ca ochii din cap. 

Ursitorile au venit 

Și pe mine, m-au ursit 

Să fiu haiduc pe pământ. 
10 Maica, dacă auzia, 

Foarte rău se supăra 

Şi din gură că-mi grăia: 

Decât haiduc pe pământ, 

Mai bine'ntr-un ceas nimic. 
15 De fașă că m-a luat, 

In codrii mari, m-a aruncat 

Şi acolo m-a lăsat. 

Dumnezeu nu s'a 'ndurat, 

De-o creangă m-a aninat 
20 lar vântul, când vânta, 

Pe mine mă legăna; 

lară ploaia, când ploua 

Pe mine că mă scălda, 

Şi ninsoarea când ningea, 
25 Pe mine că mă ungea, 

Tot mai mare mă făcea. 


Dela Nicolae Ţinea-—Liceni—-Romanaţi. 





10 


15 


Doine 


Blestemul mamii 


Frunză verde lemn trăznit, 
Maica mea, când m-a făcut, 
Din picior m-a legănat, 
Din gură m-a blestemat 
Pân'n-oi mânca de furat, 
Să nu mă ţiu săturat. 

Să mor de puşcă *mpușşcat 
Şi de sabie tăiat. 

In brațe că m-a luat, 

In pădure, m-a lepădat 

Şi acolo m-a lăsat, 

De-o creangă, m-a agăţat, 
Dumnezeu nu s-a "'ndurat, 
O ploaie mare c-a dat. 
Ploaia pe mine curgea, 
Inima ?n mine creştea, 

Tot mai mare mă făcea. 


Dela C. Pușoiu-.-Târgoviște. 





1 

Frunză verde ș-o lalea 


Frunză verde ş-o lalea 
Haiducii ce mi-şi făcea ? 
Prin pădure se plimba, 
Cuculeţul le cânta. 

5 Ei din gură că-mi ziceau: 
— Cucule dela Ghineşti 
Vin cu noi la Produleşti 
De mai trage-un paleleș 
Prin vârful arțarilor 

10 Prin cotul livezilor 
In pisma dușmanilor 
Că sunt mulți arde-i-ar para 
De nu-i mai cuprinde țara; 
Ca sunt mulţi, arde-i-ar focul 

15 De nu-i mai încape locul. 
Frunză verde trei căline 
Te pune pe-un mărăcine 
Şi să cânți puţin şi bine 
Să asculte mândra la tine. 

20 Frunză verde ş-o lalea 
Mândra mea din Slatina, 
Cu ochi negri ca mura, 
Cu fața ca smântâna, 

„Mult mi-a secat inima. 


Dela Stan Marin-—Văcăreşti-Dâmboviţa. 

30 


Doine 13 


Vestea bună 


Frunză verde de maălură, 
Văzui primăvara bună, 
Pusei plugul pe rotile, 
lpingeaua pe cobile. 

Zi-i odată, foi ca rugul. 
Nu mai odorăsc cu plugul, 
Să-mi fac cămașe ca fulgul 
Şi să es în deal cu murgul, 
Să văz, cum mai merge timpul. 
Timpul merge foarte bine, 
Arde inimioara 'n mine. 
Zi-i odată bob năut 

Arn auzit, nam crezut 

Că banii se fac la plug 

Şi se cheltuiesc în târg. 
Zi-i odata de mălură 

Văzui primăvara bună 

Şi luai săpșoara'n mână, 
Să sap şanţul la grădină, 
Să 'ngrop vreo bolbotină. 
Veni cucu 'n bătătură 
Şi-mi spuse de-o vorbă bună 
Şi-mi căzu sapa din mână 
Lasă tu, sapa la dracul 

Și aidi în codrul săracul, 
C-a "'nflorit codrul săracul 
Şi au isbit toți bălacii, 

De cară banii cu sacii, 

Cât oiu săpa tu'ntr-o vară, 
lei cu flinta într'o seară. 


14 

Frunză verde ş'o lalea, 
Aidi să'mpănăm marginea ; 
Marginea cu trestia, 
Grădiștea cu papură. 

35  Ș-om căpăta vreo para, 
Ne ţinem cheltuiala; 
Că-s oameni tare bogaţi, 
Care numără la sfanţi 
Şi ciocoi d-ăi guleraţi, 

40 Care suge p-ai mei frați. 


Dela Nicolae Ţinea-Liceni-Romanaţi. 


Doine 


Mă suii în munte, în plaiu 


10 


25 


30 


Zi-i ş-odată de susaiu, 

Mă suii în munte, în plaiu, 
Văzui câmpul ca un raiu; 
Numai grâne semănate 

Şi fel-de-fel de bucate, 
Avuţii nenumărate. 

Văzui plug cu patru cai 
La postelnicul Mihaiu 
Numai plugulețul meu 

L-a înţelenit Dumnezeu, 
Şade la perete greu. 
Pogonicii'n sat la fete 

Şi cornacii la neveste. 
Frunză verde măr dungat, 
Toată noaptea m'am luptat, 
Cu nişte jurați de cai. 
Le-aruncai gloduri de sare, 
Armăsarii sare, să mă omoare, 
Aruncai târsâna'n ei, 

Eu credeam că-s nişte miei 
Făcui târsână de lână, 
Prinsei iapa cea bătrână, 
Cârlăiorii vine pe urmă. 

li închisei într'o grădină. 
Când oiu zice filalea, 

Luai drumul p-acilea, 
Plecai Vinerea la târg, 

Să mai fac eu de chelciug. 
Când cântau cocoşii odată, 
Eram cu cârlanii pe baltă. 

Când cântau de nouă ori, 
Numaram la gălbiori. 
Când îu soarele amiază, 
N-aveam traiu de păgubaș. 
35 Ai de bea la adălmașş; 
lar cu vremea d-oiu trăi, 
Până'ntr'una ţi-oiu plăti; 
lar, dacă oiu muri eu, 
Ţi-o mai plăti Dumnezeu“. 


Delia lon Pietran-Prunişșor-—Mehedinţi. 

Doine 17 


Ciocoiul bătut 


Frunză verde scorogoi, 

Pe deal, pela Piţigoiu, 
Trece un car cu patru boi, 
Incărcat de păpuşoiu, 

Din dărătul carului, 
Arendaşul satului, 
Lipitoarea dracului. 

— Bună ziua, mă loane. 
— Ba nu-ți mulțumesc, cucoane. 
— Măi loane, tu eşti beat? 
—  Sictir, ciocoiu gulerat, 
Eu sunt negru, negustat, 
De trei zile n'am mâncat; 
Boii_ nu i-am adăpat 

Şi nici apă nu le-am dat 
Şi tu mă faci că sunt beat. 
Dar ciocoiul ca ciocoiul 

Să nu-şi lase obiceiul ? 
Scoase o fişcă aşa 

Şi'i trase vre'o câteva. 

Dar țăranul ca ţăranul, 

Nu ştie ce e şofranul 

Şi când îl umple amarul 
Bagă mâna sub scoarță 

Şi scoate de-o tufă groasă 
Și la mijloc, noduroasă 

Și la cap căpăţânoasă 

Şi prin foc de cinci ori trasă. 
li trase una, îi trase două 
li trase patruzecişinouă, 

35 


40 


45 


50 


55 


60 


Până rupse tufa'n două. 

— Măi țărane, nu mai da, 
Mi-ai rupt toată spinarea. 
— Măi țărane eşti nebun ? 
Vrei să mă omori în drum ? 
Dar ciocoiul ce-mi făcea ? 
Dosul fuga că mi-și da 
Drept la curte se oprea 

In poartă tare-mi bătea 

Şi din gură aşa-mi striga: 
— Măi, loane, bolocane, 
Scoal' „d'aprinde-o lumânare 
Deschide uşile tare 

Mă caută pe spinare, 

Că mă doare foarte tare. 
Na un sfanţ şi trei parale 
Şi fugi la cârciumă'n vale. 
Și mi-a rachiuaș d'ăl tare 
Şi mă freacă pe spinare 
D'aolele ! rău mă doare!.. 
Că m-a omorit țăranul. 

Că bătaia ciocoiască 

E joacă copilărească ; 

lar bătaia de țăran 

Te face de zaci un an; 
lar bătaia țărănească 

Te usucă, te face iască 
Uite la fața mea 

Par'că a arat dracii cu ea. 
Bine ţi-a făcut, cocoane 
Că de ce nu le dai pogoane ? 
Le mor copiii de foame. 


Deia Ghiţă Rusu-—Cetăţuia—Bacău 








Doine 


Săracul și bogatul 


Frunză verde de dudău, 
La cârciumă'n Făgădău, 
Unde bea şi bun şi rău, 
Bea săracul cu bogatul 

5 De se minunează satul. 
Frunză verde ş'o lalea 
Dar când cheful se făcea, 
Săracul se necăjea 
Bogatului că-i zicea : 

10  — Măi bogate, dumneata 
Ce bei în pofida mea? 
Dar bogatul răspundea: 
— Măi cârciumaer, dumneata, 
Pune-mi mie vin dun ban 

15 Să cinstesc cu ăst sărman. 
Săracul când auzea, 

Mai tare se necăjea 
Și din gură așa zicea: 
— Măi cârciumar dumneata, 

20  Pune-mi mie vin d'un zlot 
Să beau cu bogat cu tot. 
Dar bogatul răspundea: 
— Măi sărace, sărăcilă 
De te potriveşti cu mine? 

25  Că-ţi beau hanța după tine 
Și căciulița din cap 
Şi te las gol despuiat 
Şi fără cușmă pe cap. 

Tu n'ai care ferecate 

30 Nici pătule cu bucate. 

Eu am la munte turme multe 

Şi bivoliţe la curte; 
Eu am care ferecate 
Şi hambare cu bucate, 
35 Nu le risipesc pe toate 
In vară turme de oi, 
Pătule cu păpuşoi. 
Dar săracul dacă auzea 
Curaj tare că prindea 
40 Şi bogatului striga 
Cu mâna-l ameninţa : 
— Măi bogate, dă-i aşa, 
De mă faci că sunt nerod, 
Dar-ar Dumnezeu d'un foc: 
45  D'un foc mare cun pârjol 
Să-ţi arză carele toate 
Carele, hambarele 
Să rămână fiarele, 
Să le cari cu braţele 
50 Să le vinzi la Făgădău 
Să plăteşti ce am băut eu, 
Fierul de pe carul tău 


N'am să'mbrac baltagul meu. 
Baltagul meu e de-argint 


55 Când adii cu el în vânt 
Cad bogaţii la pământ. 





Dela Alexandru Ureche-Ţigănești-Mușcel. 











Doine 2] 


Femeia oropsită de bărbat 


Frunză verde ș-o alună 

Pe sub munte de pădure, 

Mi-se duce o tânără'n lume, 
Oropsită de bărbat, 

5 Indrăgită de amant, 

C-un prunc mic nebotezat. 
Pruncul plânge, 
Mă-sa'i zice : 

— Taci, pruncule, nu mai plânge, 

10 Că te-oiu scălda 'n lapte dulce, 
Ca să-ţi fie gura dulce. 

— Să mă scalzi şi în zahar, 
Mie-mi pare tot amar. 
Mă-sa iar, din nou îi zice: 

15  — Taci, puiule, nu mai plânge. 

Aici e pădurea deasă, 
Ese hoţii, să ne piarza. 
Aici, e pădurea rară, 

Ese hoţii, ne omoară. 

20 Cuvântul nu-l isprăvia 
lacă hoţii că-mi sosiau 
Şi către femeie grăiau; 

— Fă femeie, dumneata, 
Aruncă-ţi pruncu'n pustie, 

25  Şi-ai cu noi în haiducie, 
Ce-am câştiga să-ţi dăm ţie. 
De-am câştiga mii de lei, 

Toţi banii, să fie ai tăi, 
Să te duci, să-ţi ei cercei 
30 Să eși în lume cui. 


Dela 6. Puşoiu-Târgoviște. 

S'am zis verde de mohor 


Ş'am zis verde de mohor, 
Trandafir de pe răzor, 
Cu mijlocul roșior 
Şi pe margini verde închis. 
5 Ce mai amurez mi-am prins! 
Mititel şi desmierdat. 
Nici mustaţa nu ia dat, 
Cum e bun de sărutat. 
I-a dat barba fir cu fir, 
10  Dușmanii l-au pus la bir. 
EI de frica birului, 
Luă drumul Giurgiului, 
Trecu apa Nistrului. 
Trecu Nistru'n jumătate. 
15  Puica l-apucă de spate. 
— Unde te duci, Ioane, frate? 
Aidi acasă, loane frate, 
Că-ţi plătesc birul jumătate. 
— De mi-l-ai plăti de tot, 
20  Indărăt, nu mai mă 'ntorc. 
Indărăt de m'oiu întoarce 
Mie "mi merge pâra rea. 
M-a aflat primăria 
Şi mă pune la șosea 
25 Să plătesc dangaraua. 
Să plătesc podveadă grea. 
Ba mă leagă cot la cot, 
Şi mă poartă satul tot, 
Mă râde orice nerod. 


Dela llie Călui-Strehaia-Mehedinţi. 


10 


Doine 





Căprioara 


Zi'i odată sălcioară, 

Căprioară, surioară, 

Nu fii curvă și vicleană, 

Inalţă-te 'n două picioare 

Şi-mi roade codul pe poale; 
Roade poala codrului, 

Vâriul găitanului, 

Crenguşoara bradului ; 

Să văz raza soarelui. 

Pe coiful pistolului, 

Sus pe şeaua murgului, 

Reveneală trupului, 

Răcoare sufletului. 


Dela Dumitru Priscan-Slătioara-Câmpulung Moldovenesc. 

10 


15 


Căprioara 
(Variantă) 


Căprioară, surioară, 

Nu fi curvă şi vicleană, 
Inalță-te 'n două picioare, 
De-mi roade codrul pe poale 
Şi vârful zăvoiului. 

De pe lunca Oltului. 

Din mijlocul codrului, 

Să văz matca Oltului, 
Măgura haiducului, 

Unde Oltul se cotește, 
Voinici caii 'şi potcoveşte. 
Cu potcoave de oțel, 

Ține bine la muncel. 

Cu potcoave de argint, 

Că sunt bune la fugit. 

Cu potcoave de aramă, 
Nimeni n: le mai ia seamă, 


Dela ion Luţă-Grădișt=a-llfov. 


Doine 25 


Căprioara 
(Variantă) 


Frunză verde bob năut, 
De când maica m'a făcut, 
Eu în codru m'am trezit, 
Soarele nu Pam văzut. 
5 Nici luna, nici soarele, 
Numai păsărelele 
Şi cu căprioarele. 
Căprioară, surioară. 
Nu-mi fii curvă şi vicleană, 
10  Inalță-te 'n două picioare, 
De-mi roade codrul pe poale 
Să-mi străluce sfântul soare, 
Să-mi usuc ăle pistoale. 
Frunză verde murele, 
15  Putrezesc paturile. 
Ruginesc oțălele 
Nu iau foc ţilindrile, 
Că m'au bătut ploile 
Şi mi-au udat armele, 
20 Mă prinde poterile, 
Imi scurtează zilele. 
Frunză verde trei seminți, 
Potera din Mehedinţi, 
De fuge cu omu'n dinţi; 
25  Potera din Slatina, 
Care este mult mai rea, 
Mult mi-a secat inima, 
Că mult mam luptat-cu ea. 


Dela ilie Călui-Strehaia-Meheainţi. 

Doina Haiduciei 


Frunză verde foi de nuc, 
Astă vară-am fost Haiduc 
Şi la vară iar mă duc. 
Nu mă duc de sărăcie, 
Nu mă duc de bogăţie, 
Mă duc, că mi-e dată mie, 
Din mica-mi copilărie. 
Zi-i ş-odată matostat, 
Pe mine maica m-a fapt, 
In lapte dulce m-a scăldat, 
In foi de nuc că m-a 'nfășat 
Și pe mine m-a culcat 
Pe sub poala nucilor, 
Să fiu drag haiducilor. 
Doi cu doi când se 'ntâlnesc 
Tot de mine că-mi vorbesc, 
Când oi zice mărăcine, 
Că ştiu seama'n codru bine 
Ştiu toate potecile 
Şi toate colnicele, 
Unde bat poterile 
Şi toate strâmtorile, 
Pe unde trec ciocoi gulerați, 
Care suge p-ai mei frați. 


Dela .Niţă Bajliu-Stănilești-Fălticeni. 


CÂNTECE DE 
DRAGOSTE 


Cântece de Dragoste 


Nuculiță, o frunzuliță 


Nuculiţă, o frunzuliță 
Dar'ar, Domnul, o brumuliță 
Codre, frunza ca să-ţi pice 
Să-ţi rămâie mugurelul 

Să văz Leanii testemelul, 

Eu pe deal Leana pe coastă 
Amar de dragostea noastră. 
Testemelul cu flori în colț 
Te-aşi iubi, dar nu mai pociu. 
Zi-i odată ca mălura 
Mânăre, polriveşte-ţi gura 
Că ne află toată lumea. 

— Lasă lumea să vorbească 
Numai să nu ne ghicească. 
Zică lumea ce o vrea 
Dragostea e'n mâna mea. 


Anghel Bârlan — Buzău 

Turturica mea 


Foaie verde viorea 
D'aolică, d'aolea... 

Mă uitai într'o vâlcea 
Şi zării pe mândra mea, 

5 Cum mai cânta sărmana!.., 
Cum mai cânta cu foaia 
Frunză verde ş'o lalea 
Spune-mi turturica mea: 
— Când îngheață Dunărea ? 

10 Cam să trec pe galbenai 
Şi cu alţii alăturea 
Să iau mândrii malotea 
Că e goală, sărmana 
Şi mi-e ruşine cu ea. 


Dela lon Fâcăleţ — Cobia — Dâmboviţa. 

















Cum mai cântă presura! 


20 


25 


Cântece de Dragoste 


Şi iar verde viorea 

Intr'o coadă de vâlcea 
Cum mai cântă presura! 
Lasă cânte săraca; 

C'a venit primăvara 

Cu frunza şi cu iarba 
Unde calci 

Urmă nu faci; 

Unde şezi 

Nu te mai vezi. 

Şi iar verde bob secară 
Și-a intrat în primăvară 
Dorul mândrii mă omoară. 
Când o văz venind la plug 
Scot din brazdă și dejug 
Şi nu-mi vine cu vre-o treabă 
Vine numai de mă'ntreabă 
Şi nu pociu ca să traiesc 
Să-i spui câte pătimesc 

Şi iar verde mărăcine, 

Tot gândindu-mă la tine 
Mam prăpădit... vai de mine! 
Stau la masă să mănânc 
Gândurile mă apuc: 

Căci dragostea f*meiască 
Te bagă'n boală smeiască. 


Dela Alexandru Călin — Ciulhiţa — Muscel. 

Floarea de pe mare 


Frunză verde ş'o alună 

Colea-n vale la fântână 

Două fete spală lână 

Doi băeţi le țin de mână. 
5 Când oiu zice filalea, 

Dar fata îi zicea: 

— Măi, băete, băeţele, 

Leagă-ţi calul de nuiele ; 

Că nu eşti de seama mea 
10 Nici eu de potriva ta 

Eu sunt floare de pe mare 

Cine mă iubeşte moare. 

Un băiat m'a sărutat 

Dumnezeu nu l-a rabdat 
15 La trei zile l-a 'ngropat. 


Dela Gheorghe Rusu — Naip — Vlașca. 








10 


15 


20 


Cântece de Dragoste 


Floarea de pe mare 
(Variantă) 


Frunză verde peliniță 
Colea'n valen grădiniță 
Frumos doarme o copiliță 
Cu părul lăsat pe ţâță; 
Când pe ţâță, când pe spate, 
Inimioara mi se sbate; 
Inima şi sufletul 

Tocmai ca ceasornicul ! 
Trece-un voinic călare 

Şi strigă'n gurița mare: 

— A cui eşti tu fată mare? 
Fată eşti sau măritată 

Sau zână din cer picată? 
— Nw's fată, nici măritată, 
Nici zână din cer picată: 
Ci sunt floare de pe mare, 
Cine mă sărută moare. 
M'a sărutat un băiat, 
Dumnezeu nu l-a răbdat, 
De trei zile la'ngropaţ. 


Dela Niţă Bajllu — Stănilesti — Fălticeni. 

Floarea de pe mare 
(Variantă) 


Frunză verde alunele, 
Măi băete, băeţele 
Lasă-te, leică, de rele, 
Fugi din drumul casei mele 
5 Co să dai de belele. 
Nu veni drept prin vâlcele, 
Leagă-ți calul de colea, 
De nuiele, de nuia, 
Că nu eşti de seama mea 
10 Nici eu de potriva ta. 
Fruuză verde de cicoare 
Eu sunt floare de pe soare, 
Cine mă vede tresare, 
Cine mă sărută moare. 
15 Frunză verde matostat 
Un voinic m'a sărutat 
Dumnezeu nu l-a răbdat, 
La trei zile l-a'ngropat. 
Frunză verde ş'un dudau 
20 Măi băete, măi flăcău 
Cată-ţi, zău, dle drumul tău ; 
Că-i păcat de Dumnezeu, 
Ca abia eşti un copil 
Și nu eşti nici pus la bir: 
25 Un băețel, un mucos, 
Baţi drumul fără folos. 
Cată-ţi drumul fătul meu, 
Du-mi-te, cu Dumnezeu 
Că nu sunt, neică, de tine 


30 


35 


40 


Cântece de Dragoste 


Și nici tu nu ești de mine. 
lar dacă-auzea 

Mâna fetii i-o strângea, 
Din guriță că-mi râdea 
Și la urmă ce-mi făcea ? 
Mâna în buzunar băga, 
Galbeni cu pumnul scotea 
In poala fetii că-i punea 
Și lacrămite-şi ştergea. 
Cu pupături de băiat, 
Fata nu s'a supărat; 

Cu pupături de voinic 
Fata n'a mai zis nimic; 
Cu pupături nesfârşite 
Nici lon că n-a murit. 


Dela Fănică Catana-Ursaţi-Gorj. 

Floarea de pe mare și Brumărel 


Frunză verde peliniţă, 
Colea ?n :vale 'n poeniţă, 
Frumos doarme-o copiliță ! 
Doarme cu mâna la ţâtă. 

5 Să mă duc să-mi dea guriţă 
Şi cu degetul la piept, 

Nu mă 'ndur ca s'o deştept.: 
Deştepta-o'aş nu mă "ndur, 
Că prea doarme un somn bun. 

10  Deștepta-o'aș adormită, 
Mi-e că se scoală mâhnită. 
Vine un fecior în grabă 
Vine'n grabă și mi'o "'ntreabă: 

— A cui eşti? 

15 Cum te numeșşti ? 
Eşti fată sau măritată 
Sau zână din ceriu picată ? 
Nu sunt fată, nici nevastă, 
Nici zână, din ceriu picată, 

20 Ci sunt floare de pe mare, 

Venită 'n corăbioară. 
Cine mă miroase moare, 
Ma mirosit un băiat, 

La trei zile, a leşinat. 

25  — Dar matale cine-mi ești? 
Mi-eşti fecior sau însurat, 
Sau înger din ceriu picat ? 
— Nu sunt fecior, nici însurat, 
Nici înger din ceriu picat, 

30 Eu sunt Brumărel cel mare, 
Cade noaptea pe răcoare, 
Când cade pe câte o floare, 
Floarea miros nu mai are. 


Dela Vasile Duroiu -Vişoiu-Muşcel. 





20 


Cântece de Dor 


Oltule, Olteţule 


Frunză verde murele, 
Oltule, Oiteţule, 

Dare-ar Maica Precista 

Şi sfânta Duminica 

Şi ce zi o fi mai rea, 

Să-ţi sece isvoarele 

Şi toate pâraiele 

Şi toate vâlcelele, 

Să îţi scadă apele, 

Să treacă fetiţele 

Să le speli picioarile 

Albe ca lebedile, 

Să rămână pietrile, 

Să trec eu cu cismele, 

Să-mi sune potcoavele, 

Să m-auză mândrele ; 

“ot mândrele din Galaţi 

Cu ghiulufii retezați, 


Cu sălbi de galbeni şi sfanţi 


Mult m-a secat la ficaţi ! 


Dela lon Taciu-Studiniţa-Romanaţi. 





40 Gheorghe |. Tazlăuanu: Comoara Neamulul 
Oltule, pe malul tău 


Frunză verde ş'un dudău, 
Oltule, pe malul tău, 
Dar'ar bunul Dumnezeu 
Să se facă-un pod mereu, 
5 Să treacă și bun şi rău, 
Să treacă şi frate-meu, 
Călare pe-un pui de smeu 
Şi la urmă să trec eu, 
Călare pe-un pui de leu. 


Dela lon Taciu-Studiniţa-Romanaţi. 


In neagra strâinâtate 


Frunză verde trei granate 
Tu te duci neică departe 
In neagra străinătate 
Şapte dealuri ne desparte. 

5 Şapte dealuri şi-o pădure 
Și-o grădiniță cu mure. 
Dealurile să le surpăm, 
Pădurea s'o tăiem, 
Grădiniţa s'o stricăm, 

10  Murele să le mâncăm 
Ş'amândoi să ne vedem. 


Delia Oprea Vasile-Moţăeni-Dâmboviţa. 





Cântece de Dor 


Cal bălan și șeaua verde 


15 


Dela Gheorghe Rusu-Naip-Viașca. 


Frunză verde trei spanace, 
Calul-mi trage la conace 
Şi voinicul unde-i place. 
Frunză verde de lipan 
Drag mi-a fost calul bălan 
Şi voinicul iortoman. 
Cal bălan cu şeaua verde 
Ține-l, Doamne, nu mi-l pierde; 
Că Pam mai pierdut odată 

Și l-am cătat ţara toată. 
Moldova pe jumătate 
Și l-am găsit la Focșani 
Pe-o vatră de leuştean. 
Leuștene cin'te-a pus ? 
Puiul meu care s'a dus 
N'a lăsat nici un răspuns 
Nici guriță de ajuns. 

Şapte văi ș-o vale adâncă 


Frunză verde ş-o cucută, 
Şapte văi ş-o vale adâncă, 
Ş-o cărare strimticică, 
P-aci, lupii mă mănâncă. 
5  Stăi, lupe, nu fii nebun 
De mă mânca ziua 'n drum; 
Stăi, lupe, nu fii drăcos, 
Nu mânca omul frumos; 
Stăi, lupe, că m'oiu mânca, 
10 Când o răsări luna, 
Să dau mâna cu puica 
Ş'atunci lupe m'oiu mânca 
Şi pe mine şi pe ea, 
Să se ducă pomina! 
15  lacă luna a răsărit 
Şi puica n'a mai venit. 
Frunză verde matostat, 
Stăi, lupe, nu fii stricat, 
Nu mă mânca ziua'n sat, 
20  Stăi, lupe, să ies la câmp 
Ş-atunci poți să mă mănânci. 
Frunză verde ş'o alună 
Şi să-mi iau şi ziua bună, 
Dela stele, dela lună, 
25  Dela mândra mea cea bună. 


Dela Petre Mlhaiu-Văile-Unite-Dâmboviţa 

15 


20 


Cântece de Dor 


Lunca Călineștilor 


Luncă, luncă, mult mi-ești lungă 
Și mam cal ca să te-ajungă; 
Căci calul ce l-am avut, 

Ma pus dracul l-am vândut, 
Pentru un pustiu de iubit. 
Luncă, luncă, mult mi-ești lată, 
Și mam cal bun, să-ţi dau roată. 
Numai mama mânjilor, 

Ştie seama luncilor, 

Luncilor și văilor, 

Lunca Calineştilor. 

De-asupra Găeștilor, 

Se căsneşte trei voinici, 

Trei voinici pe trei cai murgi, 
Şi caii sunt verişori 

Și tinerii-s verişori 

Născuţi din două surori, 

Şapte văi ş-o vale-adâncă, 
P'aici lupii mă mănâncă. 

Stăi, lupe, nu mă mânca, 

Pân” ce-oiu trece valea rea, 

Cu struguri negri 'n basma, 

Să dau mâna cu puica, 

Să o 'nvăț cum să trăiască, 
Şi'n lume cum să iubească. 

Şi pe urmă, m'oiu mânca 

Şi pe mine şi pe ea. 


Dela lon Negoiţă-Ghinești-Dâmboviţa 

Cuculeţ de primăvară 


Frunză verde de secară, 
Cuculeţ de primăvară 
Când mai vii la noi în ţară? 
Să-mi treci țări şi să treci munți. 
5 Să vii la mândra să-i cânțţi; 
Frunză verde salbă moale 
Băete la primăvară 
Să mai viu la voi în țară? 
Frunză verde ş-o lalea 
10 Dacă, neică, oiu putea 
Oiu mai face şi p'asta: 
Că pe unde am cântat, 
Numai eu ştiu ce-am îndurat. 
Am cântat la Topoloveni 
15  Şi-am ciugulit burueni. 
Am cântat la Rusofag 
Şi-am mâncat putregai de fag. 
Am cântat la mândre cu drag 
Şi-am băut apă dintr'un lac. 
20 Am cântat cât am cântat 
Dar acum m'am înstrăinat; 
Pădurile s'au tăiat 
Au rămas buturile 
Mă mănâncă ulturile. 


Dela Stroe Marin-Glâmbocata-Dâmboviţa 





Cântece de Dor 


Cuculeţ cu pana sură 


Frunză verde ş'o răsură 
Cuculeţ cu pana sută 
Ce tot vii la noi la şură? 
Ori ţi-e foame, ori ţi-e sete ? 
5  — Nu mi-e foame, nu mi-e sete; 
Dar mi-e dor de al meu sat, 
Că trei mândre am lăsat: 
Una ?n vale 
Ca o floare, 
10 Una ?n deal 
Ca un pahar; 
Alta 'n capul satului 
Pieirea sufletului. 
A din deal s'a măritat 
15 La inimă m'a secat; 
A din vale ca o floare 
M'a secat la inimioară ; 
A din capul satului 
Aia sa dus dracului. 


Dela lon Dumiltru-Stâlpeni-Muscel 

10 


15 


Cucul și mândra 


Frunză verde ş-o sipică, 

Să vezi cucul cum mai cântă 
Şi mândruța cum ascultă; 
Cucul cântă *n opritură 

Și mândra din cotitură. 

Mă rog Doamne, mai dă-mi zile 
Cu puica să mă "'ntâlnesc 

Că nu ştiu cât mai trăesc. 
Mă uitai pe o potecea 

Şi zării pe mândra mea, 
Cum mai cântă cu frunza, 
De răsună pădurea. 

Mă duc şi eu după ea, 

Că mi-a fost ibovnicea, 

Cu ea-mi petrec viața 


Dela Gheorghe Rusu-Na'p-Vlaşșca 











CÂNTECE DE JALE 








Cântece de vale 49 


Doinari grea ce-o zicem noi 


Trage, Radu, din cimpoi, 
Doina-i grea ce-o zicem noi. 
Și mi-o trage legănat, 
Legănat şi trăgănat, 

5 Tot cu plâns amestecat. 
Şi-o zi, Radu, dupe mine 
Că-s bătrân şi ştiu mai bine. 
— Plânge, ţara, măi ciocoi, 
C'aţi vândut-o singuri voi, 

10 La jâdani, la arendari, 

Care sunt ca şi voi tâlhari! 
Ş'aţi făcut din sfânta lege, 
Un gunoiu de n'ai ce-alege. 
Plânge, ţara, măi ciocoi, 

15  C'aţi vândut-o singuri voi 
La jâdani, la arendari, 

Care sunt ca şi voi tâlhari. 


Delia Victor Dimitriu-Brădicești-Fălciu. 

Ciobanul și oile pierdute 


10 


15 


20 


25 


Frunză verde ş'un mărar 
Colea'n vale'n păcurar 
S'auleşte d'un cioban 

Din fluer şi din caval 

C'a pierdut oițele 

Pe toate vâlcelele 
Şi-a'ndrăgit fetiţele. 

Mai înainte că mergea 
Pe-o butură se-aşeza 

Și începea de-a buciuma. 
Jată lupii că ieşeau; 

EI pe lupi că-i întreba: 
— Măi, lupule, dumneata 
N'ai văzut oițele ? 

— Le-am văzut şi le-am păscut 
Pe răzoare 

Tot picioare 

La fântâni 

Tot căpăţâni. 

Dar ciobanul ce-mi făcea ? 
La fântâni că se ducea 
Căpăţânile găsea 

La o cârciumă că-mi venea 
Frumuşel chef că-mi făcea. 
Mai înainte că-mi mergea 
Cu'n lăutar se întâlnea. 
Dar ciobanul ce-mi făcea ? 
El din gură-mi cuvânta : 
— Măi, lăutar, dumneata 


Cântece de vale 51 


30 Dacă eşti tu meşter bun 
la să-mi faci tu un cântec bun; 
Să-mi fie cântecul alinător 
Să-ţi dau mândri gălbiori ; 
Gălbiori neferecați, 

35 Pe fund de chimir lăsați. 


Dela lon Dumitru-Stâlpeni-Muscel. 

Supărarea 


Frunză verde de trei muri, 
Sus e dealul la păduri 
Şi nu pot urca de gânduri. 
Ai tu, mândro şi doina! 
5  Supărat ca mine nu-i, 
Numai puiul cucului, 
Când îl lasă mama lui, 
In pustiul codrului. 
Şi-aşa cântă de frumos, 
10  Pică frunzele pe jos; 
Ş'aşa-mi cântă a jale 
Pică frunzele pe cale; 
Ş'aşa-mi cântă de duios 
Sboară frunzele pe jos; 
15  Şi-aşa cântă de cu foc 
De stă călătoru'n loc. 


Dela lon Tacu-Studiniţa-Romanaţi. 


15 


_ 


Cântece de yale 


De jalea vieţii mele 


Frunză verde magheran 

Multă lume dintr'un neam, 
Numai eu pe nimeni n'am; 
Multă lume dintrun sânge 
Numai eu n'am cui mă plânge. 
De-aşi trăi ca bradul în vale 
N'aşi avea nici o supărare; 
De-aşi trăi ca bradul în munte 
N'ași avea supărări multe. 
Supărat ca mine nu-i, 

Nu pot spune nimănui: 

Nici la lună, nici la stele, 
Nici la mândruțele mele. 

lar de jalea vieţii mele 

Plânge pietrile în vâlcele, 
Păsările'n cuiburele. 

De jalea traiului meu, 

Plâng pietrile pe pârâu, 
Păsărica'n cuibul său. 


Dela Bursuc Vaslile-Şotânga-Dâmboviţa. 

Durerea 


Frunză verde bob năut, 
Că fusei eu rânduit, 
De ursitoare ursit 
Să plâng noaptea ?n aşternut 
5 Tot pe perina pe care mă culc. 
Tinereţele se duc, 
Bătrâneţele m'ajung. 
Tinerețe cale mele 
N'au fost altele mai grele. 
10 Tinere întru zadar 
Petrecute cu amar, 
Cu amar şi cu necaz 
Şi cu lacrămi pe obraz 
Pentru un puişor cu haz, 


Dela Ilie Călin-Orodel-Deolj 


Cântece de vaie 


Moartea Giobănașului 


20 


25 


30 


— O foiţă trei cicori, 
Ciobănaşi dela miori, 

Unde-ţi fu soarta să mori? 

— Sus în vârful muntelui, 

Sub tulpina fagului, 

Sub umbrița bradului. 

— O foiţă bob năut, 

De murit, de ce-ai murit ? 

— Un trăsnet mare-a venit, 
Pe mine m'a omorât. 

— Lumânări cin” ţi-a ţinut ? 
— Luna când a răsărit, 

Stelele când au lucit. 

— De jelit, cin” te-a jelit? 
Păsări când au ciripit 

Pe mine că m'au elit. 

— Foae verde matostat 

De scăldat cin” te-a scăldat? 
— Norii când s'au scuturat, 
Pe mine că m'au scăldat. 

— Foae verde de ormuz, 

Dar de plâns, cine te-a plâns? 
— Oiţele, când s'au strâns 

Ele pe mine m'au plâns. 

— De pânzuit cin' te-a pânzuit ? 
— Frunza când a 'ngălbenit. 
— De "mbrăcat cin” te-a 'mbrăcat? 
— Frunza când s'a scuturat. 
Şi mă-sa că-mi auzia, 

După ciobănaş pleca, 

Prin pădure se ducea, 
Oile că le găsia, 
Pe ciobănaş mi-l vedea. 
Prin frunză că îmi căuta 
35 Peste ciobănaş că-mi da, 
Din guriță-l întreba: 
— Foaie verde bob năut, 
Ciobănaş de ce-ai murit ? 
— De-un trăsnet mare-a venit, 
40 Pe mine ma omorât, 
Ma făcut negru pământ. 
— Frunză verde de ormuz 
Fluerașul unde l-ai pus? 
— Foaie verde-a bobului 
45 Intre cracii fagului, 
La umbrița bradului. 
— 0 foiţă viorea 
Dar cu el cine-mi cânta ? 
— Vântul când o adia 
5o El măre că mi-o cânta, 
Oile s'or aduna 
Și pe mine m'or plângea. 


Dela Baltag lon-Moroeni-Dâmboviţa 


Cântece de Jale 57 


Moartea ciobănașului 
(Variantă) 


— Ciobănaș dela miori. 
Un” ţi-a fost moartea să mori? 
— Sus în vârful muntelui 
In bătaia vântului 

5 Sub cetina bradului! 
— Şi de ce moarte ai murit? 
— De trăznit când a trăznit. 
— De scăldat, cin” te-a scăldat? 
— Ploile când au plouat. 

10  Ş'apoi cin! te-a tămâiat? 
— Ceaţa când s'a ridicat. 
— De 'mpânzit, cin' te-a *mpânzit? 
— Luna când a răsărit. 
— De jelit cin” te-a jelit? 

15  — Păsările au ciripit, 
Şi isvoarele au şipotit. 
— Ş-apoi cine te-a 'ngropat ? 
— Trei brazi mari S'au răsturnat | 


Delia țoan Gh. Ciorogaru-Novaci-Gorj. 


CUCULEȚ 


10 


15 


„Cuculeţ 


Cucul 


Bată-te crucea de cuc, 
Tu eşti cuc, 
Eu sunt haiduc, 
Mă mir iarna ce mănânci, 
Vara nimic nu-ţi aduni. 
Măi creştine, dumneata 
Ce. ai tu cu gura mea, 
Că nu-ţi mănânc munca ta? 
Eu la vară, vin şi cânt 
Și la Sân-Petru, mă duc; 
C'așa sunt eu rânduit 
Ca nimica pe pământ, 
Mănânc putregaiu de fag 
Și beau apă dintr'un lac 
Şi cânt la lume cu drag. 


Dela Alexandru Călin-Ciulniţa-Muscel, 


10 





Cucul 


Frunză verde ca cofetul, 
Veni luna lui Sânt Petru 
A *ncetat cucul bungetul 
Şi turtureaua vicleana 

Şi mândruţa poteceaua. 
inte mândro, dupe mine, 


Că voinici sunt mulți ca mine 


Şi te ia de lângă mine. 


Că de-oiu prinde vre'un năluc 


Incalec calul şi mă duc 
Și te las cu dorwn trup. 


Dela Petre Mihai-—Văile-Unite—-Dâmboviţa. 

Cucul 


Frunză verde ş'o mălură, 
Cuculeţ dela pădure, 
Cu guşa plină de mure, 
Jumătate de căpşune, 
5  Mânca-ţiaş limba din gură; 
Mult mai ofticat pe mine! 
O foiţă viorea, 
Când te-aud dimineaţa, 
Tu-mi mai lungești viața! 
10 Când te-aud mai în deseară, 
Îmi simt inima uşoară! 
Frunză verde trei agude, 
Cuculeţ Jiean de munte, 
Ce coroană porți pe frunte ? 
15  — Numai sălcii şi cu plute. 
— Mi-ai ofticat mândre multe, 
Mi-ai ofticat şi p-a mea, 
Sărăcuț de maica mea! 


Dela Alexandru Călin-Ciulniţa-Dol]. 


10 


15 


20 


Cuculeţ 


Cucul 


Când oiu zice viorea, 
Veni cucul cât colea. 

Se pune pe-o rămurea, 
Aproape de casa mea. 
Incepe cucul a cânta, 

La inimă mă seca. 
Frunză verde nucă seacă, 
Eu zic cucului să tacă, 
El se pune p'altă creacă, 
Cântă hoțul de mă seacă. 
Bată-te crucea de câine, 
Că n'am o flintă cu mine, 
S'o trântesc odată "n tine, 
Să te răsbesc la ficaţi, 
Că m'ai depărtat de frați. 
Și de frați și de surori 

Şi de grădina cu flori; 
De-mi vine leşin, să mor 
Pe zi de două, trei ori, 
Pe noapte de nouă ori. 


Dela Alexandru Călin-Ciulnița-Muscel. 

Cucul 


Frunză verde bob năut, 
De-ar fi cucul d-un voinic, 
L'aș purta cu vicleşug, 

Cu basma neagră la gât. 

5 L'aş prinde d'un ibomnic! 
Dar cucu'mi-e o păsărea, 
Nu știe ce'i dragostea. 
Frunză verde trei cireşi, 
Cântă cucule mai des, 

10 Până sunt grânele verzi; 
Că dacă s'or secera, 
Sân'Petru te-o apuca, 
Cuculeţ, n'oiu mai cânta. 
Frunză verde murele, 

15 la mai cântă, cucule, 
Să te-auză mândrele, 
In toate dimineţile ; 
Mai cu drag nevestile, 
Cele tinerelele. 

20  — Nu mai pot, voinicule, 
Cam cântat astăzi pe brumă, 
Mi-a degerat limba 'n gură; 
Limba "n gură şi-un picior, 
Nu mai pociu cânta de dor. 


Dela lon Facâăleţ-Cobia-Dâmboviţa. 


Cuculeţ 


Cucul 


Frunză verde ş'o crăiță, 
Cântă cucul în poeniță. 
Şi-l ascultă neica Ghiţă 
Şi cu frate-său Gheorghiţă, 
Care gaica guriță, 

La vreme de neputinţă. 
Frunză verde micşunea, 
Cântă cuce, nu "nceta ; 
Mi'a'nflorit poroșnica, 
Mia "'mbobocit oglicea 
Şi mare cine o purta 
Ş-acuma e dragostea. 


Dela ion Marin-Raciu-Dâmboviţa. 

10 


20 


Cucul 


Frunză verde trei măsline, 
Cuculeţ dela pădure, 

Du-te la mândra şi'i spune 
Să nu se mai poarte bine, 
Cu rochița dela mine, 

Că s'a depărtat de mine 

Și mă omoară cu zile. 

— Frunză verde matostat, 
Cuculeţ unde-ai iernat ? 

— Peste Olt, la Vadul-lat, 
Intrun cătun afumat, 

Toată iarna am tremurat, 
Nebăut şi nemâncat. 

— "Dar acum unde te tragi? 
— Sus, la munte, la Novaci, 
Că mi-a "'nflorit vre'o trei fagi. 
Vre'o trei fagi, vre'o trei goruni 
Şi vre'o cinci şase aluni. 

— Frunză verde trei lămâi 
Dar la noi, când să mai vii? 
— Să mă aşteptaţi la Florii, 
Când sapă lumea la vii 

Şi dă mugurelul întâiu. 


Dela lon Marin-Raciu-Dâmboviţa. 


10 


15 


20 


Cuculeţ 


Cucul 


Frunză verde de trei mure 
Cuculeţ dela pădure, 

N'am vorbit noi, gură 'n gură, 
Să nu cânţi pe arătură, 
Că-ţi intră pulbere 'n gură ? 
Ş'ai mai cântat pe pârleaz 
Toată vara, așa necaz! 

la mai cântă cucule ! 

— Nu mai pot vainicule, 
Cam cântat la Calafat, 
Intr'un bordeiu dărâmat 
Toată noaptea mă plouat, 
Limba?n gură mi'a 'nghețat. 
Cam cântat la Severin, 

La moş popa Constantin, 
Numai p'o litră de vin 

Şi pe una de pelin, 

Nici aia n'a fost deplin. 
Am cântat la popa Nicu, 
De mi'a dat bani cu şinicu, 
Ş'am cântat la popa Marcul 
De mi'a dat banii cu sacul. 


Dela Marin Iismană—Orodel-—Doij. 


6T 

Cucul 


Frunză verde merele, 

Merele şi perele, 

la mai cântă cucule, 

Nu mai pot voinicule. 

5 Toată vara ţi-am cântat, 
Nici o plată nu mi-ati dat. 
Ş'am cântat la Severin, 
La logofătul Marin, 

Numai pe-o litră de vin, 

10 Şi nici aia na fost deplin. 
Ş'am cântat la Craiovița, 
La cocoana Bălăşița, 

De mia degerat guriţa 
Şi mia căzut limbulița. 

15 Şi mia găsit-o Marița 
Şi mi-o dă la primăvară 
Ca să cânt mândrelor iară. 


Dela Alexandru Călin-Ciulniţa—Muscel. 


Cuculeţ 


Cucul 


Vine cucul de trei zile, 
Pe ape şi prin pădure 
Şi mare pe ce să puie. 
S'ar pune p-o rămurea, 
5 Aproape de casa mea; 
Dar ie frică de belea. 
Eu zic cucului să tacă, 
El se pune p-altă cracă, 
Cântă hoţul de mă seacă. 
10  Cuculeţ dela pădure, 
Du-te la mândra şi'i spune 
Să nu se poarte aşa bine 
Cu parale dela mine, 
Să se poarte mai aşa 
15 Cu parale dela ea. 
— Cântă, cuce, limba-ţi pice, 
S'o ia daica, s'o mănânce; 
Dimineaţa ?n lapte dulce, 
Că mult e bună şi dulce. 


Dela lon Manclu-Târgoviște. 

Cuculeţ de pe răzor 


Frunză verde şun mohor, 
Cuculeţ de pe răzor, 

Tu mai milă şi m'ai dor, 
Nici aripioare, să sbori. 

5  — Aripioare ce-am avut 
Un vânător mi le-a rupt. 
Frunză verde salbă moale, 
Dă-mi, Doamne, de aripioare 
Ca să sborla sfântul soare, 

10  Să-l întreb de ursitoare. 
Frunză verde bob năut, 

Ca să sbor pe sub pământ, 
La măicuța în mormânt, 
Să o *ntreb ce-a mai făcut, 

15 Să-i pui capul pe picioare, 
Să mă "'ntrebe ce mă doare, 
In pieptişor și în şale, 
Tot de focul dumitale. 
Ursitoare... ursitoare... 

20 Rău mi-ai ursit cu dogoare, 
Ursitoare ca a mea, 

N-o mai fi alta mai rea. 

S'a prăpădit măicuţa 

Și-am rămas eu' străior 
25 Fără pic de ajutor. 


Dela Gheorghe Gheorghe-Româneșşti—Dâmboviţa. 


Cuculeţ 7] 


Cuculeţ de pe răzor 
(Variantă) 


Frunză verde șin mohor, 
Cuculeţ de pe răzor. 
Tu mai milă, tu n'ai dor, 
Eu aripioare să sbor; 

5 Căci de-aș avea aripioare, 
M-aş duce la sfântul soare, 
Să-l întreb de ursitoare. 
Ursitoarea mi'a fost bună, 
Dar mintea mi'a fost nebună. 


Dela Alexandru Călin-Ciulniţa—Muscel. 

Colea în vale la Bistreț 


Când oiu zice d'un măr creţ, 
Colea în vale la Bistreț, 
Răsări un nuculeţ: 

Nuculeţ cu frunza rară, 

5 Sau strâns ccucii toţi din ţară 
Şi cântă de se omoară! 
Sus în vârful nucului, 
Cântă muma cucului. 

La tulpina nucului. 

10 Cântă tatăl cucului; 
lar mai jos pe rămurele, 
Cântă două turturele. 

Alea nu sunt turturele, 
Ci sunt dragostele mele, 

15 Care m'am iubit cu ele, 
Din tinerețele mele. 

Eu zic cucului să tacă, 

EI să suie pe-altă cracă, 

Cântă hoțul de mă seacă, 
20 Tot în pica mea, să facă. 


Dela Alexandru Ureche-Ţigănești—Muscel. 


A 


Cuculeţ 73 


intre Olt și 'ntre Olteț 


10 


15 


Intre Olt şi "ntre Olteț, 
Intrun vârf de deluleţ, 
Presădit e-un nuculeţ. 
Nucul mare 
Frunză mare 
S'au strâns cucii toți din țară 
Şi cântă de se omoară! 
Vin, d'ascultă, bălăioară ! 
La tulpina nucului, 
Cântă tatăl cucului, 
Şi mai jos p-o rămurea 
Frumos cântă o turturea, 
Tristă cu inima rea; 
Că şa pierdut soția 
Şi mi'a rămas singurea! 


Dela Ilie Călln-Orodel-Daij. 

10 


"15 


20 


25 


39 


Cucu și Mierlia 


Frunză verde fir şi nalbă, 
Mierlița când mi-e bolnavă, 
Vine cucul şi mi'o întreabă: 
— Ce ţi-e ție soro dragă? 
De ce eşti tristă şi slabă? 
Ori puii că ţi-au fugit? 

Ori puii că ţi-au murit? 
Ori uliul în ei că s'a asvârlit ? 
— Puișorii mi-au sburat, 
Aproape de Calafat. 

Prin copaci s'au depărtat, 
Singură că m'au lăsat 

Şi s'au pus în pom uscat, 
Şi nu mi-e de altceva, 


” Mi-este zău, de moartea mea 


Că mi-e frică c'oiu muri 
Şi m'are cine mă jeli. 
Frunză verde ş'o lalea, 
Dară cucul ce'mi grăia: 
— Taci tu, mierlă, soră dragă, 
Că tu dacă oiu muri, 
Jumătate m'aşi cerni, 

Ş'aş veni şi te-aş jeli, 
Cuibul ţi-l-aş zugrăvi. 
M'aş pune p-uni mărăcine 
Şi te-aş jeli soro bine, 

Şi eu m'aşi jeli, eu tare. 
Curge isvoare de vale 
Din pricina dumitale, 

Şi m'oiu jeli mult şi bine. 


Cuculeţ 


Curge lacrămile gârlă, 
Pentru tine soro dragă, 
Şi cine m'o întreba, 


De ce cânţi cucule așa: 


35 Eu jelesc pe sora-mea, 
C'am trăit bine cu ea! 


Dela Vasile Duroiu-—Vișolu—Muscel. 

15 


29 


25 


30  Măricei, dolofănei, 


Dela lon Manciu-—Târgoviște. 


Cucul și Pitulicea 


Frunză verde maghiran, 
Colea în deal, în Teleorman, 
Frumos cântă un cuc bălan, 
Deșteaptă voinic sărman. 
Astă vară, n'a venit, 
Că nu l-am auzit cântând, 
Nici prin crâng, nici prin colnic; 
Bag'seamă s'a prăpădit, 
De nu l-am auzit cântând. 
Frunză verde bob năut, 
Colea, sus în deal, la schit, 
La rădăcină de nuc, 
Frumos cântă un puiu de cuc, 
Cu burtica pe pământ, 
Cu picioarele 'n nisip 
Și se uită peste câmp. 
Şi vede câmpw'nflorit. 
EI se vede jumulit. 
Atunci cântă amărât, 
Amărât și jumulit: 
Că vreo trei pui a pierdut. 
Pitulicea ia găsit. 

l-a găsit 

Şi ia crescut. 
Dar cu ce îi a crescut ? 
Cu furnici după copaci, 
Tot cu râme şi gândaci. 
Cu lacuste de prin crâng, 
Măricei că i'a făcut: 


Sboară'n Teleorman cu ei. 


Cuculeţ iri 


Cucul și Corbul 


Frunză verde ca molotru, 

Ce freamăt s-aude ?n codru ? 
Se ceartă cucul cu corbul, 
Cui să îi rămâie codrul. 

5 Corbul zice: E al meu. 
Cucul zice: Ba al meu, zău. 
Frunză verde viorea, 

Dară cucul ce-mi zicea: 
— Fugi d-aici, liftă spurcată, 

10  Mănânci carnea neînjunghiată. 
Şi bei apă turburată. 

Şi iar verde ş-o lalea 
Dară corbul ce-mi grăia: 
— Cucule Măria Ta. 

15 Care este popa-al tău, 
Să mă spovedesc și eu? 
Cucul, măre, că-mi grăia: 
— Popa al meu e un vânător. 
Cu pușculița de flori, 

20 Când te spovedește, mori. 


Dela lon Marin-—Raciu-Dâmboviţa. 


783 Gheorghe |. Tazlăuanu: Comoara Neamului 


Cucul și Corbul 


(Variantă) 


Frunză verde trei măsline, 
Cântă cucul pe cetine, 
Cam aproape de fântână, 
Vine corbul şi-l înjură 
5 Şi mi-l înjură de mumă; 
Că n'are soție în lume. 
lară cucul că-i zicea: 
— Taci, corbe, nu mă "'ngâna, 
Că nu eşti de legea mea. 
10 Tu eşti pasăre spurcată, 
Mănânci vita ne'junghiată 
Şi bei apă turburată. 
Eu sunt pasăre curată ; 
De mă las din sbor pe piatră 
15 Şi beau apă strecurată. 
Mănânc putrigaiu de fag 
Şi cânt la lume cu drag. 


Dela lon Marin-—Raciu-Dâmbovița. 

Murguleţ SI 


Murgul 


Frunză verde bobâlnic 

Pe cel deal, pe cel colnic 

Vine-o mândră cun voinic, 

Voinicelul mi-e călare 

Mândrulița pe picioare. 

— Pune-mă, neică, călare 

Că nu mai pot pe picioare. 

Murgul duce doi şi trei, 

Dară pe noi amândei 

10 Ca pe nişte năsturei. 
— Frunză verde de făsui, 
Nu pot neică să te pui: 
Că mi-e murgul tinerel 
Şi-mi cam pare rău de el. 

15 Frunză verde bob areu 
Dar-ar bunul Dumnezeu 
Să fie pe gândul meu: 
Calul să se poticnească, 
Drept în gât să te trântească, 

20 Mâna stângă să ţi-o frângă 
Şi pe dreapta s'o scrântească, 
Să rămâi cu drumuleţul. 
Ca mine cu doruleţul. 


ou! 


De lon Taciu-—Studiniţa—Romanaţi. 

15 


20 


Murgul 


— Frunză verde salbă moale 
Pune-mă, neică, călare, 

Că mi-e drumul ars de soare, 
Că mi-e drumul gloduros 

Şi nu pot merge pe jos. 

— Foaie verde salbă moale 
Nu te poci pune călare; 
Mi-e murgul stricat de şale, 
Foaie verde mărăcine 

Şi mi-e murgul mic de zile, 
D'abia mă duce pe mine. 
Foaie verde de trei foi 

Și mi-e murgul făcut Joi 

Nu poate să ducă doi. 

— Frunză verde foi ca macul 
Duce murgul doi şi trei 

Dar pe noi doi porumbei ? 
Porumbelul îl chiamă Ghiţă, 
Porumbița-o chiamă Miţa 
De-i dă lui Ghiţă guriţă. 
Guriţă de sărutat, 

Trupuşor de dezmierdat ; 
C'aşa e neica învățat 

Cu guriță de prin sat. 


Dela Nicolae Baltag—Moroeni-Dâmboviţa. 


20 


25 


30 


Murguleţ 


Murgul 


Frunză verde matostat, 
Murgule de când te-am luat, 
Nici un serviciu nu ţi-am dat; 
Numai la grajd că mi-ai stat: 
Pe bere şi pe mâncare, 

Ca să-ți fac voile tale. 

Viu să pui şeaua pe tine 

Să mă plimb frumos şi bine, 
Să mă plimb prin mahala, 

Pe la mândrulița mea, 

Care m'am iubit cu ea, 

Din copilăria mea, 

Din brațele maică-sa. 

Frunză verde murele 

Di... di... di... murgule, di 
Pân' la mândra n'oiu plesni. 
Când ţi-oiu zice-odată: „hăi“... 
Să sări iute şapte văi; 

Şapte văi, şapte vâlcele 

Şi-o mie de potecele 

Până la mândrele mele, 

Care mă iubeam cu ele. 
Murguleţ de când te-am luat 
Nici o palmă nu ţi-am dat, 
Dar acum am să te bat, 

Tot cu biciul de bumbac. 

— De ce să mă baţi stăpâne? 
Nu ţi-am purtat trupul bine ? 
Binişor şi aşezat 

In buestru legănat; 

De rușine nu te-am dat; 
Când treceam prin vreun sat 
Incepeam de nechezat. 
Când îţi vegeai mândrele 
35 Mă tăiai cu scările 
Ca să-ţi faci plăcerile 
Să te vază mândrele 
Ălea tinerelele, 
Calea ştiu dragostile. 


Dela Marin ismană-Orodel-Dolj. 


Murguleţ 


Murgul 


Frunză verde de stejar 

M'a dat satul “militar ; 
Militar în miliție 

Murgul meu cui să rămâie ? 

5  L-aş lăsa la tatăl meu; 

Tatăl meu e om bătrân, 
Nu coseşte vara fân. 
L-aşi lăsa la frate-meu ; 

Frate-meu e pârcălab, 

10 la bățul și pleacă'n sat, 
Murgul meu stă nemâncat; 
L-ași lăsa la soră-mea, 
Soră-mea e fată mare, 

Pune furca'n cingătoare 

15 Şi pleacă la şezătoare, 
Murgul meu moare de foame. 
L-aşi lăsa la maică-mea, 
Maică-mea e vrăjitoare 
la trăistuțul cu bomboane 

20 Şi pleacă prin mahalale, 
Murgul meu moare de foame. 
Am 0 soră mult mai mică 
Și plânge -de se usucă 
Murgului nu-i dă nimică. 

25  — Taci, soro, şi nu mai plânge 
Inimioara nu ţi-o frânge, 
N'am pierit când am fost mic; 
Dar acum când sunt voinic? 
Ştiu arma să o ridic 

30  Săbioara s'o 'nvârtesc, 

Acum să mă prăpădesc ? 
— Nici de murgul nu jelesc, 
Că tot eu am să-l hrănesc. 


Delia lon Taciu-Studiniţa-—-Romanaţi. 

Murogul 


Frunză verde salbă moale 
Nu se află pe sub soare 
Nici locşoare încântătoare 
Nici umbră umbrăritoare 

5 Nici apă răcoritoare 
Ca la Jiu între izvoare! 
O mândră cârciumăriță 
Mult e neică-i drăguliţă. 
Foae verde bob năut 

10 Aici murgule te vând 
Indărăt nu te mai duc. 
Indărăt de te-oiu ducea 
Mi-o ieși de-o vestea rea, 
Mi-atârn de gât ceva 

15 de picioare o dangana 
Şi de mână balama. 
Aici te beau cu mândra mea. 


Dela Marin Ismană — Orodel — Dolj. 


Murguleţ 87 


Murgul 


Frunză verde, anason 
Scoală-te puică din somn 
De-mi dă gurița s'adorm, 
Căci guriţa dela tine 
5 M'a prăpădit, vai de mine! 
Murgule, scoală, mână odată, 
Fă'-ți picioruşele roată 
Şi m'aruncă'n Olt odată 
La Marița sprâncenată. 
10  Foae verde dudele 
Ce oftezi tu murgule ? 
— De tine stăpânule 
Că eu am visat un vis, 
Tu pe mine-ai să mă vinzi 
15 Bune patale ai să prinzi, 
N'o fi stăpâne păcat 
Să vinzi dobitoc curat ? 
Treceam Oltul revărsat 
In buestru legănat, 
20  M'atingeai cu scările 
Şi-ţi făceam plăcerile, 
Să te vază mândrele. 
Când oiu zice, mandălac, 
Şapte ani că te-am plimbat, 
25 Te-am plimbat pe la amante 
Şapte ani şi jumătate, 
Te-am plimbat în haimanale 
Noaptea'n fund de mahalale, 
Ziua tot pe potecele 
30  lţi da mândrele floricele. 


Dela Marin ismană — Orodel — Dolj. 

Murguleţul 


Frunză verde ruguleţ, 
In buestru murguleţ, 
Peste Jiu la Dranovăţ; 
Că se face-un târguleţ 
5 De fete și de băeţi 
Să-mi cumpăr d'un frâuleţ 
Cum ţi-e ţie drăguleţ 
De... de... de, murgule, de 
.. Tu-ţi lumânările 
10 Că te taiu cu scările 
Să ajungem copilele, 
Să le luăm florile 
Di... di... di că n'oiu muri 
Dar nici bine nu ţi-o fi 
15 Zi odată trei lămâi 
La Scorbura de peste ii 
Unde's fete şi copii 
Care'ncep dragostea întâi 
Cu ciorapii ghizivii, 
zo Şi papucii nărămzii. 
Aci murgule rămâi, 
Să te vând într'o para, 
Să te beau cu mândra mea. 


Dela Marin Ismană — Orodel! — Dolj. 


15 


20 


Murguleţ 89 


Murguleţ; căluțul meu 


Frunză verde ş'un dudău, 
Murguleţ căluțul meu, 

Frate şi-a lui Dumnezeu, 
Ce“tot sufli atât de greu 

Şi te-abaţi din drum mereu ? 
Ori ţi-e greu trupşorul meu ? 
Şi iar verde ş'un dudău 
Flăcăiaş stăpânul meu, 

Nu mi-e greu trupşorul tău, 
Ci mi-e greu năravul tău, 
Pe la câte cârciumi treci 

Pe la toate te opreşti 

Pe la toate tu petreci 

Pe mine de gard mă legi 
Pe mine mă ţii legat 
Nebăut şi nemâncat. 

Şi îmi dai grăbelele 

Şi grăunţe... stelele 

Şi petreci cu mândrele. 

Tu te'nfuzi pe la odăi 

Şi eu roz pe la gunoi. 

Cum ţi-e drag cu mâna'n sân 
Şi mi-e la grătar cu fân 
Cum ţi-e drag cu mândra'n pat 
Şi mi-e cu traista'n cap 
Cum ţi-e drag cu litra plină 
Şi mie cu ieslea plină 

Cum ție-ți plac mândrele 

Şi mie grăunțele. 

30 Frunză verde ş'un dudău, 
Murguleţ căluțul meu, 
Mulţămeşte-mi că's flăcău ; 
Căci dacă, m'oiu însura 
Pe mălăiaş mi te-oiu da 

35 Şi şeaua pe lapte dulce, 

Să dau mândrii să mănânce.. 


Dela Oprea Vasile — Moţăeni — Dâmboviţa. 


Murguleţ 9] 





indeamnă, îndeamnă, murguleţ 


10 


15 


20 


Frunză verde ruguleţ, 
Indeamnă, îndeamnă murguleţ 
La cel cap de pisculeţ; 
Nu-ţi mai face părul cre 
Si coama în două părţi, 
Indeamnă, îndeamnă murguleţ 
La cel cap de pisculeţ 

Că se face-un târguleţ. 
Să-mi cumpăr d'un brâuleţ 
Măsurat pe căpuleţ, 
Frâuleţ cu floricele 

Lucrat în sărbătorele 

De mâna mândruţii mele 
Haide, haide murguleţ, 

La cel cap de pisculeţ, 

Că se face-un târguleț 

De fete şi de băeţi, 
Perechea de fete mari 
Cincisute de icoșari, 
Perechea de flăcăiaşi 

Trei sute de gălbinaşi, 
Perechea de nevestele 

O mie de mahmudele, 
Scurtarea vieții mele. 


Dela Stan Marin — Văcărești — Dâmboviţa. 

Indeamnă, îndeamnă, mursuleţ 
(Variantă) 


Frunză verde de măr creţ 
Indeamnă, îndeamnă, murguleţ 
La Leana cu părul creţ, 
Că-i frumoasă n'are preţ 

5 Şi iubeşte un judeţ. 
Indeamnă, îndeamnă, murguleţ 
Până'n vale la Cerneţ 
Se face d'un târguleţ 
De fete şi de băeţi; 

10 Să-mi cumpar d'un brâuleţ 
Și cun mic de biciuleţ; 
C'aşa mi-este drăguleţ, 
Frâulețul de mătase 
Impletit de puica'n şease ; 

15  Frâuleţul de arniciu 
Impletit de puica'n cinci. 
Am să plec în haiducie 
Că ea mi-a fost dată mie 
Din mica-mi copilărie. 


Dela llie Călin — Orodel — Dolj. 


Murguleţ 93 





Bate murgul din picior 


Frunză verde ş'un bujor, 
La fereastra din Obor, 
Bate murgul din picior. 
Şi nu bate ca stadorm 

5 Ci bate ca să mă scol, 
Să-i dau fân şi orzişor, 
Să pui şeaua binişor 
Să mă duc unde mi-e dor 
La Marița 'n foişor; 

10 Se poartă cu capul gol 
De n'oiu iubi-o să mor. 
Foaie verde ş'o lalea 
Dea, dea, dea, murgule, dea, 
Nu-ţi trânti potcoavele, 

15 Că ne-aude mândrele; 
Mândrele, vecinele 
Şi ne *nchide ușile. 
Zăvoreşte porţile 
Şi lasă perdelele 

20 Nu-mi fac eu plăcerile. 


Dela Marin Ismană-Orodel-Dol] 

Murgule, fă pasul mare 


Frunză verde de susai 
Hai, hai, hai, dorule hai! 
La fântânuța din plaiu 
De trei ori descălecai, 
5  Pusei masa şi mâncai. 
Dacă văzui și văzui, 
Pusei dorul căpătâiu, 
Cu dragostea mă "nvelii. 
Și iar verde d'avrămeasă 
10  Îndeamnă murguleț la coastă 
Să mergem de vreme acasă, 
La copii şi la nevastă. 
Murgule fă pasul mare 
Să mergem diseară cu soare. 
15  Frunzuliță floare albastră 
Căci m'a "'ncins un dor d'acasă, 
De-o îi dor dela nevastă, 
Să las calul să mai pască, 
Că nevastă mai găsesc, 
20  De-o fi dor dela copii 
Să încalec şi să mâi. 
De-o fi dorul dela mumă 
Să fac calul numai spumă, 
De-o fi dorul dela tată 
25 Să fac calul numai apă. 


Dela lon Făcăleţ-Cobia-Dâmboviţa 


Muraguleţ 


Murgule cu-amărătate 


Frunză verde foaie lată, 
Murgule cu-amărătate 
Fă-ţi picioarele grămadă 
Şi mă sai din piatră "n piatră; 
5 Mai urcă-mă n deal odată, 
Că ţi-oiu fi mamă și tată. 
Ți-oiu face eu grajd de piatră, 
Ți-oiu da apă strecurată, 
Venită din piatră ?n piatră 
10 Din şapte găleți de-odată, 
Tot de puica strecurată 
Prin batistă de olandă. 
Ţi-oiu da grăunţe cernute, 
Trecute prin nouă site. 
15 Ţi-oiu da fân cosit pe rouă, 
Ca să-mi tai tu calea 'n două, 
Să mă duci precum doresc, 
La puicuța ce iubesc. 


Dela Oprea Vasile-Moţăeni-Dâmboviţa 

N 


Visul 


Verde de pelin 
Şi de rozmalin, 
Sub umbră de nuc 
Doarme un voinic 
5 Cu murgul priponit 
Cu lănțuci de argint. 
Verde viorea 
Murgul străfigă, 
Voinic deştepta, 
10  Voinicel zicea: 
— Dea, murgule, dea 
Lupii te-ar mânca, 
Lupii şi cloncanii 
C'aşa vor dușmanii. 
15 Cum tu străfigași 
De mă deșteptaşi ? 
Frumos vis visam 
Că mă logodeam 
C'o fată de craiu 
20 Tot de peste plaiu. 
Verde viorea 
Zestre ce îi da? 
Tot frumoase vii, 
Intinse moșii ; 
25 Tot turme de oi 
Şi cirezi de boi; 
Herghelii de cai. 
In vârful coarnelor 
Câte-o piatră nestimată 
30 Ce plătește lumea toată. 


Delia Marin ismană-Orodel-Dolj 


STRĂINĂTATE 


10 


Străinătate 


Străinul 


Frunză verde de pelin 
Străinws, Doamne, străin, 
Străinws ca pasărea 

N'am milă nicăerea. 
Străinws ca un pui de cuc 
N'am milă unde mă duc. 
Străinw's ca un pui de mierlă 
Nu capăt nici prânz, nici cină. 
Frunză verde vişinele 
M'ajunse “un dor ş'o jele 
Pe la rudele mele 

Of, sărmanii ochii mei 
Multă lume vede ei; 

Dar nu vede pe ai mei. 


Dela Gociu D. Constantin — lvanca-Dâmboviţa. 


10 


Străinul 


Frunză verde, matostat, 
Rău, maică mai blestemat, 
Ca s'ajung până 'n Calafat, 
Pe pământul Turcilor, 

Să duc dorul mândrelor, 
Să ţiu caii de căpestre, 

Să duc dorul la neveste; 
La neveste tinerele, 

Care mă iubeam cu ele. 
Frunză verde matostat, 
Pentru ce m'am înstrăinat ? 
Aveam şi eu un frateal meu 
Şi Va luat Dumnezeu. 


Delia lon Stan-Produlești—Dâmboviţa,. 

10 


15 


20 


25 


Străinul 


Frunză verde trei gutui 
Lui... lui... lui.. dorule lui, 
Străinişor ca mine nu-i 
Numai puiul cucului 

Când îl lasă mama lui 

In mijlocul codrului, 

Pe vreo cinci, şase nuele 
Ar zbura şi mare pene 


Şi nici un pic de putere. 


Dar'ar, Dumnezeu, să dea 
Să-mi crească penişoara ; 
Ca să am cu ce zbura 
Şi-am să zbor din ţară ?n ţară 
Să-mi găsesc o măicuşoară 
Şi dă-mi, Doamne, nu-mi da mult 
Să mă mir ce m'a găsit, 
Dă-mi, Doamne, primăvara 
Să mă jeluiesc la ea 

Ca la măiculița mea, 

Să răsară brebenei 

Să mă jeluiesc la ei 

Ca la frăţiorii mei, 

Să-mi răsară viorele 

Să mă jeluiesc la ele, 

Ca la surorile mele 


Dela Marin Ilsmană-Orodel—Dolj. 


e 


Străinătate 


Străinul 


Frunză verde mătrăcine, 
Cine e străin ca mine? 
Numai mierla din pădure 
Dar nici ea nu e străină; 

5 Care cuibul în pădure 
Strânge paie, face cuib, 
Se ouă şi se scoate pui 
Şi-şi face copii destui. 
Frunză verde mărăcine 

10 Cine e străin ca mine? 
Numai floarea din grădină, 
Dar nici ea nu e străină 
Care 'n pământ rădăcină 
Două trei crăci pe tulpină 

15 Şi în vârf înfloresc flori 
Şi mi-şi are puișori. 
Frunză verde foaie lată 
Mă suii în munţi de piatră, 
Să-mi văz mamă, să-mi văz tață. 

20 Nu văz mamă, nu văz tată, 
Par'că sunt născut din piatră. 
Frunză verde trei bujori, 
Mă suii în munţi de flori 
Să-mi văz frați, să-mi văz surori, 

25 Parcă sunt născut din flori 
Şi mă plânge sora a mare 
Cu păr galben pe spinare 
Şi mă plânge sora mică 

30  Codrwn două se despică. 


Dela Stan lon-Produlesști—Dâmboviţa. 

Străinul 


Frunză verde trei aglice 
Străin sunt, străin îmi zice, 
Străin sunt unde n'oiu duce, 
Străin sunt ca presura 

5 Că mare pe nimenea. 
Frunză verde trei căline, 
Cine e străin pe lume? 
Numai cucul din pădure. 
Dar nici cucul nu-i străin, 

10 Că mai are o surioară 
Ce o chiamă privighetoare. 
Cântă noaptea pe răcoare 
Dimineaţa n prânzul mare. 


Dela lon Călineasa-Ciulniţa— Muscel. 


25 


30 


Străinătate 


Străinul 


Frunză verde lin pelin, 

Azi e nor, «mâine senin. 
Doui frățiori am la drum, 
Şi s'au dus la Severin. 
S'aducă butii de vin. 
Butiile de vin ei mi-au pierdut, 
Sau că ei mi-au ratăcit; 
Eu văz bine că n'au venit, 
Dacă vedeam şi vedeam, 
Grajd de piatră deschideam, 
Pe murgul că mi-l scoteam 
Cu peria mi-l ştergeam, 
Şeaua pe el că puneam 

Şi pe el că'ncălecam. 
Dupe frățiori plecam, 

Și luam țara de-alungul 
Drumul de-a curmezișul, 
Dacă vedeam şi vedeam, 
Nici un frate nu găsiam. 
Indărăt că mă'ntorceam, 
Un chil de vin porunceam 
Puneam în pahar şi beam 
Și acasă mă duceam, 
Puneam masa şi mâncam, 
Singurel că mă vedeam; 
Masă, tu să fii arsă de foc, 
Că n'am avut eu noroc, 

Să fiu cu fraţii la un loc 
Şi cu tată la mijloc. 


Dela Petre Mihaiu — Văile Unite — Dâmboviţa. 

Străina 


Frunză verde trei seminți, 
Străină am fost la părinți, 
Ca lumina între doi sfinți. 
Frunză verde matostat, 

5 Părinții mi-S'au îndurat, 
Departe m'au măritat, 
Peste un deal şi peste munți, 
Să fac străini părinți. 

Şi cumnate, 
10 Ne'ntrebate 
Și surori 
Fără dureri. 
Verde foia lată 
15 lar maica deodată, 
Cu lacrămi udată 
Ea că îi zicea: 
— Străine maichii, 
De străină eşti străină, 
Duce-te'ar ceasul la mine. 
20  — Baeu maică m'am gândit, 
Că tot gândindu-mă la tine, 
S'a topit carnea pe mine. 
Frunză verde trei măsline, 
Când intru măicuţă 'n gârlă, 
25 Vine câte'o lipitoare 
Şi se lipește de mine 
Și trag câte-o gură plină 
De văz baboiași în gârlă 
Mă ustură la inimă. 


Dela Vasile Duroiu-Vișoiu—Muscel. 





Străinătare 


Străină's Doamne, străină! 


Străină's, Doamne, străină 
De nici apa nu mă mână, 
Sirăină's, Doamne, săracă 
De nici apa nu mă "'neacă, 

5  Străină's ca cucu în codru, 
Necăjit şi fără modru, 
Străină ca cucul în creangă 
Necăjit şi fără treabă. 
Pârâul cu apă rece 

10 Pe la poarta maichii trece. 
lese maica să se spele 
Vede lacrimile mele. 
Spala-te, măicuţă, spală 
Că de unde tei spăla 

15 Eu mai multe oiu vărsa 
la şervetul să se şteargă 
Lacrămile merg grămadă, 
Pe obraji pe amândouă, 
Dar de lacrimi nu bag seama 

20 Că le șterge cu basmaua, 
Dar mi-e milă de obraz 
Că rămâne fript şi ars. 


Dela Ille Călin-Orodel—Dblj. 


105 


106 Gheorghe |. Tazlăuanu: Comoara Neamului 


15 


20 


Turturea, pasărea mea 


Turturea pasărea mea, 
Spune la măicuța mea, 

De mai are vre'un fecior, 
Pună'i capul sub picior, 
De mai are vre-o fată, 
Pună'i capul sub o piatră; 
Să nu umble lumea toată, 
Prin neagra străinătate, 
Frunză verde de măr dulce, 
Trece-oiu munții şi m'oiu duce, 
Unde-a "nflorit piperul, 

Să nu viu pân'o fi cerul. 
Unde-a "'nflorit tămâia 

Să nu viu, până'i lumea. 
Dragele mele suriori. 
Priviţi ale mele flori. 

Le pliviţi şi le udaţi, 

Pe mine nu m-aşteptaţi ; 
Le udați cu apă rece, 

Că dintre voi m'oiu petrece, 
In neagra străinătata, 

Că de dânsa avui parte. 


Dela Vasile Stan — Produlești — Dâmboviţa. 


10 


15 


Străinătate 


Străinii 


Frunză verde de negară, 
Bate vântul pe sub seară, 
Se revarsă Dunărea mare, 
Duşmanii vor să mă omoare; 
Că mam tată, să mă ţie, 
Nici mamă să mă mângâie 
Și nici frate, să mă scape. 
Surorile's mititele, 

Nu ştiu seama la belele, 
Străior ca mine nuw'i 

Numai mierla codrului, 

Dar nici mierla nw'i străină, 
Că mai are un frățior, 

Pe frumosul Sturzişor 

Pe sub burtă bălbior, 

Pe spinare porumbac; 

Eu de străini nu mai scap. 


Dela Oprea Vasile — Moţăeni — Dâmboviţa. 

Străinăâtatea 


Frunză verde de pelin, 

Am auzit din bătrâni 

Că nu'i bine în străini. 

Am auzit, n'am crezut, 

M'a dus soarta șam văzut, 
Frunză verde d'avrămeasă, 
Inimă sărăcăcioasă, | 
Ce ţi'ași da, să fii voioasă! 
De-ași trăi ca brazii 'n munte, 
N'aş avea supărări multe; 
Dar trăesc ca plopii 'n deal, 
Petrec vieaţa cu amar. 

Toată lumeă dintr'un neam, 
Numai eu pe nimeni n'am. 
Toată lumea dintrun sânge, 
Numai eu n'am cui mă plânge, 
Frunză verde bob năut, 

Aştept ceas, aştept minut, 
Să-mi treacă vieața curând. 
Câte mi-le-am petrecut, 

Le şi spun toate pe rând. 
Când oiu fi la judecată 

Şi mi-oiu lua dreptatea ?n braţe; 
C'oiu sta cu Dumnezeu faţă. 
Le-oiu spune toate pe rând, 
Câte mi-le-am petrecut. 
Necazul și voia rea 

S'au pus la inima mea 

Şi şade cu-așezământ, 

Până m'o băga 'n mormânt, 


Străinătate 109 


Inimă lasă-ţi necazul, 
Cu străinii-ți petreci veacul, 
De-ar fi lumea fraţi, surori, 
N'aşi trăi cu supărări: 

35 Dar mi-e lumea dușmănoasă. 
Vorbeşte de rău în faţă. 
Cu ochii, se uită urât, 
De viu te'ar băga 'n mormânt. 


Dela llie Călin — Orodel — Dolj. 

25 


Străinăltatea 


Frunză verde trei agude 
Pornesc oile la munte 
Şi rămân mândruţe multe. 
Rămâne şi mândra mea 
Pe braţele altuia, 
S'am cuţit m-aşi'junghia 
Ori pe mine, ori pr ea 
Să se ducă pomina 
Frunzuliță bob năut 
Că s'a'njunghiat un voinic 
Pentru'n lucru de nimic. 
Frunză verde de pelin 
Ah, sărman, copil străin, 
Cum slujeşte la stăpân! 
Şi-şi slujeşte cu dreptate 
Şi-i dă leafa jumătate 
Şi mâncare-a treia parte. 
Frunză verde avrameasă, 
Sus pe culmea muntenească, 
Găsii vatra părintească 
Şi o hârşie de mătuşe, 
Care-a tors cu furca'n sat 
Până mare când m'a fapt 
Şi la şcoală m'a dat 
Şi'n străini m'aruncat. 


Dela Petru Mihai — Văile Unite — Dâmboviţa. 


20 


25 


Străinătate 


Străinătatea 


Foae verde grâu mărunt 
lată puică, plec, mă duc, 
Stai, puiule, nu te duce 

Că te scald în lapte dulce. 
Fie puică şi'n zahar, 

Totul mi-este în zadar: 

Că mi-am pus şeaua pe cal 
Şi mi-am pus picioru în scară 
Ş'am să plec în altă țară, 
Foicică foi de nuc 

lacă puică, plec mă duc. 

„— Merg şi eu cu dumneata. 
— Dumneata n'ai ce căta. 
Acolo unde mă duc 


Nu e iarbă nici pământ 
Nici un fir de grâu mărunt; 
Doar neagra străinătate, 
Duc vieaţă, sor'cu moartea ; 
Căci străinii, 

Sunt ca câinii. 

Nu-ţi dau pace la sculare 
Nici odihnă la culcare. 
Frunză verde de făsui 
Jelui-m'aş și n'am cui 
Jelui-m'aş câmpului. 
Câmpul are peliniță 
Sufletul meu neiculiță, 

Nici la el, nu am credință, 
Jelui-nvaşi și n'am cui 


1 

ras 
2) 


jelui-m'aș codrului. 

Codrul are frunza verde 

Şi nici ea nu mă mai crede, 
Şaş da jalbă la divan 
Acolo ciocoii's tari 

35 Îmi ţine judecata un an 

Șin pungă nam un ban. 


Dela Alexanaru Ureche — Țigănești — Muscel. 


Străinătate 


Străinătatea 


Frunză verde foaie lată, 
Dincotro, vântul mă bate, 
Tot mă frige şi mă arde, 
De neagră străinătate. 

5 Cine mi-e străin ca mine? 
Numai mierla din pădure, 
Dar nici ea nu e străină; 
Că mai are o surioară, 
Pe mândra privighetoare 

10  Şi-și cloceşte, scoate pui 
Şi-şi face vecini destui. 
Mi-i duce pe arătură, 

Le dă câte-o mură 'n gură, 
Mi-i face dolofănei, 
15 Şi intră 'n codru cuei 
Puii cântă, 
Mă-sa ascultă, 
Pune masa și mănâncă. 
S-adună la băutură, 
20 Cu frățiorii d'o mumă. 


Dela lon Dumitru-Stâlpeni-Muscel. 

Străinătatea 


Incotro cu fața stau 

Tot de străinătate dau 

Şi de străinătate multă 

Mi-a căzut lumea urâtă. 

De străini şi de pribeag 

Nu ştiu seara un'să trag. 

Aşi trage la o vecină 

Dar mi-e frică de pricină, 
Că-mi așterne-o rogojină 

Şi o perină de lână. 

Se uită chiorâş la mine 

Că nu le sunt cu voie bună. 
De-aș călca din piatră'n piatră 
Din străin nu mai faci tată. 
De-aş călca din urmă'n urmă 
Din străin nu mai faci mumă. 
Mă urcai pe munți de piatră 
Să-mi văz mamă, să-mi văz tată, 
Nu-mi văz mamă, nu-mi văz tată 
Tot neagră străinătate, 
Par'că sunt făcut din piatră! 
Bate vântul dela baltă 

Și- mi aduce dor de tată. 
Bate vâniul printre viță 
Mi-aduce dor de măiculiță. 
Bate, vânte, mai fierbinte, 
Aduci dorului aminte. 

Bate, vânte, cât de rece 


Străinătate 


Că mi-e dor de nu-mi mai trece. 
30 Mă uit în cale șin drum 

Nu văz părinți nici decum. 

Mă uit în cale şi'n cărare 

Şi nu te văz frăţioare 

Să-mi treacă la iniimioară 
35 Tot de dorul dumitale. 


Dela ilie Călin-Orodel-Dolj. 

Rău, maică, m'ai blestemat 


Frunză verde matostat, 

Rău, maică, m'ai blestemat 
Vinerea pe nespălat 

Şi mam parte de al meu sat. 
Nici de sat, nici de vecini, 
Numai de negrii străini. 
Pân' să fac străinul frate 
Pierdui carnea jumătate 

Şi sângele a treia parte. 

Şi iar verde matostat 
Spune-mi, maică, adevărat. 
In ce apă m'ai scăldat? 
Intr'o apă de Joi seară 

Să umblu din ţară'n țară. 
Frunză verde ş'o lalea, 
Maică măicuşoara mea, 

Când te-o ajunge dor de mine, 
Să eşi măicuță la poartă, 
Să-ţi faci ochişorii roată, 
Să-i arunci peste lumea toată. 
Tu pe mine m'oiu vedea 
Intr'o roată de soldaţi 

Stau în arme rezemați, 
Nebăuţi și nemâncați. 


Dela Stan Vasile-Produlești-Dâmboviţa. 


Străinătate 





Firea-i, mamă, blestemată 


10 


15 


20 


25 


Frunză verde foaie lată, 
Firea-i mamă blestemată, 
De ce nu m'ai făcut fată, 
Să stau cu tine pe vatră, 
Să-ţi aduc apă *n găleată, 
Să nu mă ia în armată. 

Şi mai făcut d-un fecior 
Să fiu taicăi de-ajutor, 
Scoteam boii din obor. 

Şi plugul de sub șopron 

Şi ţi-l puneam pe ogor. 
Şi-ți aram frumos ogor. 
Şi-ți semănam grâuşor 

Şi-ți semănam şi secară ; 
Că eu trec în altă țară. 
Acolo unde merg eu 

Nu e neam de spic de grâu, 
Numai sânge pân'la brâu. 
De'o eşi cu foaia în sus 

Să ştii, maică că m'am dus, 
De'o eşi cu foaia *n jos 

Să ştii, maică, că m'am întors. 
Frunză verde trei granate. 
Maică inimă de piatră, 

Mai cobori din ceriu odată ; 
Să vezi maică cum trăesc, 
Trăesc bine, trăesc rău. 

Ştie numai Dumnezeu 

O zi bună, zece rele, 

30  C'așa-mi trec zilele mele. 
Să ştiu maică c'oiu veni 
Drumul ţi-l-aş pardosi, 
Cu nisip piatră măruntă, 
Ca să vii, maică, mai iute. 

35 Cu nisip cu piatră mare 
Ca să vii, maică mai tare. 
Frunză verde ca nalba 
Taci inimă nu ofta 
Şi nu fii tristă aşa! 

40 Că n'oiu trăi cât lumea 

Oiu trăi o vară, două, 
Şi moiu topi ca o rouă. 
Foicică ca nalba 
Inimioară ca a mea 

45  N'o mai fi la nimenia!.. 


Dela lon Mancu-Târgovişte. 


Străinătate 119 
PE ANN N RR a N N NI N 


Cuculeţ dela pădure 


Cuculeţ dela pădure 
Du-te la maica şi spune 
De mai are-un fiu pe lume 
Să nu-l blesteme ca pe mine; 
5 Că umblu din sat în sat, 
Ca cucul din brad în brad, 
Cucul umblă că e dat 
Dar eu că sunt blestemat: 
Frunză verde de harbuz, 
10  Bate-un vântişor de sus, 
Pe sub lună, pe sub stele, 
Pe deasupra casei mele 
Şi mi-aduce dor şi jele 
De pe la rudele mele. 


Dela Podoabă Eugeniu-Târgoviște. 

Struguraș bătut de brumă 


Frunză verde ş'o fhălură 
Struguraș bătut de brumă, 
Rău e Doamne fără mumă. 
Struguraș batut de piatră, 
5 Rău e Doamne fără tată. 
Ş'am să calc din urmă în urmă, 
Doar oiu dobândi vreo mumă. 
Ş'am să calc din piatră în piatră 
Doar oiu dobândi vreun tată. 
10  Zi'i şaltă de mălură i 
Deaş călca din urmă *n urmă 
Din străini nu mai fac mumă. 
De'aş călca din piatră 'n piatră 
Din străini nu mai faci tată. 
15 Rău e, Doamne, prin străini, 
Ca desculț prin mărăcini. 
Rău €, Doamne, prin duşmani, 
Ca desculț prin bolovani. 
Frunză verde ş'o lalea 
20 Numai luna şi c'o stea 
Știe de patima mea; 
Patima ce pătimesc, 
N-am cui să mă jeluiesc, 
Jelui'm'aș dumitale 
25 Ca la un frate mai mare, 
Jelui'm'aşi câmpului 
Câmpul are peliniţă, 
Gura mea n'are credinţă. 


Dela Vasile Bursuc-Şotânga-Dâmboviţa. 


10 


15 


20 


25 


Străinătate 





Aoleo, frate peline! 


Frunză verde mărăcine 
Mărăcine înflorit bine 
Aoleo frate peline ! 

Amară e frunza ?n tine, 
Tot ca inimioara 'm mine. 
Amărâtă *i frunza ta 

Tot ca inimioara mea 

Şi n'o ştie nimenia, 
Numai singur neicuţa. 
Amarâţi-s'ar limba, 

Ştii ca pelinariţa, 

Să n'o pupe nimenea, 
Numai singur neicuţa 
Seara şi dimineața 

Peste zi, în-todeauna ; 
Mult mi-a secat inima 

Şi mie şi altora. 

Strein sunt, strein îmi zice 
Străin sunt unde m'oiu duce. 
Străin sunt ca pasărea 

Şi nu ştie nimenea 

De cât inimioara mea! 
Strein sunt ca niciodată, 
Ştii ca şase cuci p'o cracă 
Şi cântă și se desparte 

Şi pleacă 'n străinătate, 
Fără dor şi fără frate, 
Fără dor, fără surori, 
Numai singuri străiori. 


Dela Costache Puşol-Târgovişte. 

Frunză verde mărăcine, 
D'aoleou, frate peline, 
Amărâtă'i frunza?n tine, 
Cum e inimioara'n mine; 

5 Căci mă văz în ţări străine, 
Frunză verde trei smicele, 
Tinerețe c'ale mele, 
Petrecută fără vreme. 

Fără gust, fără plăcere, 

10 Tinerețe păcătoasă, 

Mult îmi eşti nenorocoasă. 
Tinerețe ca la mine, 

N'aş mai vrea să fie 'n lume! 
De beau un pahar de vin,i 

15 Fac la inimă venin; 

Că sunt voinicel străin |! 
Sunt strein ca un pui de cuc 
Şi n'am loc unde mă duc. 
Sunt strein ca pasărea 

20  N'am milă dela nimenia. 
Străină străinătate, 

Nu mă depărta departe, 
Dela sor' şi dela frate, 
Că mare cine să mă cate, 
25 In neagra străinătate, 
Taica mi-este mort mă frate, 
Maica e pe pat de moarte 
Şi-mi trage, frate, să moară, 
Că mă vede într'altă ţară. 


| 
Aoleo frate peline! 
(Variantă) 


30 


35 


40 


50 


Străinătate 123 





Mă urcai pe munţi de piatră, 
Făcui ochişorii roată, 
Paruncai peste lumea toată, 
Să-mi văz mamă, să-mi văz tată. 
Nu văz mamă, nu văz tată, 
Doar neagra străinătate, 

Şi călcai din urmă'n urmă, 
Din streini nu fac eu mumă. 
Şi călcai din flori în flori, 
Din streini nu fac surori, 

Eu singur străior, 

Fără milă, fără dor, 

Fără pic de ajutor; 

De-mi pică lacrimi de dor, 
Brazi înalţi şi cetinați, 

Voi de ce vă legănaţi? 

Cum să nu ne legănăm 

Că tot singuri rămânem ! 
Maică inimă de piatră, 

Mai vin'o pela mine odată; 
Că nimica nu-ţi poftesc, 

Dar nici să mă jeluiesc; 
Numai să vezi cum trăesc. 


Delia Marin Ilsmană-—Orodel-Dolj. 

Trenule, n'ai avea parte 


Frunză verde trei granate 
Trenule n'ai avea parte 
De şurupurile toate, 
De şinele de sub roate, 
5 De focarul care te poartă, 
Prea mai dus cale departe 
In neagra străinătate. 
Tocmai în regimentul şapte 
Și n'are, cine să mă cate: 
10  Taica e bătrân, nu poate 
Maica e de mult moartă. 
Surorile 's mititele, 
Nu ştiu drumurile mele, 
Frunză verde bob năut 
15 Trenul pleacă şuerând 
Mândra rămâne plângând 
Din ochi negri lăcrămând 
Dela inimă greu oftând 
Taci cu neica, nu plângea, 
20  C'oi da la sergent ceva 
Ş-oi plăti săptămâna 
Ş'oi veni și te-oi vedea. 


Dela Vasile Duroiu-—Vişoiu—Muscel. 


Străinătate 





Trenule, n'ai avea parte 


15 


CVariantă) 


Frunză verde foaie lată 
Trenule n'ai avea parte 

De şuruburile toate, 

De şinele de sub roate, 
Prea mai dus cale departe 
In neagra străinătate 

Nu văz mamă, nu văz tată! 
Par-că sunt născut din piatră 
Nu văz frați, nu văz surori, 
Parcă sunt născut din flori,! 
Nu văz nici un cunoscut, 
Par-că sunt din ceriu căzut. 
Văz doar iarba câmpului 
Pe întinsul pustiului 

Că ea este în orice loc: 
Inima mea arde'n foc. 


Dela lon Făcăleț-Cobia-—Dâmboviţa. 

10 


15 


25 


30 


Voinicel străin 


Verde foaie lată, 

De tată prădat. 

De mamă săţac 
Verde de pelin 

Şi de rozmalin, 
Voinicel strein, 

Ca măr dulce 'n drum. 
Care pe drum trece, 
Nu mi-l ocolește, 
MI-l sburătureşte, 
Trece duşir.anca 

Şi dă cu furca 

Şi rupe craca. 

Trece dușmanul 

Și dă cu parul 

Rupe lăstarul. 
Crânguliţe-i frânge, 
Merișoare-i curge, 
Tulpinoara-mi plânge 
Cu lacrimi de sânge 
Dar vârful de sus, 
Că e mai ajuns 

Din gură ia spus: 
— Taci tulpină, taci 
Că tot tu le faci, 

Şi tot tu le tragi 

Şi tot rău îţi faci; 
C'acum ciumpăveşti, 
Dar la vară crești 
Taci nu mai plângea, 


35 


40 


45 


50 


55 


60 


Străinătate 


Că nu-i vina ta 
Nici aceluia ; 

Ci aceluia, 

Care te-a sădit 

Şi te-a presădit 
Şi nu te'a "'ngrijit 
Și nu tea'n grădit 
Cu pari, cu nuele, 
Cu întărituri grele, 
Cu cuvinte rele. 
Voinicel străin, 
Străin şi sărac 


Intră noaptea în sat. 


De toţi câinii lătrat 
De nimeni întrebat, 
In seamă nebăgat, 
De ploae ploat, 
Doanmne lângă gard. 
Voinicel bogat, 
Intră ziua *n sat 
De câini apărat 

De toți întrebat 

In seamă băgat. 
De toţi e poitit 

Și bine primit. 

La masă chemat. 
Bine ospătat, 

Bea și chefueşte, 
Ştie că trăeşte 

Vac că văcueşte. 


Bela Vasile Du roiu-—Vişoiu—Muscei. 

10 


15 


20 


Voinicel strein 
(Variantă) 


Foae de pelin 

Şi de rosmalin, 
Voinicel strein, 
Strein și bogat, 
Intră seara *n sat, 
De toţi mi'e chemat, 
De.toţi întrebat 

La masă aşezat. 

Tot la masă întinsă, 
De boeri coprinsă, 
Tot de boeri mari 
Și de ghinărari, 
Voinicel strein, 
Strein şi sărac 

Intră noaptea ?n sat. 
EI s'alăturat 

La un colţ de gară 
Ploaia l-a ploat, 
Fumul Pa fumat; 
Câinii l-au lătrat, 
Nimeni nu Va "ntrebat 
Şi nu Pa chemat. 
Vai !. Omul sărac !.. 
Nici boii nu-i trag. 


Dela Alexandru Ureche-Ţigănești—Muscel. 


Cântece de Dor 131 


Frunză verde sălcioară 


Frunză verde șălcioară, 
Dealule, făcea-te-ai vale, 
Să-mi treacă dorul călare, 
Cu ceasul la cheotoare, 

5 Cu cămașa d-albă floare, 
Cu brâul lasat pe șale, 
Unde-l vede, leica moare. 
S'aprinde focuri pe vale, 
Tot de dorul dumitale ; 

10 Căci nu mai pot frățioare. 
Zău, mă topesc pe picioare, 
Ca un muc de lumânare. 


Dela lon Taciu-Studiniţa-Romanaţi. 


Frunză verde ș-o lalea 


Frunză verde ş'o lalea, 
Dorul dela mândra mea, 
De-aş putea, Paş sămăna, 
La vară l-aş secera, 

5  L'aş face un snop de grâu, 
L'ar purta neica la brâu, 
Ca să-mi treacă de iubit, 
Dorul meu mare sfârşit. 


Dela Gheorghe Rusu-Naip-Vlaşca 

Dealule făcea-te-ai șes 


Dealule, făcea-te-ai şes, 

Să-mi văz pe mândra mai des. 
Dealule, făcea-te-ai vale 

Și lunca poiană mare, 

5 Să-mi văd pe neica călare 
Cu cămaşă d'albă floare, 
Spălată de-o fată mare, 
Cu săpun de cinci parale, 
Călcată pe brăţișoare, 

10 Pe pofta inimii tale. 
Dealule, făcea-te-ai luncă, 
Şi lunca poiană lungă, 
Să-mi văz pe mândra ce lucră 
Şi de prânz unde mănâncă, 

15 Să mă duc ca să-i fac umbră. 
Să-i fac umbră la picioare, 
Picioarele albişoare 
M'au secat la inimioară. 


Dela Nicolae Nimara-Novaci-Gorj 


Frunză verde trei alune 
5 
10 


Cântece de Dor 


Frunză verde trei” alune 

Ce mi-e mie drag pe lume! 
Poteceaua din pădure 
Pardosită cu alune, 

Cu alune mărunțele 

Să calce puica pe ele. 

Să trosnească sub picere 
C'aşa-i place mândrii mele 
Ce mi-e drag pe lumea asta 
Calul, pușca și nevasta, 
Calul te călătoreşte, 

Nevasta te primeneşte, 
Puşca ?'n codru te păzeşte, 
De nimica nu te lipseşte. 


Dela Niţă Pătru-Târgovişte. 

Frunză verde salbă moale 


Frunză verde salbă moale 
Mă *ntreabă neamţul, mă'ntreabă 
De ce-am pus pușca pe iarbă ? 
Eu i-am spus ca să beau apă, 

5 De dorul mândrii să-mi treacă. 
Să beau apă din izvor, 
Să-mi treacă de-al mândrii dor. 
Să beau apă din fântână, 
Ca de dor să-mi mai aline. 


Dela Constantin lon-Frasin-Dâmboviţa. 


Frunză verde ș-un dudău 


Frunză verde ș'un dudău 
Pe drumul care merg eu 
Nu e nici fântână, nici pârâu, 
Nici apă cu heleşteu 
5 Să-mi potolesc focul meu, 
Focul dela inimioară 
Nu mi-l potoleşte-o țară, 
Numai puica într'o seară. 
Nici gârla, nici Dâmboviţa 
10 Numai puica cu gurița. 
Face-mi limba unghişoară 
Imi scoate focu'din inimioară. 


Dela Constatin Puşoiu-Târgovişte. 

Dorul meu și-al mânarii mele . 


Dorul meu şi-al mândrii mele 
L-aş îngroapa între vâlcele, 
Să-mi răsară floricele 
Să le poarte feticele. 
Ştii, tu, puică ce-am gândit, 
Cum să mă las de iubit? 
Când aş şti că te-ai lăsa 
Cinci chile de vin ţi-aş da. 
Măcar sa-mi dea vasul ras 
10 De iubit că nu mă las. 
Dorul meu e numai dor 
Nu-l pot spune tuturor. 
De-ar fi dorul vânzător, 
Eu m'aş face negustor, 
15 Aş ieși'n ulița mare 
Să strig la dor de vânzare. 
De s'ar vinde dragostea, 
Aş da calul şi şeaua. 
De sar vinde iubitul, 
20 Aş da carul şi plugul. 
Şi-aş cumpăra iubitul, 
Mult mi-e drag ca sufletul. 


o! 


Dela Niţă Petru-Targoviște. 

Frunză verde șun mohor 


Frunză verde şun mohor 
Păsărică de sub nor, 
la-mă şi pe minen sbor 
Și mă du unde mi-e dor, 
5 La puicuța'n foișor 
Să poartă cu capul gel 
Şi la gât cu gălbiori, 
Să-mi dea gurița să mor, 
Să mă culc pe pieptul sol, 
10 De n'oiu iubi-o să mor. 
— Nu te poci duce măi frate, 
Leana ta este departe 
Mi-o desparte şapte ape. 
Frunză verde viorea 
15  De-ar fi moartea ca Leana, 
Singur m'aș duce la ea, 
Dar mi-e moartea prea urită 
Şi Leana e prea gătită. 
Măcar la raiu să mă ducă, 
20 Nu mă duc că mi-e urită, 
Mi-e frică, că mă mănâncă. 


Dela Niţă lon-Târgoviște. 








Cântece de Dor 137 


DO 


Frunză verde ș'un piper 


Frunză verde şun piper, 

Puternicule, din ceriu, 

Dă-mi şi mie ori ce-ţi cer, 

Că nu-ţi cer un lucru mare, 
5  Niscai poame de mâncare, 

Să-ţi cadă cu supărare. 

Şi eu cer un lucru mic, 

Să nu te coste nimic. 

Și eu cer pe mândra mea 
10 Care m'am iubit cu ea, 

Din copilăria mea, 

Din braţele maică-sa, 

De când era mititea, 

Că mi-e mândră ca o stea, 
15 Nu pot trăi fără ea. 


Dela Costache Puşoiu-Târgoviște. 

Frunză verde șun mohor 


Frunză verde ş'un mohor, 
Păsărică, de sub nor, 
la-mă şi pe minen sbor 
Şi du-mă, unde mi-e dor, 
5 La puicuţa în pridvor 
Să mi-o sărut binişor, 
De n'oiu iubi-o, să mor. 
Frunză verde colelie, 
Spune mândruţii, să vie, 
10 Că stau copt strugurii 'n vie. 
S'au copt şi sau rumenit 
Şi puicuța n'a venit. 
Frunză verde ş'o sipică, 
Păsărică, dela munte, 
15  la-mă şi pe mine'n luntre 
Şi du-mă la puica'n curte, 
Să-i beau apă din guriță. 
Câtă apă, am băut, 
De dor nu mi-a mai trecut. 


Dela Bursuc Vaşile-Teiș-Dâmboviţa. 





Cântece de Dor 


O foiţă de atlas 


O foiţă de atlas, 

Dela Paşti, pân'la Ispas. 

Câte-am pătimit ş'am tras 

Și tot sunt frunios şi gras 
5 Şi cu roşeață'n obraz. 

Mor mândrele de necaz; 

Căci nu le mai fac pe haz. 

O foiţă viorea, 

Eu pe haz că le-oi făceă 
10 Când mi-o suna scândura, 

Popa cu cădelniţa, 

Baba cu tămâioara. 


Dela Marin lsmană-Orodel-Dolj. 


Frunză verde murele 


Frunză verde murele, 
Bate-mi vântul vârfurile 
Şi gârla malurile, 
Nisipul marginile 

5 Şi pe neica gândurile, 
Să-mi apuce drumurile, 
Şi toate potecile, 
Ca să-mi văz mândruțele. 
Mândrele, drăguțele ; 

10 Căci mi-au secat zilele! 
Mândrele dela Galaţi, 
Cu zulufii retezați. 
Pe stârcul ţâţii lăsaţi, 
Mult m'au secat la ficați. 


Delia Marin Ismană-Orodel-Dolj. 

Frunză verde de măr dulce 


10 


Frunză verde de măr dulce, 
Când oiu zice şi m'oiu duce, 
Nici cu trenul nu m'ajunge, 
De dorul mândrii cel dulce, 
Dorul mândrii, când m'ajunge, 
Stau în loc şi 'ncep a plânge. 
Dorul mândrii, când soseşte, 
Inima-mi încremeneşte. 

Dorul mândrii, când se pune, 
Imi face inima cărbune. 


Dela Vasiie Duroiu-—Vişoiu-—Muscel. 


Frunză verde măr domnesc 


10 


Frunză verde măr domnesc, 
Ingeraş dumnezeesc, 

Mai dă-mi zile să trăiesc, 
La fetițe să iubesc. 

La fetiţe tinerele, 

La neveste frumuşele, 
Care mă iubiam cu ele. 
Frunză verde măr crețesc, 
Ş'apoi să mă prăpădesc. 
Să mă prăpădesc ca pirul, 
Să "nfloresc ca trandafirul, 
Să miros ca rosmalinul. 


Dela Vasile Duroiu—Vișoiu—Muscel. 

Frunză verde grâu mărunt 


Frunză verde grâu mărunt, 
Ș'am să las cu jurământ, 
Când o fi la moartea mea, 
Să-mi trimit nevestica, 

5 Să-mi cheme ibovnica, 
Să-mi ţie lumânarea. 

Să mor cu ochii la ea; 
Doar de mi-o mai alina. 
Să-mi facă lemnul de nuc 

10 Şi să mi-l facă boltit, 

Să mă ''ngroape mai adânc, 
Să nu putrezesc curând, 
Să putrezesc la cinci ani, 
Să fac voia la duşmani. 

15 Frunză verde trei oglice, 
Să mă 'ngroape unde-oiu zice 
Intre piept şi două ţâţe, 
C'acolo'i dragostea dulce, 
D'oiu muri aici, mor dulce. 


Dela Vasile Duroiu — Vișoiu — Muscel, 

Frunză verde flori mărunte 


Frunză verde flori mărunte, 
Mi-a plecat puica la munte, 
Mi-a lăsat dorul prin curte. 
Eu cu dorul ce m'oiu face, 

5 Dacă nu e cine-mi place? 
Frunză verde de aluni, 
Mi-a plecat neica de Luni, 
Mi-a lăsat dorul prin pruni, 
Și amorul prin aluni., 

10 Mi-a plecat neica de Marţi, 
Mi-a lăsat dorul prin fagi. 
Mi-a plecat neica de Joi, 
Mi-a lăsat dorul prin foi. 
Mă uitai printre prunişori, 

15  Văzui negri ochișori. 
Fă-ți-i, neică, vânzători 
Și eu sunt cumpărător. 
Ochii tăi mă bagă ?n boală, 
Sprâncenele -mă omoară. 

20  Leano, ochişorii tăi 
M'au băgat cioban la oi. 


Dela Vasile Duroiu-Vişoiu-Muscel. 





10 


15 


Cânţece de Dor 





Frunză verde şș'o lalea 


Frunză verde ş'o lalea, 
Dragă, puiculița mea, 

Eu zic „zău“ pre legea mea. 
De te-aş prinde undeva, 

Mai nimic nu ţi-aşi făcea : 
Numai ochii ţi-aş lua. 
Numai ochii ș'o sprânceană 
Ș'aluniţa de sub geană. 

Și le-aş pune între icoane 

Și m'aș ruga: Doamne... Doamne.... 
Mai dă-mi zile, să trăiesc, 
Pe lume, să-mi văcuiesc, 

Cu puica, să mă ?ntâlnesc. 
Două vorbe să-i vorbesc 
Ş'apoi să mă prăpădesc. 
Prăpădi'm'aş, ca pirul, 
Numai să-i văz zâmbetul. 


Dela Călin llle-Sadova-Dotij. 

Frunzuliță mărăcine 


Frunzuliță mărăcine, 
Puiculiţă, pentru tine, 

Mi-aş da inima din mine; 
Dar pentru-ai voştri din casă, 

5  Inimioara nu mă lasă. 
Frunză verde salbă moale 
Ș'am să caz la ofticare, 
Din pricina dumitale, 

Să mă usuc din picioare, 

10 Ca un muc de lumânare, 
Când curge ceara la vale 
Şi rămâne feştila, 

Aşa-mi arde inima, 
Puică, pentru dumneata. 

15 Frunză verde salbă moale, 
Dorul e al dumitale. 
Face-l-ar Dumnezeu floare : 
Garoafă mirositoare, 

Ca să-l port la chiotoare, 

20 Să-mi treacă de dorul tale. 


Dela Bursuc Vasile-Teiș-Dâmboviţa. 


Cântece de Dor 445 


Aoleo, ce puişor ! 
Ce-mi trimiţi atâta dor 
Prin gurile tuturor ; 

5 Că n'am ce face cu dorul, 
Dacă nuw'mi-e şi trupşorul. 
Frunză verde bujorel, 
Trimite-mi mai puţine 
Și vin matale cu el. 

10  De-ţi este puicuță dor 
Trimite-mi gura odor, 
Intr'o foaie de bujor, 

Să văz, neică, că ţi-e dor. 
Frunză verde salbă moale, 

15 Ţ'o trimit şi eu matale, 

Intro foaie de migdale. 


Dela Marin Constantin-Teiș-Dâmbovița. 


Frunză verde d'un bujor 
Frunză verde d'un bujor, 

Și iar verde viorea 


Şi iar verde viorea, 
Ionică, lonea, 
De te-aş prinde undeva, 
Eu zic zău, pre legea mea: 
5 Mai nimic nu ţi-aş făcea. 
Numai ochii ți-aş lua. 
Numai ochii ş'o sprânceană 
Ş'aluniţa de sub geană 
Şi le-aş pune între icoane 
10 Şi m'aş ruga, Doamne, Doamne. 
Doamne, Impărate ceresc, 
Ingeraş dumnezeiesc, 
Mai dă-mi zile, să trăiesc 
Pe lume, să-mi văcuesc, 
15 Pe Ionica, s'o'ntâlnesc, 
Cu dânsa, că mă iubesc, 
Două vorbe, să-i vorbesc 
Ş'apoi, să ma prăpădesc; 
Prăpădi-m'aş ca pirul, 
20 Şi aş înflori ca crinul, 
Guriţa ca rosmalinul 
Și fața ca trandafirul. 
Numai să-i văz iubitul, 
Mi-s-aprinde sufletul ! 


Dela Marin Constantin-Teiș-Dâmboviţa. 


Frunză verde bob nâut 
5 


Cântzce de Dor 


Frunză verde bob năut, 

Cât îi Prutul de lățit 

Mult mă mir, cum l-am trecut! 
L-am trecut cu meșteșug! 
Pusei şeaua luntrişoară, 
Pălăria vâslişoară 

Ş-am trecut la puica "n ţară; 
Că-i frumoasă ca o floare, 
Unde-o vede neica moate! 
Ochii ei ca murele, 

Mult mi-a secat zilele. 

Ochii ei mă bagă 'n boală, 
Sprâncenele mă omoară, 
Ochii şi sprâncenele, 

Alea fac dragostile. 

De mar fi ochi şi sprâncene, 
N'ar mai fi păcate grele. 


Deia Moise Mușat-Slobozia Conachi-Covurtui. 

Foaie verde grâu mărunt 


Foaie verde grâu mărunt, 
Du-te, carte, mai curând. 
Du-te iute şi vorbeşte 

Şi de mine-i pomenește. 

5  De-aş fi, neică, mai aproape, 
Ți-aş spune vorbele toate, 
Dar mi-eşti, neică, prea departe, 
Nu pot să le spui pe toate 
Şi le spun pe jumătate. 

10 Puică, inimă de fier, 

Mai ajungă-te vreun dor ; 
Că pe mine m'a ajuns, 
De ma făcut şi ţi-am scris. 


Dela Silvestru Spiridon-Fălciu, 

Frunză verde matostat 


10 


15 


Frunză verde matostat, 
Bine-i Doamne însurat, 
Dar mai bine e flăcău, 
Pui şeaua pe murgul meu, 
Şi mă plimb pe unde vreau eu. 
Frunză verde anason, 
Colea ?n vale la topor, 

In grădina lui Ion, 

Toate păsările dorm : 
Numai una m'are somn 

Şi sboară din pom în pom 
Şi strigă: lon, Ion... 

Vin” la țaţa să te-adorm; 
Să te-adorm pe pieptul gol 
Să-mi dai gurița că mor! 


Dela lon Ureche-Târgoviște. 

Foaie verde alunel 


Foaie verde alunel, 

Murgul meu cel voinicel, 
Hai cu mine la păşune 
Unde-o fi poene mai bune, 

5 Cu flori şi cu iarbă grasă, 
Și miros, de floare-aleasă. 
Tu să paşti ca să-ți ajungă, 
C'avem de mers cale lungă. 
Peste dealuri, peste văi, 

10 Peste râpi, prin codri răi, 
Până ?n ţinutul Orhei, 

La fata lui Beizadei, 
Foaie verde, foaie albastră, 
Dorul ei tare m'apasă. 

15 Mult e mândră și frumoasă. 
Inaltă *n trup şi mlădioasă, 
Ochii ca noaptea întunecată 
La inimă de săgeată. 

Părul ca de abanos, 
20  Lăsat pe spate în jos. 
Faţa albă ca de lapte, 
Gura spune multe şoapte. 
Frunză verde de anin 
Mândro abia-aştept să vin 

25 In braţe să te cuprind, 
Inima să-ți simt bătând, 
Corpul în braţe tremurând, 
Glasul să-ți aud şoptind 
Vorbe dulci mie spunând. 


Dela Spiridon Lisandru-Fieni-Dâmboviţa 








10 


Cântece de Dor 


Frunză verde dedeţel 


Frunză verde dedeţel, 

Fă-mă Doamne, un porumbel 
La puica pe umerel, 

Să-i ciugulesc din cercel. 

De dragoste să-i vorbesc, 
Inima să-mi răcoresc. 

Frunză verde lămâiţă, 
Fă-mă Doamne, o porumbiţă, 
La Puicuţa'n grădiniţă, 

Să-i ciugulesc câte o floare, 
S'o poarte la legătoare, 
Cine-o vedea-o să moară! 


Dela Gheoghe Gheorghe-Românești-Dâmboviţa. 


Frunză verde de cicoare 


10 


Frunză verde de cicoare, 
Astă noapte pe răcoare, 
Cântă o privighetoare 

Cu surâs de fată mare 

Şi cântă cu surâs duios, 
De pică frunza pe jos. 

Şi cântă cu surâs subțire, 
Pentru a noastră despărțire 
Şi cânta și ciripea, 

Inima de ţi-o rupea!... 


Dela lon Taciu-Studiniţa-Romanaţi. 

Frunză verde viorea 


Fuunză verde viorea, 
Care nu știe dragostea, 
Dumnezeu să nu i-o deă 
Să mi-o dea Dumnezeu mie, 
5 Să o port la pălărie, 
Caşa mi-a fost dragă mie, 
Din mica-mi copilărie. 
Frunză verde mărăcine, 
la-mă, Doamne, şi mă pune, 
10  Unde-o fi ţuică de prune 
Şi nevestele sunt bune. 
Frunză verde sămulastră, 
la-mă Doamne şi mă lasă, 
Unde nu's bărbaţii acasă 
15 Şi găinile sunt grase. 
O foiţă abanos, 
Ce en lume drăgăstos ? 
Banul şi omul frumos. 
Dară banu e ca banul, 
20 Amorul ţine cu anul 
Şi dragostea cu toptanul, 


Dela lon Taciu-Studiniţa-Romanațţi. 


10 


15 


Cântece de Dor 153 


Frunză verde florile 


Frunză verde florile, 

Mult mă doare picioarele, 
Lovind buturugile, 

Scornind coţofanele, 

Să găsesc dragostile, 

Ah... De oftat, ce oftai tare, 
Furca pieptului mă doare; 
De oftatu tău ş'al meu 

Sa mâniat Dumnezeu 

Şi cerul s'a *ntunecat 

De oftat ce am oftat! 
Dorule, ce mă chinuieşti 

Şi viața-mi amărăşti ? 
Lasă-mă ca să trăiesc 

Şi'n lume ca să-mi văcuiesc. 


Dela lon Taciu-Studiniţa-Romanaţi. 


Frunză verde trei lămâi 


10 


Frunză verde trei lămâi, 

la, vezi, Doamne, ce făcui! 
lubii mândră cu copii. 

Eu îi fac din deal la vale, 
Copilaşii o ţin de poale. 

Eu o strig să-mi dea guriţă, 
Copilaşii îi cere ţâţă. 

De oftat eu oftai tare, 

Tot de dorul dumitale, 
Furca pieptului mă doare! 


Dela Gheorghe Rusu-Naip-Vlaşca. 

De oftat, ce-am oftat, 
Soarele s'a 'ntunecat, 
Luna ma mai luminat. 

5 Frunză verde salba moale, 
De oftat, ce-am oitat tare, 
Nici soarele nu răsare, 
Nici luna lumină m'are, 
Nici pe câmp nu creşte floare! 

10 Cine mi-a lăsat oftatul, 
lerte-i Dumnezeu păcatul, 
Că omul, dacă oftează, 
Inima-şi mai ușurează. 
Frunză vetde bob năut, 

15 De oftat şi de urât, 
Sufletul mi-am amărât, 
Viaţa mi-am posomorât, 
Greu o mai duc pe pământ! 
Frunză verde bob năut, 

20 Tinerețe ce-am avut, 

Cu amar le-am petrecut. 
Cu amar şi cu oftat, 

Cu dor şi cu suspinat. 
Frunză verde mărgărit, 

25  Dorule, tiran cumplit, 

De ce m'ai îmbătrânit ? 
Ca să stau, să te jelesc, 
De tine să mă topesc ? 


Dela lon Taciu-Studiniţa-Romanaţi. 


Frunză verde lemn uscat 
Frunză verde lemn uscat, 

Frunză verde salbă moale 


Frunză verde sa:bă moale, 
Cine are dor pe vale, 
Ştie luna, când răsare 
Şi mândra mea ce gând are, 
5 Să vie la neica'n cale, 
E frumoasă ca o floare, 
Unde o vede neica moare. 
Cine are dor în sus, 
Ştie luna, când s'apus 
10 Şi puiul meu când s'a dus; 
N'a lăsat nici un răspuns, 
Nici guriță de ajuns. 
Frunză verde ş'o sipică, 
Cine are ibovnică, 
15 Mult îi pare noaptea mică 
Și plapoma uşurică. 
Cine are, cine nare, 
I-se pare noaptea mare 
Şi plapoma drob de sare. 
20 Frunză verde de sulfin, 
Du-te, du-te, nai mai fi 
Că mam de cine dori; 
Că de cine mi-am dorit, 
S'a dus şi n'a mai venit! 


Dela Gheorghe Rusu-Naip-Vlașca. 

Frunză verde sămulastră 


Frunză verde sămulastră, 
Arde lumânarea pe masă, 
Cin'mie drag, nu mi-e în casă, 
Arde lumânarea bine, 

5  Cin'mi-e drag, nu e cu mine. 
Arde lumânarea'n sus, 
Cin'mi-e drag, el că s'a dus. 
Lumânarea s'a topit, 

Cin'mi-e drag, n'a mai venit. 

10 Mi-a sburai puiul cu“aţă, 
Tocmai, când a fost dulceaţă. 
S'a dus puiul nu mai vine, 
Tuturor le pare bine ; 

15 Numai mie îmi pare rău; 
C'a fost puişorul meu. 

Să mănânc turtă necoaptă 
Şi fasolică nefiartă. 
Să stau cu puiul pe vatră, 

20 Să mi-l sărut cu dulceaţă. 


Dela Nicolae Nimara-Novaci-Gor). 

Frunză verde trei migdale 


Frunză verde trei migdale, 
Puiul neichii cel din vale, 
Hai cu gurița mai tare 
Şi cu ţâța scoasă afară, 

5 Să te sărut de trei ori 
Să-mi ţie opt sărbători; 

Că tu m'ai făcut să mor. 
Foaie verde şun bujor, 
Azi, aici, mâine în vapor, 

10 De satul meu, tot mi-e dor. 
Dar nu mi-e dor peste tot, 
Numai la un colţ de loc. 
La un colț de mahala, 
Unde e Marița mea. 

15  Săruta-i-aş gurița, 

Seara şi dimineața. 
Peste zi *ntotdeauna. 
Guriţă de sărutat, 
Trupşor de desmierdat. 

20  S'o sărut odată dulce, 
Să-mi ţie pe und'm'oiu duce. 
S'o sărut odată bine, 

Să-mi ţie un an de zile. 
— Puiule, nu zăbovi, 

25 Că de-oiu zăbovi o lună, 
Mă găseşti pe drum nebună, 
De-oiu zăbovi, zău un an, 
Mă găseşti negru buştean. 
De-oi zăbovi, zău, mai mult, 

30 Mă găsești, neagră'n pământ. 
Puiule, să mă caţi de vrei, 
La biserică 'n zăvoiu 
Prin mormântul cel de foi. 





Dela Constantin loan-Frasin-Dâmboviţa. 

lonel de peste deal 


lonel de peste deal, 
N'ai venit la noi, d'un an. 
— N'am venit, că n'am putut, 
Am fost bolnav şam zăcut. 
5 Frunză verde salbă moale, 
Am zăcut pe prisp'afară, 
Cu capul pe pernişoară. 
Cu mâna la ţâțâşoară, 
Cu gura la bărbioară. 
10 Frunză verde bob năut, 
Am luat un cal împrumut, 
Am plecat, când am venit. 
Ce folos, dacam sosit ? 
Găsii pe Miţa 'n mormânt... 
15  Aşa-mi doarme, mări, frumoasă! 
E păcat, să putrezească, 
Că ne-a dat gurița noastră : 
Guriţă de sărutare, 
Unde o vedea, neica, moare!... 


Dela Gociu Dumitru-lvanca - Dâmboviga. 





Cântece de Dor 159 


Frunză verde ș'un bujor 


Frunză verde ş'un bujor, 
Fetiţă, de pe răzor, 
Dă-mi și mie două flori; 
Că mă *ntinz în drum şi mor. 
5 Lucru mare nu-i o floare, 
Păcat de voinic că moare! 
Fetiţă, dela șosea, 
Dă-mi și mie o floricea; 
Că mă "'ntind în calea ta. 
10  Frunzuliţă bob năut, 
N'a trecut puica la târg? 
Să plec după ea, s'o ajung. 
C'oiu să mi-o găsesc ?'n târg, 
Să beau cu ea, să mănânc, 
15 Să mi-o trag la şpiţerie, 
— Leacuri de dragoste nu-i? 
Dare-ar Dumnezeu să fie. 
Să mi-o trag pe la Obor, 
Să-i dau rachiu anason, 
20 Să mă culc pe pieptul gol 
Pe pieptul leliţei, 
Pe burghiul ţâței. 
Să-mi asvârle de-o ţâţă n gură, 
Să-mi pară că-i o căpșună; 
25 Că mult e dulce şi bună! 


Dela Nicolae Ilie — Târgoviște. 

ot 


20 


25 


30 


Săbărelul 


Frunză verde sălcioară, 
Cât mi-e Argeșul de mare 
Haz ca Săbărel nu are. 
Săbărel cu cotituri, 

Mult e bun de trântituri, 
Săbărelu-i cu dulceaţă 
Trece iarna şi nu "'nghiaţă. 
Aci, pe la Boboteaza, 
Când înghiață apa ?n troc 
Și mâinile până 'n cot, 
Vine câte'un sloi de ghiață, 
Se repede pe verdeață 

Și bea apă cu dulceaţă 
Răcoritoare de viaţă. 
Frunză verde d'un mărar, 
Mă urcai întrun ceolpan, 
Mi-aruncai ochii la mal, 
Văzui săbărencele, 

Cum îşi nălbeau pânzele. 
Și-și spălau picioarele, 
Albe ca lebedele. 

Văzui săbăranca mea, 
Alerga după o viţea, 

Cu cămaşa subțirea. 
Bătut borangic prindea, 
Sfârcul ţâţii se vedea, 
Rotundă ca paraua, 
Gogoneaţă ca nuca, 

Roşie că vişina, 
Muşcare-ar neica din ea. 


Cântece de Dor 


Să mi-o muşc, să mi-o topesc 
Inima să-mi răcoresc. 
Când le văz picioarele, 
Albe ca lebedele, 

35 Mă prinde frigurile. 
De friguri, zaci şi le scoli, 
De dragoste, zaci, și mori. 
Frigurile mă băşică, 
Dragostile mă usucă. 


Dela lon Ureche-—Târgovişte. 

Frunzuliță maghiran 


Frunzuliță maghiran, 
De ce, Doamne, nu muriam, 
Când eram micuț d'un an? 
Dar acum de ce să mor, 
5 Când îmi dau fetele flori, 
Nevestele ochişori ? 
Frunză verde de măr dulce, 
Sui-te, maică'n deal la cruce, 
De vezi dorul cum mă duce, 
10 Călare pe vânătul, 
Mult mi-e drag ca suiletul. 


Dela Vasile Duroiu-Vișoiu-Muscel. 


Frunză verde mărăcine 


Frunză verde mărăcine, 
Mărăcine înflorit bine, 
Dă-mi, Doamne, desmeticire, 
Să-mi mai vin odată'n fire, 
5 Să mai iubesc la copile, 
La copile frumușele, 
De drag, să trăieşti cu ele! 
Du-te, lele, dracului, 
Chiar la colțul malului ; 
10  Că-mi faci belea capului 
Şi mie şi murgului. 


Dela lon Dumitru— Stâlpeni—Muscel. 


-Frunză verde mărăcine 


10 


20 


Cântece de Dor 


Frunză verde mărăcine, 
Când plec, puică, dela tine, 
Dorul meu ţie-ţi rămâne. 
Păstrează-l puicuţă, bine, 
Să mi-l culci în pata tine, 
Unde mă culcai pe mine. 
Să mi-l culci în patul tău, 
Unde mă culcam şi eu. 

— Frunză verde trei spanace, 
Tu te duci, bade-o, sărace, 
Eu cu dorul ce m'oiu face? 
— Tu te faci, mândruţo, bine, 
Că rămâi în sat la tine 

Şi mai sunt voinici ca mine, 
Să te iubească pe tine. 

Fie, neică, cât de mulți 

Şi mai mari şi mai mărunți, 
Vezi tocmai ca brazi'n munți, 
Să treacă de munţi în sus, 
Dacă nu-i cine s'a dus? 
Dacă nu-i cine să fie, 

Pe daica să o mângâie ? 
Eu mă duc, codrul rămâne, 
Plânge frunza după mine. 
Plânge frunza și iarba 

Şi mândra mea săraca, 

De călătoria mea. 


Dela Onciu lon-L.ucieni—Dâmboviţa. 

Frunză verde mărăcine 


Frunză verde mărăcine, 
Mărăcine curățat 
Spune-mi drept adevărat, 
De când, neica te-a lăsat, 
5 Cine mi te-a-sărutat, 
Că-ți văz obrazul pătat, 
De sărutat, de muşcat; 
La inimă m'ai secat. 
Şi mai secat la inimă, 
10  Denici noaptea nu am odihnă 
Că mă culc, să mă odihnesc 
Și mai rău mă amărăsc. 
Nu ştiu unde să te găsesc 
Două vorbe să-ți vorbesc 
15  Şapoi să mă prăpădesc; 
De doru-ți mă amărăsc. 
Aolică, nu mai pociu, 
Mi-a intrat dorul în bojoci. 
—Las'să-ţi intre şi'n ficat, 
20 Precum faci, aşa le tragi 
Rabdă... rabdă... tu, şi taci. 


Dela Mihai Andrei—Târgoviște. 


Cântece de Dor 


Frunză verde mărăcine 


Frunză verde mărăcine, 
De-ar fi drumul prin pădure, 
Şi-un popă să mă cunune 
Ş'o cârciumă, să iau pâine 

5 Și vreo două, trei masline, 
M'aş duce cu puica ?'n lume. 
Ș'o foiţă arțăraș, 
Dar mi-e drumul prin oraş 
Şi mă ntreabă de răvaş. 

10  Răvaşul nu e la mine, 
Mi-l-a pus puicuţa bine. 
Răvașul e unguresc 
Şi nu știu ca să-l citesc. 


Delia lon Macaron-—Câmpu-Lung—Muscel. 

Frunză verde matostat 


Frunză verde matostat 
Eu mă sbat şi mă tot sbat 
Ca peștele pe uscat, 
Când îl scoţi din gârlă afară 
5 i-l arunci pe pietrişoare 
El se sbate până moare 
De-l arunci pe pietricele 
El se sbate până piere. 
Foicică şun bujor 
10  Prididit mai sunt de dor 
Nici noaptea nu pot să dorm. 
Când era s'adorm mai bine, 
Fuge somnul dela mine, 
Când era s'adorm mai dulce 
15  Fuge somnul și se duce. 


Dela Alexandru Călin-Ciulniţa-Muscel. 


Cântece de Dor 


Frunză verde matostat 


Frunză verde matostat, 
Toată vara am arat 
Intrun vârf de munte'nalt, 
Cu mândra necununat. 
5 Toată vara păzii vite, 
Cu mândra cu poale scurte. 
Toată vara păzii boi, 
Cu mândra cu pbale moi. 
Toată vara păzii junci, 
10 Cu mândra cu poale lungi. 
Frunză verde matostat, 
Când ţi-am fost puică mai drag, 
M'a jurat statul pe steag, 
M'a jurat pe sfântul soare, 
15 Să n'am nici-o sărbățoare 
Nici la Paşti, nici la Rusalii. 
Ma jurat pe sfânta lună, 
Să stau cu arma 'n mână. 
Sa stau în armă rezemat. 
20  Neîntrebat, necăutat. 
Nebăut şi nemâncat, 
Şi să mănânc de furat. 
Frunză verde bob năut, 
Vin” mândro, să te sărut, 
Să fie cui te-a făcut; 
Că bine te-a potrivit, 
Și la râs şi la vorbit 
Duminica la iubit. 
Şi la râs și la mijloc, 
30 Şi Duminica la joc. 


19 

Frunză verde ş'o mălură, 

Cuculeţ cu pana sură, 

Scrie-o carte şo ia'n gură 

Şi du-o la mândra la fereastră 
35 Când s'o scula s'o citească. 

Lacrămile s'o pornească ; 

Cum nva pornit şi pe mine, 

Când m'am despărțit de tine. 


Dela Călin Alexandru-Ciulniţa-Muscel. 

Frunză verde șo mălură 


Frunză verde ş'o mălură 
Bună seara mândră bună, 
Asta-i seara de pe urmă, 
Să ne luăm seara bună; 
5 Că atât suntem împreună. 
Frunză verde a bobului 
Bate vântul Oltului 
Pe deasupra codrului 
Şi rupe şi meri și peri 
10 Şi desparte fraţi şi veri. 
Printre ei despică fagi 
Şi desparte oameni dragi, 
Pe noi cin' ne-a despărțit 
Face-oiu moarte de cuțit. 
15 Să moară nespovedit, 
Şi nesătul de iubit. 


Dela Constantin lon-Frasin-Dâmboviţa. 

Frunză verde șo mălură 


Frunză verde ş'o mălură, 

Decât într'o casă bună 

Şi cu mândruța bătrână ; 

Mai bine într'o casă rea, 
5 Să plouă, să ningă'n ea 

Şi cu mândra tinerea ; 

Să scot apa cu găleata 

Şi noroiul cu lopata. 

Să mănânc pe zi odată; 
10 Să mănânc turtă necoaptă 

Şi fasolică nefiartă, 

Să stau cu puica pe vatră 

Şi s'o sărut cu dulceaţă. 


Dela Gheorghe Rusu-Naip-Vlaşca. 


Cântece de Dor 17) 


— 


Frunză verde măr învolt 


Frunză verde măr învoli, 
Dela Jiu şi până Olt, | 
Mi-am uriblat, pământul tot 
Dar nu se află sub soare, 

5 Nici locuri dogoritoare, 
Nici umbre răcoritoare, 
Ca la Jii între isvoare. 
Frunză verde trei smicele, 
Craiovene, dragul lele, 

10  Vim'la noi, între cișmele, 
Să bei apă fermecată, 
Când apuci să bei odată, 
Te faci piatră nestemată. 


Dela lon Dumltru-Stâlpeni-Muscel. 


Frunză verde d'o alună 


Frunză verde d'o alună, 
Sună, sună şi răsună, 
Sună pietricica'n gârlă, 
Puica mea plânge cu milă. 

5 Sună pietricica'n Olt, 
Puica mea plânge cu foc. 
Sună pietricica'n vale, 
Puica mea plânge cu jale. 
Sună pietricica'n deal, 

10  Puica mea plânge amar! 


Dela Mitrică Alexandru-Giurgiţa-Dolj. 

Frunză verde trei masline 


Frunză verde trei masline, 
Mi-e dor, puiule, de tine, 

Și nu pot veni la tine; 

Că nu mă lasă ăle străine, 

5 Stau cu două cuțţiten mână: 
Unul pentru tine, 

Unul pentru mine 
Să ne mântuie de zile. 
Mi-e dor, puiule, mi-e dor 

10 Dar nu am aripi, să sbor. 
Frunză verde flori ş'o floare, 
Să-mi faci, Doamne, aripioare ; 
Dar să mi le faci uşoare, 
Căci la puiu'i dealul mare. 

15  Dealu-i mare şi cu stânci, 
Taci, puică, să nu mai plângi. 
Dealu-i mare şi cu piatră, 

De ne-am mai vedea odată. 
Dealu-i mare răsfățat, 
20 Să ştii puică, cam plecat. 


Dela lon Taciu-Studiniţa-Romanaţi. 


10 


20 


Cântece de Dor 


Frunză, verde trei lalele 


Frunză verde trei lalele, 

Am o mândră cu plăcere, 
lubește noaptea, pe stele, 
lubeşte făr'de plăcere. 

Am o mândră, aşa de bună, 
lubește seara, pe lună, 
lubeşte ca o nebună. 

De te-ai duce, unde te-ai duce, 
Dorul meu, îndărăt, te-aduce. 
De te-ai duce'n Dobrogea, 
Eu te-aduc cu dragostea. 
Uşor, uşor, dorule, mă, 

Că sunt pe pământ străin. 
Când oiu fi la locul meu, 
Să vii, dorule, mereu. 
Dorule, de unde vii? 

Tot din târg dela Sibiu; 

Dar de mândra ce mai ştii ? 
— Mândra este sănătoasă, 
Şeade pe prispă şi coasă, 
Nu ştiu, coasă; ori descoasă; 
Că văz la lacrimi că varsă. 


Dela Gheorghe Dumitru-Ocnița-Dâmbovilţa. 

Frunză verde maghiran 


Frunză verde maghiran, 
Mă miram, puică, miram 
Şi pricina n'o găseam. 
Azi, pricina o găsesc, 

5 Şi aşa mă jeluiesc: 
Foicică iarbă verde, 
Cine la amor nu crede, 
N'ar mai călca iarbă verde 
Ş'ar călca pământ uscat, 

10 Să ştie că'i blestemat. 
Vezi amorul, ce lucrează. 
Te bucură, te'ntristează, 
Inimioara tristă-ţi lasă. 
Amorul, când se'mpreună, 

15 Parcă bei bere de-a bună. 
Amorul, când se desparte, 
Parcă bei pahar de moarte. 
Amorul, unde se pune, 
Face inima cărbune. 

20 Amorul, unde se lasă, 
Face lacrămilor casă. 
'Amorule, ce-ai cu mine, 
De mă pedepseşti pe lume ? 
Când oiu zice maghiran 

25  Ş'o creacă de leuştean, 
In credință de știam, 
Nu mai mă amorezam; 
Căci amorul dela tine, 
M'a oiticat!... Vai de mine!... 

30 Ma făcut din om neom, 
Şi m'a uscat ca p'un pom. 
De noaptea, nu pot s'adorm. 

Dela Gheorghe Rusu — Naip — Vlașca. 


Cântece de Dor 


Frunză verde maghiran 
(Variantă) 


Frunză verde maghiran, 
Mă miram, puică, miram, 
Mă miram de ce slăbeam, 
Și pricina n'o găseam. 

5 Azi, pricina o găsesc. 
Cum focu să nu slăbesc, 
Când de tine, mă topesc? 
Căci dragostea de tine, 

A intrat fiori în mine. 

10 Nu-mi dă pace la lucrare, 
Nici odihnă la culcare, 
Nici astâmpăr la mâncare. 
Gândul meu la sânul tău, 
Mă topeşte tot mereu. 

15 Mă miram, puică miram, 
Mă miram, de ce slăbeam, 
Și pricina n'o găseam. 
Foicică foi de tat, 

Cine nu-i amorezat, 

20  Las'să moară, nu-i păcat, 
Ca un câine blestemat. 
Cât a trăit n'a iubit, 

Mai degeaba a văcuit, 


Dela Bocșeru Nicolae — Aldan — Gorj. 

Frunză verde ș'o lalea 


Frunză verde ş'o lalea, 
Păcat de dragostea mea ; 
Eu o fac ş'altul mi-o ia. 
Altul mi-o ia cu braţele. 
La's'o ia, so ia, soia; 
N'o s'o ţie'nchisă'n casă, 
Tot la neica, o să iasă 
Şi cu ea, când am vorbit, 
10 Focul mi-l-am potolit. 
Şi iar verde mărăcine, 
Şapte focuri arde'n mine; 
Nici unul nu arde bine, 
Cum arde inima'n mine. 
15 Arde și nu se mai stinge, 
Ca un cuptoraş de pâine. 
Dragoste ca ale mele, 
Numai în plânset şi'n jele, 
Pentru-o mândră cu plăcere. 


21) 


Dela lon Ureche — Târgovişte. 


Cântecz de Dor 


Frunză verde măr dungat 


Frunză verde măr dungat, 
Femeie cu doi bărbați, 
a-mi cuțitul din ficaţi; 
Nu'l lăsa să ruginească, 

5  Maţele să-mi putrezească. 
Nuw'l lăsa, dragă, lăsa: 
Că'mi usucă inima. 

Şi'a uscat-o dragostea, 
Bate-o-ar pârdalnica ! 

10 Femeie cu doi bărbați, 
la-mi dorul dela ficați. 
la-mi dorul din inimioară, 
Că pustiul mă omoară. 
la-l degrabă nu mai sta, 

15  Că-mi scurtează viața! 


Dela Mihai Andrei — Târgovişte. 

20 





Frunzuliță măr dungat 


Frunzuliță măr dungat, 
Eu d'acas'că am plecat, 
Pe-a mea mândră mi-am lăsat 
Cu gura nesărutată 
Şi când am venit acasă 
Mândra era măritată. 
Şi de s'ar fi măritat 
Dela noi, al treilea sat, 
Nu-mi era aşa păcat; 
Dar ea zău, s'a măritat 
Dela noi, a treia casă. 
De mi-e inima tot arsă. 
Intră'n casă o văzui. 
Măicuţa-mi pune de cină, 
Eu suspin dela inimă. 
Foicică ş'o lalea 
Dar măicuța, că-mi zicea : 
— Taci cu maica, nu mai plângea, 
Căci satul are fete multe 
Și mai mari şi mai mărunte, 
Alegeţi una de îrunte. 
— Maică, măicușoara mea, 
Ceru-i mare, stele-s multe; 
Dar ca luna, 
Nu'i niciuna. 
De mare, de luminoasă 
Şi ca Miţa de frumoasă! 


Dela Călin Ilie -. Sadova — Dolj. 

Frunză verde bob năut 


Frunză verde bob năut, 
Puiculiţă, de demult, 
Să nu crezi că te-am urât. 
Te-am urâţ două, trei zile, 
5 Şi mi-e gândul tot la tine: 
S'a fript inimioara'n mine, 
Tot gândindu-mă la tine. 
Puţinică ce-a rămas, 
Ş'aia s'a fripț şi s'a ars. 
10  N'am cântar so cântăresc, 
Puţinică mai găsesc : 
Nici-o litră, nici-un dram, 
Nici-o jumate de ban. 


Dela Petre Diaconescu — Potel — Romanați. 


Frunză verde trei spanace 


Frunză verde trei spanace, 
Fă-mă Doamne, ce m'oiu face. 
Fă-mă Doamne, un porumbel, 
Să mă'nalţ în înaltul ceriu, 

5 Să-mi fac ochișorii roată, 

Să mă uit peste lumea toată. 
Să mă uit la Brăila, 

Ca să-mi văz nevasta mea, 
Pe braţele altuia, 

10 Cum mi-o bate maică-sa. 
N'am cuțit la mâna mea, 
P'amândoi i-aș înjunghia 
Şi pe dânsul şi pe ea, 

Să se ducă pomina. 


Dela Moise Muşat — Slobozia — Conachi-Covurlui. 

Frunză verde trei smicele 


Frunză verde trei smicele, 
Voi... voi... voi... mândrele mele, 
Strângeţi-vă câte-şi trele, 
Să-mi faceţi de-o sărbătoare ; 

5 Că mi-e neica la închisoare, 
Cu lanţurile de picioare, 

Cu 'cătuşi la mâinişoare, 
Unde-l vede țața moare, 
Se topeşte din picioare, 

10 Ca un nuc de lumânare. 
Frunză verde şun dudău, 
Mândro, mijlocelul tău, 

Să ţi-l facă Dumnezeu, 
Numai lumânări de seu ; 

15 Să-mi ardă la capul meu. 

Foaie verde mărăcine, 

Să te-aducă şi pe tine, 

Să mor cu ochii la tine; 
Cai ţinut prea mult la mine. 


Dela Marin Ilsmană — Orodei — Dolj. 

Frunză verde mărgărint 


15 


20 


Frunză verde mărgărint, 
Ştii, puică, ce-am pus de gând 
Să ne lăsăm de iubit, 
Când umblu, să dorm mai bine 
Atunci, mă visez cu tine. 
Strângând... frângând perina, 
Crezând că ești dumneata 
Şi o strâng de colțurele, 
Ca să dau de ciolănele ; 
Cam vorbit noi, gură'n gură, 
Ca să-mi vii în curătură. 

Aşteptai, 

Pân'ce'ngheţai 

Şi şezui, 

Pân'ce amorţii. 
Dacă văzui şi văzui, 
Pusei dorul căpătâiu, 
Cu dragostea mă'nvelii. 
Somnul meu de astă Moapte, 
Să-l aibă duşmanii la moarte; 
Cam odihnit, puică, rău. 
Blestemul lui Dumnezeu ! 


Dela Marin Ismană-Orodel-Dolj. 

Frunză verde șun dudău 


Frunză verde șun dudău, 
Puicuţă, trupşorul tău, 
Face-mi-la Dumnezeu, 
Două lumânări de seu, 
5 Să arză la capul meu. 
Să lumineze peste mine, 
Să-mi treacă dorul de tine. 
Frunză verde ș'o secară, 
Undeo fi mândra de seară. 
10  Unde-o fi, unde-o înseră, 
Pe ce braţe s'o culcă, 
Ce guriță o sărută; 
O fi dulce ca a mea, 
Ori amară ca fierea ? 


Dela Marin lsmană-Orode!-Dolj. 


Frunză verde salbă moale 


Frunză verde salbă moale, 
Mă doare, mamă, mă doare, 
Mă doare la inimioară 
Căci amantul meu să'nsoară. 
5 Mamă, drăguliță mamă, 
Să scoatem de-o ismişoară, 
S'o punem la inimioară. 
Să scoatem şi de-un bujor, 
Să-l punem la căpuşor. 
10 Că puiul meu s'a'nsurat 
Şi pe mine m'a lăsat. 


Dela Petre Diaconescu-Plăviceni-Romanaţi. 


Cântece de Dor 


Foaie verde salbă moale 


Foaie verde salbă moale, 
'Trecui aseară călare, 
Pe la poarta dumitale, 
Te zării la lumânare, 
5  Trăgând fumuri din țigare. 
Sfârcul ţâţii Pam văzut, 
Am căzut, m'am prăpădit; 
Căci de te zăriam peste tot, 
Mă găsiai la poartă mort. 
10 Foaie verde salbă moale, 
De s'ar face drum pe vale: 
Drum prin poarta dumitale, 
Să treacă neica călare, 
Cu cămașa'n dalbă floare, 
15  Spălată de-o fată mare, 
Uscată la țâţişoare, 
Cu săpun de trei parale; 
Săpunaşul de migdale, 
Mirositor ca o floare. 


Dela Călin llie-Sadova-Dolj 

Frunză verde șun dudău 


Frunză verde ş'un dudău, 
Pe drumul care merg eu, 
Nici fântână, nici pârâu, 

Nici un fel de eleşteu. 

5 Arde focu'n paie ude, 
Strigă puica, nu m'aude. 
Arde focu'n Bucureşti, 

Şi degeră la Ploești. 
Foaie verde mere dulci, 

10  Unde-oiu stă, să-le mănânci 
Şi aminte să-ți aduci 
De-ale noastre vorbe dulci, 
Care le vorbiam atunci. 


Dela Petre Diaoonescu-Plăviceni-Romanaţi. 


Frunză verde șun mohor 


Frunză verde ş'un mohor, 
La fereastra din obor, 
Să-i dau fân şi orzişor 
Să mă duc unde mi-e dor 
5 La puicuţa în salon, 
Să m'arunc pe pieptul gol, 
Să-mi dea guriță, s'adorm ; 
Căci guriţa dela ea, 
N'o mai are nimenea. 
10  Guriţa ce-am sărutat, 
La inimă m'a secat! 


Dela Gheorghe Gheorghe-Românești-Dâmboviţa. 

Frunză verde maghiran 


Frunză verde maghiran, 
Amanta mea cea de an, 
De când m'a luat militar, 
De ce beă, să bolnăveă. 
5 Tu, sau mă-sa o'ntrebă: 
Ş'altă dată sălcioară : 
— Ce te doare, măicușoară ? 
Să-ţi pisez de-o ismişoară, 
Să ţi-o pui la inimioară, 
10 Să-ţi aline, măicușoară, 
Să-ţi aline ce te doare, 
— Fie, maică, şun bujor, 
Dacă nu-i cine mi-e dor, 
Şi mi-e dor, maică, mi-e dor: 
15 De Gheorghe şi de Ion. 
De lon ca de lon; 
Dar de Gheorghe, mor de dor. 
Frunză verde de bujor, 
— De ţi-e dor, maică, ţi-e. dor, 
20  Trimite-ţi gura odor, 
Intr'o foaie de bujor; 
Că ştiu bine c'am să mor. 
Toi de-al dumitale dor. 
Ş'altă verde foi ca macul, 
25 Fie voinici ca şi bradul; 
Treacă şi de brad mai sus, 
Dacă nu e cine s'a dus. 


Dela Marin Ismană-Orodel-Dolj. 

Frunză verde de susaiu 


Frunză verde de susaiu, 

Pân'o veni luna Mai, 

Să-mi văz pluguleţ cu cai 

Să mă plimb din plaiu, în plaiu, 

5 Ca un puişor de craiu, 
Cu merinde pe cinci cai, 
Nu băui, nici nu mâncai, 
Numai la cuc ascultai. 

Cu mine aveam gătit: 

10: Cu purcel în desagi fript, 
Cu ploschiţa la ciochină, 
Plină cu rachiu de prună, 
Cu desagii plini de pâine, 
Să trăiesc cu puica bine. 

15 Frunză verde bob năut, 
Să pui masa să mănânc 
Şi să'mbuc de două ori, 
Să sărut de nouă ori, 
Că-mi vine leşin să mor. 


Delia llie Radu-Cornâţel-Dâmboviţa. 

Ş'am zis verde șo alună 


Ş'am zis verde ş'o alună, 
Când îl văd seara pe lună, 
Cu doi năsturei la mână, 
Doi la mâneci, doi la piept, 
5  Inima'n mine mi-a copt. 
Ş'am zis verde trei mășşline, 
Pauzi țaţo, puiul vine 
Şi nu-mi vine liniştit 
Şi vine prin crâșmă bând. 
10 Din ţigare fum trăgând, 
Din batistă fluturând. 
Aud, puiule, prea bine, 
Că nu pot veni la tine; 
Că-i duşmanul lângă mine, 
15 Cu două pistoale pline. 
Când de când, să tragă'n mine, 
Dar în tine, ca'ntr'un câine! 


Dela Moise Mușat-Slobozia Conachi-Covurlui 

Frunză verde de'o sipică 


Frunză verde de-o sipică, 
Pe neica, cine-l usucă ? 
Brebeneii de pe luncă. 
Frunză verde sălcioară, 

5 Pe neica cine-l omoară? 
Brebeneii din ogoare 
Şi sânul cu ţâţâşoare, 
Cântecul de fată mare. 
Frunzuliță solz de peşte, 

10 Pe neica cine-l topeşte ? 
Richita, când îmboboceşte, 
Că tot muguru-i plesnește. 
Unde vezi frunzuliţa, 
Frumoasă-i ca mândruţa ! 


Dela Păuna Constantin-Pietrari-Dâmboviţa. 

Frunză verde trei zambile 


Frunză verde trei zambile, 
Până-a iubi la copile, 
Mă ţineam voinic în fire ; 
De când iubesc la neveste, 
5 la, vezi, fața cum îmi este. 
Mustăcioara-mi se lungește, 
Părul în cap mi-se albeşte 
Și puterea-mi tot slăbeşte. 
Frunză verde iarbă verde, 
10 Numai cine ştie, îmi crede 
Patima n care mă vede. 
Numai” cine-a păscut dorul, 
Ştie cine mi-a albit părul 
Și mi-a ofilit trupşorul!... 


Delia Gheorghe Rusu-Naip-Vlașca 

Funză verde măr mustos 


Frunză verde măr mustos, 
Să mai fiu precum am fost 
Şi-am iubit ce-a fost frumos 
Şi la vorbă mângâios. 
5 Frunză verde foaie lată, 
Să mai fiu ca şi odată, 
Nu m'aş da pe lumea toată. 
Ce amantă mi-a fost dragă? 
Fruuză verde ca nalba, 
10 Când eram în floarea mea, 
Şapte mândre mă iubia; 
Dar acum, nu pot p'a mea; 
M'a ajuns bătrâneţea. 
Nu știu un târg undeva, 
15 Să vânz batrâneţea mea, 
Să-mi cumpăr tinerețea, 
Ce bine trăiam cu ea, 
Din copilăria mea. 
Foaie verde mărăcine, 
20  Mărăcine "'nflorit bine, 
Toate trec, toate se duc, 
Toate rămân la pământ, 
Ce-am iubit nu pot să uit, 
Par'c'a fost un jurământ, 
25 Până m'o băga 'n pământ. 


Delia Vasile Duroiu-Vișoiu-Muscel 

Frunză verde de pelin 


Frunză verde de pelin, 
Când eram mai mic copil, 
Mă băgau fetele 'n sân; 
Dar acum când sunt bătrân, 

5 Numai şapte, calea-mi ţin 
Cu șapte oca de vin. 
Eu le spun că sunt bătrân, 
Ele mi-arată țâța 'n sân, 
Mă face, ca să leşin. 

10 Eu le spun că n'am măsele, 
Ele mi-arată la gât mărgele. 
Eu le-arăt că sunt bărbos, 
Ele mi-arată gât frumos, 
Numai s'o sărut frumos 

15 Şi s'o iubesc cu folos. 
Frunză verde măr mustos, 
Nu te uita că's bărbos; 
Că raz barba pân' la os 
Şi mă fac iarăși frumos. 

20  lubitul nu las pe jos; 
C'aşa lăsat-a Cristos, 
Să ia frumos pe frumos, 
Să trăiască mângâios 
Şi pe lume drăgăstos. 

25 Şi urâtul pe urât 
Să trăiască amărât 
Și pe lume necăjit. 


Delia lon Taciu-Studinița-Romanaţi 

Frunză verde de piper 


o 


10 


Frunză verde de piper, 
In gară la Leordeni, 

Mă *ntâlnii cu puica ieri; 
Nu ştiu ieri, alaltăieri ; 
Par'că fusei fermecat, 
Vorbă cu puica n'am dat. 
De m'aşi întâlni și mâine 
Ar fi ferice de mine. 

— Foaie verde de bujor, 
De ţi-e milă, de ţi-e dor, 
Vorbeşte la telefon, 
Trimite-mi gura odor, 
Intr'o foaie de bujor, 

Ca să văz bine că ţi-e dor. 
— Uşor, mândruţo, uşor, 
Nu-mi trimite atâta dor, 
Pe gurița tuturor. 
Trimite-mi mai puţinel, 
Dar vino, mata cu el. 


Dela lon Macaron-Câmpu-Lung-Muscel 

Frunză verde trei granate 


10 


20 


Frunză verde trei granate, 
La şapte ceasuri din noapte, 
Inima 'n mine se bate, 

De un ceas şi jumătate. 
Voi, voi, voi două cumnate, 
Să ştiu că mi-aţi fi scăpate, 
Singurel mi-aş face moarte. 
Moarte fără bănuială, 

Vezi pe brațele matale. 
Pentru tine, bălăioară, 

Tot de dorul dumitale, 

Să mă *ntinz întro cărare, 
Să mor fără lumânare. 

Şi iar verde de-o granată, 
Dela Olt, până la baltă, 
Umblai țara jumătate, 

Dupe sprâncene "mbinate ; 
C'ale puicăi nu se poate; 
Că sunt lungi şi subțirele 
Şi mi-s întinse pe piele, 

Pe pofta inimii mele. 


Deia Vasile Duroiu-Vişoiu-Muscel. 

Frunză verde ș'o lalea 


Frunză verde ș'o lalea, 
Dragă mi-e, frate, toamna ; 
Mai dragă primăvara, 
Când se coc cireşele 
5 Şi le-adună fetele, 
Cântă cu frunziţele, 
De-mi usucă zilele! 
Frunză verde, murele, 
Dragi îmi sunt fetiţele, 
10 Când le crește ţâțele, 
Ştii ca gutuițele 
Şi *nţeapă ca acele, 
Te prinde frigurile ! 
Dorul și dragostea 'n lume, 
15 Astea două m'au pus bine. 
Dorul şi omul frumos, 
Astea două m'au pus jos! 


Dela loana Popa-Strugari-Bacău 

Mariţo din Prahova 


Frunză verde ş'o lalea 
Mariţo din Prahova, 
Spune-mi pe onoarea ta 
Şi pe frumusețea ta 

5 Cu cine-ai rămas tu grea? 
C'un băiat din Câmpina 
Aproape de casa mea. 
Frunză verde şi-o mălură 
Mi-e doi paşi ş-o păşatură 

10  Pân' la el în bătătură, 
Foaie verde trei spanace 
lar copilul când l-oiu face 
Să-l aduci la neica "ncoace, 
La tine mare ce face. 

15 Să mi-l dai să-l botez eu 
Când ţi-o fi mai dor de mine 
Să strigi copilul pe nume 
Vin” la maica măi Vasile, 
Să-ţi dea maica covrigel 

20 Să mi te faci măricel 
Ca tată-tău de voinicel, 
Ma secat la suflețel, 
Că mult l-am iubit pe el! 


Costică Scântele-Mizil-Buzău. 

Mariţo din Prahova 
(Variantă) 


Mariţo din Prahova 

Spune pe onoarea ta 

Cu cine-ai rămas tu grea? 
Frunză verde trei masline 

5  De-oiu tăia carne dih mine 
Eu pe nume nu l-oiu spune, 
De l-oiu spune l-oiu răpune, 
De-oiu tăcea, lPoiu mai avea 
C'aşa merge dragostea. 

10 Dragostea de cin' se leagă 
Nu-l lasă cu mintea "ntreagă 
Căci de cine s'a legat 
Ca fasolea de arac, 
lar de mine s'a legat 

15 Şi ce-am dat pân'am scăpat 
S'a mai legat de-o nevastă 
Şi-a lăsat războiu *n casă, 
Frunză verde de pelin 
S'a legat de-un băiat creștin 

20 Şi-a lăsat carul în drum. 


Dela Sandu lon-Romanești-Dolj. 

Frunză verde bob năuit 


Frunză verde bob năut, 
Inimă, cu venin mult, 
Când o să te văz râzând, 
La cârciumioară plecând, 
5  Cu-a mea mândră după gât, 
Cu copilașii de-a rând 
Și să beau şi să mănânc. 
Lung e drumul Giurgiului, 
Dar mai lung al dorului. 
10 N-am gândit, 
N'am socotit 
Că dorul are sfârșit 
Şi dragostea isprăvit. 
Dacă văzui şi văzui, 
15  Dădu-i hart și tăbărâiu, 
Pe marginea drumului, 
La umbra pelinului. 
Pusei şeaua căpătâiu, 
Ebăncile le-așternui 
20 Şi cu dorul mă'nvelii. 
Şi m'ajunse un dor d'acasă, 
De copii şi de nevastă, 
De copii, mă prăpădesc, 
De nevastă, nici gândesc, 
25 Căci copii, nu mai găsesc 
Neveste mai întâlnesc. 
De mi-o fi dor dela tată, 
Să bat calul, să-l fac apă. 
De mi-o fi dor de la mumă, 
30 Să gonesc calul, să-l fac spumă. 
De-o fi dor dela copii, 
Să pui șeaua şi să mâi, 
De-o fi dor dela nevastă 
Să las calul, să mai pască. 


Dela lon Dumitru - Stâlpeni - Muscel. 

Frunză verde-a nucului 


Frunză verde-a nucului, 
Lung e drumul Giurgiului, 
Dar mai lung al dorului. 
Pusei şeaua murgului, 

5  Luai drumul Giurgiului, 
Tot pe urma dorului. 
Frunză verde d'avrămeasă, 
Mă întorsei îndărăt acasă, 
La copii şi la nevastă. 

10 Mă cuprinse-un dor fârtate, 
De copii şi de nevastă. 

— Pune masa, să mănânc. 
la masa, că nu mănânc. 
Am mâncat, mâncare-aş îoc, 

15 Căci mam avut eu noroc. 
Arde-te-ar focul şi para! 
Mi-ai făcut fața ca ceara, 
Inimioara ca cerneala. 
Frunză verde ş-o secară, 

20  Nici-o foaie nu-i amară, 
Ca foaia de sălcioară. 
Dorule, arde-te-ar focul, 
Mi-ai făcut fața ca socul. 


Delia Costică Scânteie-—Mizil—Buzău. 

Frunză verde trei castane 


Frunză verde trei castane 

Te rog, domnule Căpitane, 
Dă-mi drumu din concentrare 
Când pe loc în drumul mare 
M'ajunse un dor ș'o jale. 
De-ar fi dor dela nevastă 

Să las calul să mai pască, 
De-ar fi dor dela copii, 

Să pui șeaua şi să mâi. 

De nevastă nici nu-mi pasă 
De copii, inima-mi arsă. 
De-ar fi dor dela părinţi 

Aş păși şi peste munţi. 
De-ar fi dor dela amantă 


25 Aş pășşi pădurea toafă. 


Dela lon Dumitru-—Stâlpeni—Muscel. 

Frunză verde trei sarmale 


Frunză verde trei sarmale, 
De s'ar face dealul vale, 

Şi lunca poiană mare, 

Să văz puiul meu călare, 

5 Cu cămașa d'albă floare, 
Spălată de-o fată mare. 
Pălăria pe-o sprânceană 
Şi ceasul la cheotoare, 

Unde-l vede leica moare! 

10 De s'ar face dealul luncă, 
Să văz pe Lina la muncă, 
Ea, de prânz, unde mănâncă, 
Şi de nameaz, unde se culcă; 
Ca să mă duc, să-i fac umbră. 

15 Ce fel de umbră să-i fac? 

In braţe, s'o strâng cu drag. 


Delia Costică Scânteie-Mizil-Buzău. 

Cine-o zice neica vine 


Cine-o zice neica vine, 

li dau iea dupe mine 

Şi scurteica dupe culme 

Şi mai dau și ce mi-ar cere 
5 Şi pantofii din picere. 

Inelul din deștul drept, 

Numai să-l mai văz la piept. 

De când s'a dus neica?n cale, 

Numai m'am. gătit de jale ; 
10  N'am mai pus la gât mărgele, 

Nici în degete inele. 


Dela Vasile Duroiu-Vişoiu-Mușcel. 


Frunză verde de lipan 


Frunză verde de lipan, 
Câte zile sunt întrun an, 
Atâtea gânduri eu am, 
Câtă frunză ?ntr'un anin, 

5  Atâtea gânduri pe mine. 
Frunză verde lămâiţă, 
Al naibii e Nicolăiţă. 
Plesni-ţi-ar calul Gheorghiţă, 
Să rămâi numai cu frâul, 

10 Ştii ca mândra, zău, cu dorul, 
Să rămâi numai cu şeaua, 
Ca mândra cu poteceaua. 


Dela Gheorghe Dumitru-Ocniţa-Dâmboviţa. 

Frunză verde trei lâămâi 


10 


Frunză verde trei lămâi, 
Puiul leichii cel dintâiu, 
Tu te duci şi eu rămâi 

Cu cine să mă mângâi ? 
Cu perinița căpătâiu, 

Cu blănile patului, 

Fire-ar ale dracului. 

Foaie verde mărăcine 
Tuturor le pare bine 

Că s'a dus neica dela mine, 
Că s'a dus și nu mai vine. 
Numai mie-mi pare rău 
C'a fost puişorul meu 

Și m'am nenorocit rău. 


Dela Călin Ilie-Sadova-Doij. 

O foiţă năutul 


O foiţă năutul, 

In grădina cu ulmul, 

Ară Marin cu plugul. 

O foiţă viorea 

Rupe-i-s'ar cormana. 
Cormana şi fierul lat, 

Să vie de vreme'n sat, 

Să mi-l iau la sărutat, 

O foiţă trei masline, 
Marin al ţaţei, Marine, 
Ziua, noaptea prin pădure, 
Eu cu gândul tot la tine; 
Căci nu mai pot... Vai de mine!... 


Dela lon Marin — Raciu — Dâmboviţa. 

Frunză verde arțăraş 


Frunză verde arţăraş, 
— Măi Gheorghiţă, Gheorghilaș, 
Tu te duci, neică, sărace, 
Eu cu dorul ce m'oiu face? 
Tu te duci, neică, la Iași, 
Dar pe mine, cui mă lași ? 
Lemnelor 
Şi pietrelor. 
Pe mâinile duşmanilor | 
— Dar de tine, mândro'i bine, 
Că rămâi în sat la tine; 
Că mai sunt voinici ca mine, 
— Fie voinici ca iarba, 
Dacă nu e 'neicuţa, 
Totul în zadar degeaba. 


Dela lon Marin-Raciu-Dâmboviţa. 

Frunză verde şi iar verde 


Frunză verde şi iar verde, 

Câmpuşor cu iarbă verde, 

Cine naiba, umbra-ți vede? 
Nwmai păsărelele, 

5 Şi cu rândunelele. 
Verde, verde ș'un scaete, 
Ce-am iubit, nu se mai vede, 
Nici prin câmp, nici prin livede, 
Nici prin cotitura verde. 

10 Frunză verde calomfir, 

Căta-i iarba fir cu fir, 

Să găsesc un trandafir: 

Trandafir, cu doi boboci, 

Te-aş iubi, dar nu mai pociu, 
15  Geaba, neică, mă mai rogi. 


Dela Gheorghe Rusu-Naip-Vlașca. 

O foiţă sălcioară 


O foiţă sălcioară, 

Dela Bucureşti, la vale, 
Mă'ntâlnii cun şarpe'n cale: 
— Șarpe... şarpe, mult eşti mare, 
Varsă-ţi otravă de-a tare, 
Să mă otrăvesc şi eu; 

Că m'a urît neic'al meu. 
Nu ma urît de urită, 

Ma văzut neprimenită. 
N'am cămaşa firuită 

Și zăvelca lăţuită, 

Pân'la vară de-oi trăi, 
Cămaşa mi-oiu firui, 
Zăvelca mi-oiu lăţui, 


15 Tot pe neica, l-oiu iubi, 


Delia lon Taciu-Studiniţa-Romanaţi. 

Frunză verde năutul 


Frunză verde năutul, 
P'alăturea' cu drumul, 
Ară neica cu plugul. 
Frânge-i-s'ar cormanul ; 
5  Cormanul şi fierul lat, 
Să vie cu plugu'n sat. 
Cu fierul să-l ascuțească, 
Prea puţin să zăbovească, 
Cu daica să mai vorbească 
10 Şi dorul să-mi potolească. 


Dela Vasile Duroiu-Vișoiu-Muşcel. 


lonel de peste vale 


lonel de peste vale; 
Spune mătii să te'nsoare, 
Să-ţi ia drumul din picioare 
Şi junghiurile din şale. 
5 Cine trece Oltul mare? 
lonel trece călare, 
Să duce la peţitoare; 
Căi frumoasă ca o floare. 
Cine-mi trece lunca mică, 
10  lonel la ibomnică. 


Dela Oprea Vasile-Moţăeni-Dâmboviţa. 

Frunză verde salbă moale 


Frunză verde salbă moale, 
La puțul cu două zale, 
Se jeleşte-o fată mare; 
Ş'aşa plânge de cu jale, 
5 Să opresc voinicii în cale. 
Ş-aşa plânge ea a lin 
De dorul lui Constantin, 
De dragostea lui Marin. 


Dela lon Marin-Raciu-Dâmbovița. 


Costică... Costică... 


— Costică... Costică.. scumpul meu amant 
Pentru tine, dragă, eu m'am atacat, 

Ah !.. dragă Costică, mor mă prăpădesc; 
Căci, ca tine'n lume eu nu mai găsesc. 

5 Ţi-am trimis, Costică, inelul d'argint 
N'am crezut, Costică, că te-ai logodit. 
Ţi-am trimis, Costică, un. buchet de flori, 
N'am crezut, Costică, că ai să te'nsori. 
Doftori şi reţete nu m'or vindeca, 

10 Numai tu Costică, cu guriţa ta. 


Delia lon Marin-Rachi-Dâmboviţa. 


Jocuri 214| 


Cântec de şșezăâtoare 


Ici în vale pe pârâu; 
Este un mândru, frumos sat, 
Ş'acolo o casă nouă, 
Cu ograda dată'n două; 
5 Casă cu fața la soare 
Și cu uşile la vale, 
Acolo e șezătoare,: i 
De fălcăi, mândre fecioare. | 
Toată lumea se adună; | 
10  Că-i spor mult şi voie bună. 
lu... lu... lu, haideţi băeţi, 
Spor la muncă să aveţi. 


Dela-Chirvasie lon-Nicoreşti-Tecuci. 


Jiencuţa dela vii 


Lăutarul cântă. Tineretul joacă, 
—  Jiencuţa dela ii 
Cu buzele nărămzii, 
Cu țâțele durdulii, 
5 Cui le păstrezi, cui le ţii? 
— Cui m'a sărutat întâiu 
La ţarcul din bălării; 
Că ma învăţat la iubiț. 
Fi-i-ar trupul afurisit, 


Dela Tase Lăutu-Pâriiţi-Oit, 

Brâulețţul 


Lăutarii cântă. “Tineretul joacă, 
Frunză verde foi de linte, 
Brâuleţul înainte. 

Frunză verde barlaboiu 
Brâulețul înapoi. 

Frunză verde alunică, 
Inapoi, măi Ionică. 

Frunză verde grâu mărunt, 
Bate talpa la pământ. 
Frunză verde siminoc, 
Haideţi fetelor în joc. 
Bateţi talpa tot pe loc. 

Să răsară busuioc 

Şi mâine, la iarmaroc. 
Busuiocul în cărare, 
Răsădit de-o fată mare. 
Busuiocul s'a uscat 

Şi fata s'a măritat! 
Frunză verde măr dungat, 
Leicuţă, fără bărbat, 

Multe jocuri ai jucat, 
Brâuleţul mai jucat. 
Haideţi, puică să'nvățăm, 
Brâulețul să'nvățăm, 

Să batem vârtos pământul, 
Până ne-o auzi sfântul. 
Ştii puică, ce-am socotit, 
Să ne lăsăm de iubit. 
Numai în joc să ne'ndrăgim, 
Brâuleţul să-l iubim. 


Jocuri 213 


Ce spuseși bădiţă..... hai? 
Ori vrei de belea să dai? 
Eu jocul l-oiu îndrăgi 
Dragostea n'oiu părăsi. 
35 Şi cu tine m'oiu iubi; 
Că la joc eşti ușurel, 
Ca pana de păsărel. 
Şi iubitul l-oiu lăsa; 
Când oiu număra frunza : 
40 Frunza de pe un stejar 
Şi iarba de pe un hetar. 
Inainte, măi fecioare, 
Ca dat buha'n căprioare. 
Inapoi, dragi jucători, 
45 Că ne vin fete cu flori, 
Seara pe la şezători, 
Să ne aleagă ursitori. 
Uite, mă, la a mea, drăguță, 
C'un mănunchiu de scânteiuță. 
50 Hai mai iute, frate hai, 
Că-mi vine pe loc să sai 
Că mi-e mândra rumeoară 
“Şi draguță sprinteoară. 
Mi-e mândra iute la joc 
55 Mă face să sar pe loc. 


Dela lancu Constantinescu-Lucieni-Dâmboviţa. 

20 


25 


30 


Dela Tase Lăutu-Pâriiţi—Olt. 


lrindeaua 


Lăutarii cântă. Tineretul joacă. 


Frunză verde spic de grâu 


Irindeaua sus la brâu 
Două fire, două pae 
lrindeaua la bătae. 
Urinoace 
Busuioace, 
Sămâncioară n'ai mai face, 
Că din sămâncioara ta, 
S'a născut irindeaua. 
Frunză verde ş'un bujor 
Irindeaua la picior 
Ş'o lalea ş'o filalea 
Ține şirul la dreapta. 
Să vină şi mândra mea 
Care mă iubesc cu ea. 
Foicică micşunea 
Ține-ţi şirul stânga. 
Să se prindă fetele 
Fetele, nevestele, 
C'aştea ştiu dragostile. 
Mi-au secat puterile, 
Mi-au uscat tinereţele. 
lrindeaua din Galaţi, 
Adusă d'un dorobanţ, 
Irindeaua din Boștina, 
Adusă de baba Dina. 
lrindeaua din Izlaz 
Adusă d'un popă breaz. 
Veniţi băeţi de jucaţi 
Care știți, care nu știți, 
Fi-v'ar ochii afurisiţi, 


Jocuri 215 


Mânioasa 


Lăutarii cântă; Tinerimea joacă, 
Frunză verde ş'o lalea, 
Mânioas-o vino'ncoa. 

Dute neică dela mine, 

5 Să nu zici mâine poimâine, 
Că am avut ceva cu tine. 
Frunză verde sămulastră, 
Nici cu asta nu iu casă. 
Frunză verde ș'o cucută. 

10 Fugi d'acilea, eşti urâtă. 
Frunză verde ceapa ciorii, 
Fugi d-aci la ușa morii. 
Frunză verde mărăcine, 
Frumoasă puicuță-mi vine. 

15 Frunză verde siminoc, 

Să jucăm hora pe loc. 

Frunză verde barlaboiu, 

Și la dreapta câte doi. 

Şi să fugi neică, să fugi, 
20 Dar să fugi, să nu te'ncurci. 


Dela lancu Constantinescu-Lucieni-Dâmboviţa. 


CÂNTECE DE JALE 


Cântece de yale 219 


Frunză verde șo para 


Frunză verde ş'o para 
"Sufletul și inima 
Totdeauna se sfădesc, 
Veşnic bine nu trăesc. 

5 Sufletul aşa îmi zice 
Şi cu lacrimi fierbinți plânge : 
— Şi voi ochi şi lăcrimaţi 
Că voi sunteți vinovaţi 
Ce iubiți nu mai lăsaţi, 

10 Ce vedeţi nu mai uitaţi. 


Dela Niţă Petre Târgovişte-Dâmboviţa. 


Frunză verde trei masline 


Frunză verde trei masline, 
Eu mă duc, maică, în lume, 
Inimioara mea rămâne. 
la-mi-o, maică, şi mi-o strânge 
5 Şi mi-o strânge și mi-o bagă, 
Intr'un colț de basma neagră. 
De-i vedea-o că plutește, 
Să mai tragi, maică, nădejde. 
De-i vedea că s'a înecat, 
10 Să știi că m'am depărtat, 


Dela Molse Mușat-Slobozia Conachi-Covurlui. 

Lume... Lume și iar lume 


10 


20 


25 


Lume... lume şi iar lume, 

Când să mă satur de tine? 

Când s'o lăsa post de pâine. 

Şi paharul dela gură. 

Când mi-o suna scândura 

Şi 'n pământ m'o băga 
Popa cu cădelnița, 
Baba cu tămâioara. 

Aşa-i lumea trecătoare 

Ca ş'o apă curgătoare; 

lar viața omului, 

E ca iarba câmpului ; 

Ca şi o frumoasă floare: 

Unul se naşte şi altul moare, 

ĂI de naşte îşi văcuieşte 

De lume trage nădejde, 

ĂI de moare putrezeșşte. 

Cu pământ se înveleşte, 

De lume nu mai gândește. 

Nimenea nu-l pomenește, 

— Dumnezeule ceresc, 

Dă-mi şi mie ce gândesc. 

Nu gândesc vre-un lucru mare 

Să-ţi fie cu supărare: 

Niscai poame de mâncare 

Eu gândesc la mândra mea 

Care m'am iubit cu ea, 

Din copilăria mea. 


Dela lon Serban-Râul Alb-Dâmboviţa. 





Cântece de uale 


Frunză verde stejărel 


Frunză verde stejărel, 
Cât e omul mititel, 
Tinerel şi frumuşel, 
Se ţine dorul de el, 

5 Ca vaca după vițel, 
Ca oița după miel. 
Omul, când îmbătrâneșşte, 
Nici naiba nu-l mai iubeşte. 
Brăcinarul se slăbeşte, 

10 Pielea pe el să sbârcește, 
Puterile-l, părăseşte, 
Pune-i paie şi-l pârleşte, 


Dela Costache Puşoiu-Târgoviste. 

Frunză verde magheran 


Frunză verde magheran, 
Mititel copil eram 

Şi de iubit nu știam; 
Dar acuma, m'am mărit, 

5  Ş'am dat drumul la iubit. 
Frunză verde bob năut, 
Mi-aduc aminte şi plâng, 

Cum am fost; acum nu sunt: 
Nu mai sunt bun de iubit. 


10  Foicică viorea, 
Când eram în vremea mea, 
Şapte mândre mă iubia ; 
Dar acum nu pot p'a mea, 
M'a ajuns bătrânețea 

15 Şi mi-a slăbit dragostea 
Şi la mine şi la ea. 
De s'ar găsi cineva, | 
Să vânz bătrânețea mea, 
Să cumpăr tinereţea. 

20  M'am avut bine cu ea. 


Dela lon Dumitru-Stâipeni-Muscel. 


Cântece de jale 223 


Frunză verde grâu mărunt 


Frunză verde grâu mărunt, 
Inimă, cu Venin mult! 
Când o să te văz râzând 
Şi la cruce tăbărând, 

5 Să pui masa să mănânc, 
Cu copilaşii buluc, 
Cu nevasta după gât, 
Să mi-o muşc, să mi-o sărut, 
Să mă satur de iubit. 

10 Frunză verde de susaiu, 
Inimă de putrigaiu, 
N'am un cuţit să te taiu, 
Să văz ce durere ai. 


Delia Costache Pușolu-Târgoviște. 

O foiţă măr dungat 


O foiţă măr dungat 

Dela of, dela. oftat, 

M'am ales cun junghiu curat 
lerte-i Dumnezeu păcatul, 
Cui a mai lăsat oftatul. 
Omul, dacă n'a ofta 

Pieptul i s'ar învenina 
Limba "n gură ar beşica. 
Omul, dacă mai oftează 
Pieptul i se ușurează 

Piatra, piatra că e piatră 

O calcă carul şi crapă 

Inima mea multe le rabdă 
Rabdă inimă şi taci. 

Ca pământul care-l calci, 
Rabdă inimă şi tu 

Că vezi vremea cum e acum. 
Că e vremea "npotrivire, 


Munceşti azi, ca să mănânci mâine. 


Rabdă... rabdă... suflețele 
Şi la bune şi la rele. 
Dacă n'ai cu cine, n'ai 
Adevărul să nu-ți dai 
Măcar frate-tău să fie, 
Adevărul să nu-ţi ştie 
Azi e lumea *nşelătoare 
Ca o apă curgătoare. 


Dela Niţă Pătru-Târgoviște. 

Frunză verde foi și foi 


Frunză verde foi şi foi, 
Hai puică să murim noi 
Să ne îngroape p-amândoi, 
La mânăstire 'n zăvoiu, 

5 Să cânte cucul pe noi. 
Cucul și privighetoarea, 
C'așa ne-a fost ursitoarea |! 
Frunză verde siminoc, 
N'avui parte, nici noroc, 

10 Să fiu cu puiul întrun loc, 
Ş'oiu să mor nevăcuit 
Şi nesătul de iubit. 

Frunză verde măr creţesc, 
Cât oiu trăi, să iubesc, 

15 Pe lume să văcuiesc, 
D'oiu muri să putrezesc. 
Frunză verde mărăcine, 
Mă duce la mânăstire 
Şi pune pământ pe mine. 

20  Pământu'i cu iarbă verde, 

"Trece puica nu mă vede, 
Pământuw'i cu iarbă uscată, 
Cine trece nu mă *ntreabă, 
Ce amantă mi-a fost dragă. 


Dela Nicolae Negolță-Pucioasa-Dâmboviţa. 

Frunză verde bob năut 


Frunză verde bob năut, 
Ş'am să las cu jurământ, 
Cine m'o băga'n pământ, 
Să-mi facă cosciug de plumb, 
5 Cu capacul de argint 
Şi să scrie pe capac, 
Cu litere de diamant: 
Tot ce am iubit cu drag. 
Să mă îngroape mai adânc, 
10 Să nu putrezesc curând. 
Să putrezesc la opt ani, 
Să fac voia la dușmani. 
Pe deasupra groapei mele, 
Să-mi semene viorele: 
15  Viorele, flori albastre, 
Să le vezi, le uiţi pe toate. 


Dela Marin Ismană-Orodel-Dolj, 


Cântece de yale 


Frunză verde şșun dudău 


Frunză verde ş'un dudău, 
Căci ma lăsat Dumnezeu, 
Ce-oiu iubi, să fie-al meu 
Şi să mor, când oiu vrea eu. 

5 Să mă *'ngroape, unde-oiu zice 
La piept, între două ţâţe, 

Să mă îngroape mai adânc, 
Să-mi facă tronul de nuc, 
Să nu putrezesc curând. 
10 Cu mâna la ţâțâşoară, 
Cu gura la bărbişoară, 
Unde-i dragostea mai mare. 
Frunză verde mărăcine, 
Lume... lume... soro lume... 

15 Drag mi-e să trăiesc pe lume, 
Frică mi-e că mor ca mâine. 
Lume... lume... soro lume... 
C'aşa'i lumea trecătoare, 

De voinici amăgitoare, 

20 Ca şi-o apă curgătoare: 
Unul naşte, altul moare. 

Şi iar verde trei căline, 
Lume... lume... soro lume... 
Când să mă satur de tine? 

25 Când mi-o face coliva, 
Când în groapă m'o băga 
Şi mi-o curge țărâna. 

Când popa m'o descânta, 
La cap cu cădelnița, 

30  Şi-o babă m'o tămâiă. | 
Lume... lume, ce-ai cu mine? 
Că mult dor mai am de tine. 
Şi de-ai ţine omu ?n floare, 
Dar de-i vine moartea, moare. 

35 De sar ţine cât şi cât, 

Toate merg la rând, la rând. 


Dela Nicolae Bocşeru-Aldan-Gorj. 

Frunză verde bob năâut 


Frunză verde bob năut, 
Cine-mi face de urât, 
N'ar avea loc în pământ, 
Nici odihnă în mormânt, 
5 Să se ţie viermii câid, 
S'o mănânce 'n așternut. 
Ah! să mă 'ngroape, unde-o îi, 
In calea puiculiţii, 
Sub pragul bisericii. 
10 Când o trece, să se 'nchine, __ 
Cu ochii să dea de mine 
Și să-i auz cuvântul : 
— Aici, e răposatul, 
Care mă iubia săracul. 


Dela Constantin loan-Frasin-Dâmboviţa. 

Frunză verde mărăcine 


Frunză verde mărăcine, 

Trec pe drum mă uit la tine 
Văz bărbatul lângă tine, 
Copilaşii făcuți de mine; 

5 Arde inimioara 'n mine. 
Dă-mi, Doamne, desmeticire, 
Să-mi mai viu odată ?n fire. 
Că sunt din fire eşit,. 

Cu totul m'am prăpădit 

10 Pentru 'n pustiu de iubit. 
Frunză verde de căline, 
Plânge inimioara *n mine, 
Ca "'ntrun copil de trei zile! 
Copilul plânge şi înceată, 

15 Inima mea niciodată. 
Inimioară 1... inimioară |... 

De te-aş vedea scoasă afară 
Să te fac ciosvâște la scară. 
Că tot tu mă pui la cale 

20 De ajunsei la grea dogoare. 
Mă doare, puică, mă doare. 
Mă doare în piept şi între şale. 
Tot de dorul dumitale. 

O să caz într'o cărare 

25 Ca un câine de turbare 
Când îl dă tumba de vale, 
Şi să mor nespovedit 
Nespovedit, negrijit, 

Ca nimenea p'ăst pământ! 


Dela Grigorie llie-Băleni-Dâmboviţa. 

Frunză verde ismuliță 


Frunză verde ismuliță 
Cine n'are măiculiţă, 
Să semene lămâița, 
Ca să-și aibă mumuliţă, 
5 Cu milă şi cu credinţă. 
Cine n'are taicuşor, 
Să semene merişor, 
Ca să-și aibă tăicușor 
Şi pe lume dorişor. 
10 Cine mare surioară, 
Să semene sălcioară, 
Ca să-şi aibă surioară, 
Cu foc dela inimioară. 
Frunză verde foaie lată, 
15 Rău e copil fără tată, 
Născut prin străinătate ; 
Toţi mi-l înjură şi mi-l bate; 
Nimenia nw'i pune parte. 
Străinuw'] mănâncă *'n casă. 
20 Intră n casă. Stă pe pat. 
Gândurile îi dă de cap. 
Stă la masă să mănânce, 
Gândurile i se duce, 
Imbucă d'o îmbucătură, 
25 1 se face clisă 'n gură. 


Dela lon Şerban-Râul Alb-Dâmboviţa. 


Cântece de Jale 


Frunză verde trei spanace 


10 


15 


20 


Dela Nicolae Nimara-Novaci-Gorj. 


Frunză verde trei spanace, 
Lăsaţi-mă lume 'n pace. 
Foaie albă, foaie neagră, 
Numai neică”i fie dragă. 

Fie ca caşul de albă, 

Dacă nu mi-e mie dragă. 
Fie ca negrul pământ, 

Dacă neică'i mi-i urât. 

Foaie verde foi ca untul, 
Căci ca mâine mă ia sfântul, 
Mă duce la mânăstire 

Şi trage pământ pe mine. 
Pământul cu iarbă verde, 
Trece puica nu mă vede. 
Frunză verde trei lalele 
Tinerețe c'ale mele, 

N'a mai fost altele rele. 
Tinerețe cu amar, 
Petrecute în zadar. 
N'oiu trăi, frate, cât lumea, 
Şi'oiu trăi, o zi ori două, 
Lumea va rămâne vouă. 

Va rămâne s'o iubiţi, 

La neica nici nu gândiţi. 

Frunză verde matostat 


Frunză verde matqstat, 
Vine anul de când zac, 
Numai cu pelin la -cap, . 
Și n'am pe nimeni cu drag, 
5 Să vie,să-mi stea în prag, 
Să mă 'ntrebe de ce zac, 
Boala, ce o bolesc eu, 
Nu e dela Dumnezeu; 
Singur mi-am făcut-o eu. 
10 Frunză verde salbă neagră, 
Nimenea nu mă întreabă 
Ce puiculiță mi-e dragă. 
S'a *'nflorit florile ?n crâng 
Şi mam cu cim' să-le strâng; 
15 Că cu cine m-a avut 
S'a dus şi n'a mai venit! 
A pus spate la pământ. 
Şi faţa la răsărit, 
La biserică 'n mormânt, 
20  S'a făcut negru pământ. 


Dela Nicolae Nimara-Novaci-Gorj. 





Cântec= de Jale 


Frunză verde ș'o alună 


Frunză verde ş'o alună, 
Pământe, făcea-te-ai tină, 
Multă lume intră'n tine 
Şi tânără şi bătrână, 

5  Copilaşi de câte-o lună, 
Fete mari de măritat 
Și flăcăiași de'nsurat; 
De e mai mare păcat! 
Foaie verde trei oglici, 

10  Ş'am un frate rătăcit, 
De cinci ani, nu l-am văzut 
Ş'am auzit Ca murit 
Și eu măre n'am crezut, 
Până când, eu n'am văzut. 


Dela Ille Călin-Sadova-Dolj. 


Frunză verde foi de crini 


Frunză verde foi de crini, 
Du-te, neică, nai mai fi; 
Căci n'am de cine dori; 
Căci de cine am dorit, 

5  S'a dus și n'a mai venit. 
Mi-a pus spate la pământ, 
Ochii negri la răsărit. 
Când şez la masă să mănânc, 
Gândurile mi se duc. 

10  Şi'mbucai de-o 'mbucătură, 
Mi se făcu clisă'n gură. 
Şi'mbucai de două ori 
Şi oftai de nouă ori. 


Dela Ilie Călin-Sadova-Dolj 

Frunză verde solz de pește 


Frunză verde solz de peşte, 
Vara vine, iarna trece 
Şi n'am cu cine petrece; 
Că cu cine mi-am avut, 
5 Mi-a pus spate, la pământ 
Şi faţa la răsărit, 
La biserică'n mormânt, 
S'a făcut negrul pământ. 
Dacă nu-mi credeţi cuvântul, 
10  Aidi, să vă arăt mormântul. 
Să vezi oscioare înşirate, 
Trupşorel făr'de păcate, 
La inimă mă săgeată, 
Şi săgeata-i ascuțită, 
15 Cade la inimă "'niiptă. 


Dela Gheorghe Dumitru-Ocniţa-Dâmboviţa. 


Cântece de Jaie 


Foaie verde bob năut 


Frunză verde bob năut, 
Ş'am un frate rătăcit, 
De cinci ani, nu l-am văzut 
Ș'am călcat din sat în sat 
5  Şide el eu n'am aflat. 
Ba nici că l-am mai găsit, 
Am crezut că o fi murit. 
EI din lume s'a sfârşit. 
Dacă nu-mi credeţi cuvântul 
10 Haideţi, să v'arăt mormantul; 
Căci viaţa foastră toată 
Stă în sapă şen lopată. 
Și: scăpăm de chin, durere, 
De plângere şi de jele. 
15 Daţi ţărâna la o parte 
Şi vedeţi oase'nşirate 
Ş'am avut un frățior 
Şi l-a luat Dumnezeu, 
Când era să trăiesc bine, 
20 El s'a dus de lângă mine, 
El s'a dus și nu mai vine! 


Dela Vasile Bursuc-Teiș-Dâmboviţa. 

Frunză verde bob năut 


Frunză verde bob năut 
Cine mă vede umblând 
Zice cam înebunit, 

Dar, nu ştie ce-am suferit ! 
De nevastă văduvit, 

Doi copilaşi mi-au murit, 
O fetiță ș'un băiat, 

Băiatul de cinci ani 

Fetiţa de şapte ani, 

Să fac voia la duşmani. 
Duşmanii arde-i-ar focul, 
Că ei mi-au mâncat norocul 
Duşmanii arde-i-ar para, 
Că nu-i mai cuprinde "Ţara, 
M'au secat la inimioară 
Tot de dorul dumitale. 


Dela Tase Lăutu-Pâriiţi-Olt. 


20 


25 


Cântece de jale 


Cântecul lui Barbu 


Foaie verde grâu mărunt, 
Vine Barbu dela plug, 
Nelăut, nepremenit, 
Maică-sa când Pa văzut 
Pase o oală şi'o căldare, 
Și făcu o leşie tare, 

La lăut, 

La premenit, 
Cu cămaşe de bumbac, 
Să fie fetelor drag. 
Cu ismene de fuior, 
Increţite pe picior. 
C'așa şeade binișor, 
Să fie fetelor dor. 
Cântă cucul pe pelin 
Şi Barbu varsă venin, 
Cântă cucul sus pe moară, 
Și Barbu trage să moară. 
Cântă cucul sus pe cruce, 
Pe Barbu la cruse-l duce. 
Barbule, Bărbucule, 
Semăna-ţi-aş numele, 
Prin toate grădinile, 
Să răsară florile: 
Florile garoafele, 
Să miroase fetele, 
Fetele nevestele, 
Celea tinerelele. 


Dela Pavel Cataraga-Stănileşti-Fălciu. 

20 


Cântecul lui Barbu 
(Variantă) 


Frunză verde foi de rug, 
Vine Barbu dela plug, 

Cu doisprezece boi la jug, 
Cu spatele numai plete, 

Cu mijlocul plin de bete. 
Duşmanii în drum îl pândesc 
Şi în cale mi-l opresc 

Şi astfel îl glăsuesc : 

— Barbule din Răsuceni, 

Ce cauţi noaptea prin Strâmbeni ? 
Ce cauţi Barbule la noi ? 
Ori nu-s fete pe la voi? 

— Ba sunt fete mărunţele, 
Nu am ce face cu ele, 

N'am nici cu cine vorbi 

Nici cu cine mă iubi. 

— Barbule, să nu mai vii, 
Dacă vrei viu să mai fi. 
Barbu mândru şi voinic, 


Nu se teme de nimic. 

Mi se luptă voiniceşte, 

Mi se bate vitejeşte: 

Dar duşmanii îl dovedesc, 

Și la pământ mi-l trântesc, 
Şi-l bate fărâ'ndurare. 

Şi-l lasă fără suflare. 

In casă cu trestioară, 

Zace un voinic să moară, 
Nici nu moare, nici se scoală; 

Cântece de yale 


Numai zace de grea boală 
Nu ştiu zace ori ce face; 
Că guriţa nu-i mai tace. 
Nici la umbră, nici la soare, 
Nici la cap cu pernişoare; 
Ci se sbate zi și noapte, 

Şi varsă venin de moarte. 
Cântă bufnița pe cruce 

Pe Barbu la groapă-l duce. 
Dar de plâns cine mi-l plânge? 
Și în braţe cine-l mai strânge? 
Plânge maica lui cât poate 
Şi surorile lui toate. 

Plânge jalnic mamă-sa. 

Mai cu foc logodnica. 
Plânge sora, cum se plânge; 
Logodnica varsă sânge 

Şi strigă mergând pe cale 
Şi plângând cu mare jale: 
— Barbule, Bărbucule, 
Semăna-ți-aş numele, 

Prin toate grădinile 

Să răsară florile 

Să culeagă fetele 

Și neveste tinerele, 

Să se gătească cu ele. 


Dela lon Spiridon-—Siobozia—Covurlui. 

Frunză verde garofiați 


Frunză verde garoflaţi, 
Plângeţi ochi şi lăcrămați, 
Că voi sunteți vinovați, 
Ce vedeţi nu mai lăsați, 

5 Ce iubiți nu mai uitaţi. 
Infloriți floricelelor, 

Da'v'ar daica relelor. 
Frunză verde foaie lată, 
Când eram la mama fată, 

10 Ştiam floarea cum se poartă; 
lar dacă mă măritai, 
După ușă o aruncai, 
Cu piciorul o călcai. 
Săracă bătătura, 

15 Cine mi te-o mătura 
Coțofana cu coada, 
Rândunica cu pana, 

Taci, mireasă, nu mai plânge, 
Că la măta mi-te-oiu duce, 

20 Când o curge gârla 'ncoace 
Și gârloiul pe dincoace. 
Când o face salcia mere 
Și richita micşunele ; 

Căci mila dela părinți, 

25  Anevoe o s'o mai uiţi; 
lar mila dela surori, 
Numai busuioc şi flori; 
lar mila dela cumnate, 
Anevoiu s'o uiţi, frate. 

30 lar mila dela bărbat, 

Ca frunza de păr uscat. 
la-o de păr şi-o punen pat, 
Dă-i cu pumnii dupe cap, 
Să te satur de bărbat. 


Dela lon Ureche—Târgoviște. 

N N i i a a a o 


Frunză verde trei câline 


Frunză verde trei căline, 
Drag mi-e, mândruţo, de tine, 
Voi... voi.. voi, mândrele mele, 
Nu știți de patimile mele. 
5 Numai luna şi c'o stea 
Știu de patima mea. 
Foicică foaie lată, 
Când eram la mama fată, 
Nu ţeseam, nu băteam pânză, 
10 Ci umblam cântând din frunză. 
Dar acum, m'am măritat. 
Pui răsboiul şi bat pânză, 
Ş'am dat dracului cea frunză. 
Când eram la mama fată, 
15  Mâncam pâine de secară, 
Cernută prin sita rară 
Şo mâncam râzând p'afară ; 
Dar acum, m'am măritat, 
Mănânc pâine de grâu curat, 
20  Cernută prin sita deasă 
Ş'o mănânc plângând la masă. 


Dela lon Smaranda — Târgoviște. 

120 

Mândra din Muncel 


Colo, jos, pe lângă Tisa, 
Merge mândra cam descinsă, 
Prin ierbuță pân "la brâu 
Şi ține murgul de frâu: 
Murg voinic şi pintenog, 
Care paşte busuioc. 
Ea se plimbă 'n poeniță 
Şi tot zice din guriţă: 
— Busuiocul l-aş plivi, 
Mă tem că m'oiu zăbovi; 
Dar l-oiu smulge, 
Şi m'oiu duce 
Până dincolo de cruce. 
La marginea codrului, 


La stăpânul murguluii. 
Tot pe culmea din muncel, 
La haiducul voinicel. 
Cine-o vrea ca să mă ieie, 
Meargă acasă să mă ceie. 
Meargă acasă la părinți, 
Cu inima lui în dinți. 
lar pe când el mă va cere, 
Tu, murgule, s-ai putere. 
Du-mă iute ca un smeu, 
Du-mă la stăpânul tău. 
Mândra calul încăleca, 
Spre muncel veselă pleca. 
Noaptea ?n drum o apuca, 
Ea mergea, 


„a ——— 

30 Calea-şi pierdea 
Și ?ntrun râu adânc cădea. 
Vai de mândra... vai de ea... 
Sufletu-i sburând zicea : 
— Sărmanul copilul meu, 


35 Cum rămâne singurel; 
Fără pic de măngâiere, 
Fără mamă cu durere. 


Dela lon Gramaticu-ldrici-Fălciu, 





A se compara cu G. Dem. Teodorescu la pag. 433. 


EBlesteme 


Așa-mi cântă un pui de cuc 


Dela Alexandru Ureche-Ţigănești-Muscel. 


5 

Frunză verde bob năut 
Aşa-mi cântă un pui de cuc 
Că la toamnă o să mă duc 
Şi la vară o să mă 'ntorc, 
Să pui bordeiului foc, 

Să arză cu coş cu tot. 
Cărămida să rămâie 
Duşmanilor de tămâie ; 

Că sunt mulţi, arde-i-ar focul 
De nu-i mai cuprinde locul, 
Duşmanilor, ce gândiţi ? 

Să mă vedeţiilitroşit ? 

De puicuța despărţit ? 

De mi-aşi prinde vre-un duşman, 
l-aşi pune carnea 'n cântar; 
Oasele la stirighie 

Că mi-d mâncat viața 'n mine. 
Doamne, pe duşmanii mei 
Fă-i pe drum bolovănei 

Să calc cu gheata pe ei. 
Doamne, dușmancele mele 
Fă-le pe drum pietricele 

Să trec cu gheata pe ele 

Să trosnească sub picioare. 

Frunză verde bob năut 


Frunză verde bob năut, 
De m'aş vedea *n deal suind 
Şi la vale scoborând, 
Să pui masa să mănânc, 
5 Cu mândruța dupe gât. 
Frunză verde foi de soc, 
Să frig carne de berbec, 
Să beau vin din boloboc, 
D'abia, d'abia, să măntorc, 
10 Să pui duşmanilor foc; 
Că sunt mulți, arde-i-ar focul, 
De nw'i mai cuprinde locul. 
Şi sunt mulți, arde-i-ar para, 
De nwi mai cuprinde ţara ; 
15 Dar de una'mi pare bine, 
Că duşmanii 's lângă mine 
Și ştiu să mă păzesc bine, 
Când ţi-ai lua băț de câine. 


Dela lon Marin-Raciu-Dâmboviţa. 


Blesteme 

Firicel de iarbă neagră 

Firicel de iarbă neagră, 
Trecui aseară prin ogradă, 
Puicuţa ca să mă vadă. 
Nu ştiu dacă m'a văzut 
Sau că nu m'a cunoscut: 
Că la mine n'a venit. 
Dar când o voiu întâlni 
Şi cu mine de-o vorbi, 
Să mă *ntrebe de cuvânt 
Eu atunci aşa-i răspund: 
— Neică, eu m'oiu trecea, 
Prin ogradă la dumneata 
Eu de-aș şti că aş muri, 
Și cu tine m'aş vorbi; 
Căci aseară am trecut 
Necunoscut m'ai făcut; 
Am plecat cum am venit, 
Trist şi foarte necăjit. 
Necăjită să-mi fie fața 
In toată viața ta; 
Că şi eu tot amărât 
Imi petrec viața pe pământ. 
Blestemat să fie ceasul, 
Când întâiu m'ai sărutat, 
De-atunci eu sunt întristat, 
Şi tot plâng neîncetat. 
Blestemată fie ziua 
Când mi-ai spus că mă iubeşti 
Eu credeam a tale vorbe, 

Nu credeam că m'amăgești. 

Blestemat să fii neică, 

Ş'ar da bunul Dumnezeu 
Până oiu închide ochii 

Să sufări cum sufăr eu, 

Şi când ora morţii tale 

O veni ca să te ia, 

Să nu poţi muri copilă, 
Moartea 'n fața ta să stea. 
Să ai parte ca şi mine 

De dureri, de suferinţi, 

Să nu poți vedea *mplinită, 
Cea mai mică a ta voinţă. 


Dela lon Popa-Cepari-Argeş. 


Blesteme 


Firicel de iarbă neagră 


10 


15 


20 


25 


(Variantă) 


Firicel de iarbă neagră, 
Trecui aseară prin ogradă, 
lubita ca să mă vadă. 

Nu ştiu, dacă m'a văzut, 
Sau că nu m'a cunoscut; 
Că la mine, ma venit; 

Dar când o voiu întâlni, 

Ea cu mine va vorbi. 

Să mă *'ntrebe de cuvânt, 

Eu atunci o să-i răspunz: 
— Neică, eu nu oiu trecea, 
Prin ograda dumneata. 

De aș şti că aş muri, 

Cu matale n'aș mai vorbi; 
Căci, cu dorul am trecut, 
Necunoscut m'ai făcut. 

Am plecat, cum am venit, 
Trist şi foarte amărât; 

Şi doar din pricina ta, 

Că mai purtat cu vorba. 
Ştii până *n a treia seară, 
Când ţineai amantu 'n poală. 
Blestemat să fie ceasul, 
Când întâiu, m'ai sărutat; 
Căci d'atunci, nu sunt în stare, 
Plâng şi sufăr ne 'ncetat. 
Blestemată fie ziua, 

Când mi-ai spus că mă iubeşti. 
Eu credeam a tale vorbe 

Nu ştiam că m'amăgeşti. 
Blestemată să fii, neică, 

Ş'ar da bunul Dumnezeu, 
Până oiu închide ochiul, 

Să suferi cum sufăr eu. 

Şi când ora morţii tale, 

O veni ca să te ia, 

Să nu poți muri copilă; 
Moartea "n faţa ta să stea. 
Şi să nu vrea să te ia.: 

Să ai ca şi mine parte, 

De dureri, de suferinţe, 

Să nu poți vedea "mplinită 
Cea mai mică din dorinţă; 
Căci te-am iubit, prea mult, copilă, 
Şi p-al tău sân, m'am legănat 
Şi pe roza ta guriţă, 

Mii de sărutări ţi-am dat. 

Şi dacă *n pieptul tău lucește 
Vre-o scânteie de amor, 

Vin” copilă, de zâmbește, 

Că nu mai pot de-al tău dor. 
Blestemat să fie ceasul, 

Când Dumnezeu ne-a făcut, 
Căci într'o zi fără milă, 
Amândoi ne-am despărţit. 


Dela Silvestru Spiridon-Fălciu. 


Blesteme 


Zi-i odată viorea 


Zi-i odată viorea 
Mândră, puiculița mea 
Dare-ar Dumnezeu să dea, 
Să-ţi dea, vezi de-o boală grea 
5 Să te mute cu salteaua 
Să te-adape cu lingura. 
Zi-i şi altă viorea 
Mândră, mândrulița mea, 
Dar-ar Dumnezeu să dea 
10  De-o pereche de friguri 
Să te ţie nouă luni 
Când ţi-o fi mândră mai bine 
Şapte doctori lângă tine 
Patru să te doftorească 
15 Şi trei să te lecuiască, 
Leacul să nu ţi-l găsească 
Cu time să se sfârșească. 


Delia Niculae Bocşeru-Aldan-Gorj. 


253 


254 Gheorghe |. Tazlăuanu: Comoara Neamulul 


Oltule, pe matca ta 


Frunză verde ş'o lalea 
Oltule, pe matca ta, 
Dare-ar, Dumnezeu, să dea 
Şi cu Maica Precista. 
5 Şi Sfânta Duminica 
Şi ce zi o fi mai rea, 
Pe unde umblă luntria 
Să se "'nalțe pulberea, 
Să 'nflorească răchita, 
10 Să se 'ntindă crivina, 
Să fete căprioara, 
Să 'mpuieze ursoaica, 
Să dau eu cu flinta ?n ea, 
S*o jupoi, să=i iau pielea, 
15 Să fac mândrei malotca, 
Cu samurul cât palma, 
C'a ieşit un port în sus, 
Tot cu samurul de urs, 
Că mi-e goală sărmana, 
20 Şi se ţine după mine 
Şi mi-e ruşine de lume 


Dela Costică Scânteie-Mizil-Buzău 


Blesteme 


Frunză verde foaie lată 


Frunză verde foaie lată, 
Bată-mi-te, dsace, bată, 

Tu nu-mi laşi dragostea'n pace, 
Să iubesc pe cine-mi place. 
Frunză verde trei oglici, 

Eu mi-o fac şi tu mi-o strici, 
Mă mir, drace, ce câştigi. 
Parte n'am de ibomnici, 

Ce bătăi ai să mănânci. 
Bată-mi-te crucea, drace, 
Trimisei şapte olace, 
Mi-aduse pe puica'ncoace. 
Trimisei pe dracul ăl mic 
Şi n'am folosit nimic. 
Trimisei p'ăl mijlociu 

Și mi-a sosit cam târziu. 
Ad-o, neică, apă rece, 

Să bag pe dracul să'nnece, 
Ad-o, neică, apă caldă, 

Să bag pe dracul, să fiarbă, 
Nu mi-a făcut nici o treabă. 


Dela lon Macaron-Câmpu-Lung-Muscel. 

Frunză verde lin pelin 


Frunză verde lin pelin, 
Hai, puică, la Severin, 
Să ţinem calea la trin. 
Trinul pleacă şuerând, 

5  Puica rămâne plângând 
Din ochi negri lăcrămând 
Și din gură blestemând: 
— Verde foaie de trei nuci, 
Băiete, să te usuci, 

10 Ca pâinea care-o mănânci 
Şi ca vinul care-l bei ; 
Mi-ai promis cai să mă iei 
Ş'acuma, tu nu mai vrei. 


Dela Moise Muşat-Siobozia Conachi-Covuriui. 


Frunză verde salbă moale 


Frunză verde salbă moale, 
Nici o floare nu-i amară, 
Ca foaia de sălcioară, 
Ca muma da doua oară. 
5 Numai dor de n'ar mai fi, 
Omul mar îmbătrâni, 
Mai tare-ar întineri. 
Dorule, arde-te-ar focul, 
Că tu mi-ai stricat norocul! 
10  Feţişoara mi-ai pârlit, 
Inimioara mi-ai cernit, 
Limba codrii mi-ai făcut. 


Dela ion Dumitru-Stâlpeni-Muscel. 

Frunză verde murele 


Frunză verde murele 
Bate vântul vârfurile 
Rupe-mi rămurelele 
Ramurile foi de fagi 

5  Desparte oâmenii dragi. 
Cimne-a despărțit pe noi 
N'ar avea parte de boi, 
Nici de turmele de oi. 
Cim'ne-a făcut de urât, 

10  N'ar mai putrezi'n pământ 
Şi s'ar ţine viermii cârd 
D'acasă pân-la mormânt. 

Dela Petru Niţă-Târgoviște. 


Frunză verde matostai 


Frunză verde matostat 
Puiule, n'o fi păcat? 
M'ai iubit şi m'ai lăsat 
Ca pe-un dobitoc la gard 
5 Cu trupșorul îngreunat. 
Puiule, să te însori 
Și să faci nouă feciori 
Pe-ăl de-al zecilea-o fetiță 
Să te poarte pe uliţă 
10 Să vii şi la casa mea 
Te-oiu dărui cu ceva 
Cu batista cu dragostea. 
Frunză verde salbă moale 
Puiule, a crescut pădurea 
15 Să dai, puiule, călare, 
Să dai prin pădurea deasă, 
Lupw nainte să-ți iasă 
Calul să se 'poticnească 
Drept în gât să te trântească. 


Dela, Petru Niţă-Târgovişte. 

Du-te, du-te, nai mai fi! 


Du-te, du-te, mai mai fi! 

Că n'am de cine dori; 

Că de cine mi-am avut, 

S'a dus și n'a mai venit. 

De când neica ma lăsat, 
Pieptul mi-s'a înveninat. 
Blestema-te-ar Dumnezeu, 
Nici mai bine, nici mai rău, 
De cât cum oiu zice eu. 

Să n'ai parte d'altă fată, 
Până n'oiu intra în groapă. 
Frunzuliţă trei căline, 

Cine mă puse pe mine, 

Să m'amurezez de tine. 

De tine, un călător 

Fără milă, fără dor. 

Șase luni bolnavă ?n pat, 
De-am vărsat sânge 'nchegat, 
Cu ficați amestecat; 

M'ai lăsat şi ai plecat. 

De te-ai duce, und” te-ai duce, 
Eu să ştii că ţi-am pus cruce. 
Prăpădi-te-ai de pe lume 

Să nu-ți mai auz de nume. 
Eu nu ştiu de ce n'am pace, 
Toată lumea rău îmi face ; 
Că ce am nu ştiu nici eu. 
Fruntea-mi arde şi svâcneşte. 
Simt un greu în pieptul meu 
Şi ce am nu ştiu nici eu. 


Dela Grigorie Grancea-Pucioasa-Dâmboviţa. 


10 


20 


25 


Blesteme 259 


Firicel de iarbă verde 


Firicel de iarbă verde 
Neica pe uliţă umblă 
Şapte boale să-l ajungă 
Şapte boale ș'o lingoare 
Ș'un blestem de fată mare. 
Dar-ar Dumnezeu să dea 
Orice boală-o fi mai rea. 
Să tensori de nouă ori 
Şi să faci nouă feciori 
Şă'l de-al zecilea-o fetiță 
Să te poarte pe uliţă 
Ducându-te de mânuţă. 
Să te-aducă, Dumnezeu, 
Pe la bordeiaşul meu 
Să te miluesc şi eu 
C'o coajă de mălăiaş 
De-asupra cun tăciunaș. 
Nici aşa nu te-aş lăsa 
Și mai rău te-oiu blestema: 
Dar-ar Dumnezeu să dea 
Sănătate cu acul 
Și putere cu dramul. 
Nici aşa nu te-oiu lăsa 
Şi mai rău te-oiu blestema: 
Când ţi-o fi neică, mai bine, 
Şapte doctori lângă tine 
Şapte să te doctorească 
Și unul sa te-otrăvească, 


Dela lon Făcăleţ-Cobia-Dâmboviţa. 

Frunză verde salbă moale 


Frunză verde salbă moale, 
Apucai pe drum la vale, 
Măntâlnii cun şarpe mare, 
— Șarpe... şarpe... şarpe mare, 
3  Varsă-ţi otrava a mai tare, 
Să mă otrăvesc şi eu, 
Că ma urât puiul meu. 
M'a văzut nepremenită. 
Pân'la vară de-oiu trăi 
10  Cămaşa mi-oiu înălbi 
Şi tot cu neica mi-oiu fi. 
Mau pârât duşmancele 
Bată-le trăznetele. 
Foaie verde foi de foi, 
15 Doamne, duşmanilor mei, 
Fă-le drum pe bolovănei, 
Să calc cu cisma pe ei. 
Frunză verde viorele, 
Doamne, duşmancele mele, 
20  Fă-le pe drum pietricele, 
Să calc cu ghiata pe ele. 
Frunză verde bob făut, 
Nu-ş-ce dracu am făcut 
Parcă sunt cu peri de lup. 
25 Şi la toate sunt urât, 


Dela Constantin lon-Frasin-Dâmboviţa. 


CU FRUNZIȚA 
ȘI PAHARUL 


Cu frunziţa și paharul 


Frunză verde șun bujor 


Frunză verde ş'un buţor, 
La portița din obor, 
Bate murgul din picior. 
Nu ştiu bate cam să mor, 
5 Ori bate co să mă'nsor. 
Foicică d'alior, 
Veni vremea să mă'nsor, 
Trăsei ghiata la picior, 
Numai cu ciorapul gol 
10 Şi dădui țării ocol 
Să cat fată să mă'nsor. 
Frunză verde ş'o lămâie 
Cine naiba 'mi şopti mie 
Să-mi iau fată cu moșie, 
15 Să-mi poruncească ea mie. 
Mai bine una săracă, 
Ce i-oiu porunci să facă. 
C Marin Ilsmană-Orodel-Dol]. 


Frunză verde șun mohor 


Frunză verde şun mohor, 

Prăpădit mai sunt de dor; 

Nici noaptea nu pot să dorm. 

Toată noaptea că mă sbat, 
5 Ca peştele pe uscat. 

Toată noaptea eu mă'ntorc, 

Ca: un rac pe lângă foc. 

Frunză verde salbă moale, 

Fă, Doamne, ziua mai mare, 
10 Să scot perinile-afară, 

Să le usuc de sudoare, 

Şi să caut altă floare. 


Dela Petre Năstase-Dărmănești-Bacău. 

Frunzuliță bob năut 


Frunzuliţă bob năut, 
Mi-a 'nflorit torile'n crâng, 
N'am cu cine să le strâng, 
De le strâng cu Ileana, 

5 Ileana e femeie rea. 
Nu pociu mă'ngrădi cu ea. 
Să le strâng cu lea Maria, 
Că mai șiie omenia; 
Că-mi aşterne seara iea, 

10 Mă "'nvelește cu gheorghia, 
Gheorghia cu bagadele, 
Mă gâdilă la picioare. 
Gheorghia cu flori mărunte, 
Mă gâdilă pe la frunte. 


Dela Nicolaa llie-Târgovişte. 


Şi iar verde flori de rug 


Şi iar verde flori de rug, 
Mi-a "'nflorit florile 'n crâng. 
Şi m'am cu cin'să le strâng, 
Le-aş strânge, puică, cu tine, 
5 Dar tu nu eşti lângă mine. 
Câte flori sunt pe pământ, 
Toate merg la jurământ, 
Numai una nu se duce; 
Numai floarea crinului 
10  Şeade'n poarta raiului 
Şi-mi judecă florile, 
Ce-au făcut miroasele, 
Fete dragostile ? 


Delz Alexandru Ureche-Ţigăneşti-Muscel. 





Cu frunziţa şi paharul 265 


Frunză verde şș'o alună 


Frunză verde ş'o alună, 
Colea'n vale, la fântână, 
Două fete spală lână: 
Una spală ș'alta îndrugă, 
5 Să facă lui Voinea glugă, 
Colea'n vale, la fântână, 
Două fete spală lână: 
Una spală şi jeleşte 
Că amantul n'o iubeşte. 
10 Alta spală şi suspină, 
Că i-a picat salba'n fântână. 
Salba e de galbeni mari, 
Făcută de doi primari. 
Salba e de galbeni mici, 
15  Făcută de doi voinici. 


Dela Moise Muşat-Slobozia Conachi-Covurlui. 


Frunză verde sălcioară 


Frunză verde sălcioară, 
La casa cu trestioară, 
Zace-un voinicel de boală 
Şi”! păzeşte-o fată mare, 

5 Cu trei lumânări de ceară. 
Ea din gură aşa zicea: 
— Mori voinice, ori te scoală, 
Ori mai dă şi daică-i boală; 
Că destul m'am săturat, 

10 Să-ţi pun perina sub cap. 
Dela cap, pân'ia picioare, 
Dela umbră la răcoare. 


Dela Moise Mușat-Slobozia Conachi-Covurlui. 

Frunză verde de-abanos 


10 


15 


Frunză verde de-abanos, 
Ce e*n lume drăgăstos ? 
Banul şi omul frumos; 
Dar banul este ca banul, 
Dragostea ţine cu anul 

Şi iubitul cu toptanul. 

Şi iar verde măr mustos, 
Mi-a scos lumea d'un ponos, 
Că sunt fudul curvăros, 
Şi-mi raz barba, pân'la os; 
Să mă fac băiat frumos. 
Las's'o raz, să fiu fudul, 
Că sunt băiat de majur, 

Le comand stânga 'mprejur, 
Le comand eu cu respect, 
De'i tremură țâța'n piept. 

Şi iar verde bob şi linte, 
Ce'n lume e mai de frunte ? 
Banul şi omul cu minte. 


Dela lon Ureche-Târgoviște. 

Frunză verde maghiran 


Frunză verde maghiran, 
Feţişoară de mocan, 
Ce te plimbi pe Teleorman 
Cu mâinile'n buzunari, 

5 Cu dinţii mărunți şi mari, 
Limba'n gură chihlimbar 
Şi tot strigi : Podar... Podar... 
Trage podun țărmurea 
Și mă trece'n ţara mea, 

10  — Eu podul, ţi'l-oiu treceă, 
Când guriță oiu săruta. 
— Mai bine m'oiu desculță, 
Rochiţa mi'oiu ridică 
Şi eu Mureşu'oiu treceă 

15 Şi m'oiu ducen țara mea, 
Unde m'a crescut mama. 


Dela lon Macaron-Câmpu Lung-—Mușşcel. 

Frunză verde tiriplic 


Frunză verde tiriplic, 

Toate nevestele-mi zic, 

Să mă prinză ibomnic. 

Eu le spun că sunt cam mic, 
5 Să mă lase să mai cresc, 

Că pe toate le potolesc. 

Şi tânără şi bătrână, 

Le fac de se ţin de mână. 

Frunză verde de susaiu, 
10 Mă cutremur şi răsai, 

De cel pieptişor ce ai! 

Că ţi-e pieptul crudicel, 

Nu mă pot lăsa pe el! 


Dela lon Smaranda-Târgovişte. 


Frunză verde matostat 


Frunză verde matostat, 
Pe strada care mi-e drag, 
Treabă n'am şi drum îmi fac. 
Să văd pe cine mi-e drag. 
5 Să văz pe Marița 'n prag, 
Cu firul băgat pe ac, 
Cu mărgeanul răsfirat: 
Răsfirat şi bobonat, 
Pe ţâţa dreaptă lăsat, 
10 La inimă .m'a secat! 


Dela lon Stolca-Mircea-Vodă-Dâmboviţa. 


15 


Cu frunzilța și paharul 


Frunză verde aguridă 


Frunză verde aguridă, 

Puica neichii cea dorită, 
Mânca-ți- aş gurița friptă, 
Ochişorii să ţii beau, 

De pe drumuri nu mai stau. 
Frunză verde sămulastră, 
Vere să-ți moară nevasta. 

— Decât să-mi moară, nevasta, 
Mai bine să-mi ardă casa. 

In pădure's lemne multe, 

Şi fac casă în cinci minute, 
In pădure's lemne verzi, 

Dar nevastă nu mai vezi. 
Neică, să-ți moară bărbatul, 
— Decât să-mi moară bărbatul 
Mai bine să arză satul. 

Fără bărbat şi copii, 

N'ai în lume căpătâiu. 


Dela lon Ureche — Târgovişte. 

Frunză verde trei lămâi, 
Trei lămâi şi trei gutui, 
Puiule al naibii să fii, 
Und ţi-âm zis, nai vrut săvii 
5 Colea *n ţarc în bălării, 
Unde-a fost dragostea *ntâiu. 
Frunză verde foi de foi, 
Puică cum am face noi, 
Să ne iubim amândoi ? 
10 la puşca şi doui copoi 
Şi vin colea în zăvoiu, 
Că vin şi eu cu doi boi. 
Până boii o paşte iarbă, 
Noi să ne vedem de treabă. 
15 Până boii o paşte frunză, 


Frunză verde trei lămâi 
Noi să ne muşcăm de buză. 


Dela Marin lonescu-—Sperieţi-Dâmboviţa. 

Of, of, of! Dela of n'alegi nimic 


10 


20 


25 


30 


Of, of, of! Dela of n'alegi nimic, 
Nici pagubă, nici câştig, 
Numai inimioara-mi stric. 
Dela of, dela oftat, 

M'am ales cun junghiu curat. 
lerte-i Dumnezeu păcatul, 
Cui mi-a mai lăsat oftatul, 
Omul, dacă mar ofta, 
Pieptul i s'ar învenina. 
Omul, dacă mai oftează, 
Pieptul i se ușurează. 
Piatra, piatra de e piatră, 
Șeade'n apă jumătate, 

O calcă carul şi crapă; 
Inima mea multe rabdă ! 
Rabdă, inimă, și taci, 

Ca pământul care-l calci; 
Tu le faci, tu să le tragi. 
Rabdă, rabdă, sufleţele, 

Şi la bune şi la rele, 

Că tu mi-eşti dedaț cu ele. 
Rabdă, inimă, şi tu, 

Că vezi vremea, cum e acu. 
Este vremea 'mpotrivire, 
Munceşti azi, să mănânci mâine, 
Să trăieşti cu puica bine, 
O lună, două de zile. 
Rabdă, inimă, cât poți, 
Nu-ţi da adevărul la toți. 
Dacă n'ai, cu cine n'ai, 
Adevărul să nu-ți dai. 


Dela Constantin Costache Pușoiu-Târgoviște. 

Frunză verde avrămeasă 


10 


Dela Marin Constantin—Teiș-Dâmboviţa. 


Frunză verde avrămeasă, 
Dela noi a treia casă, 

Mă roagă vecina noastră 
S'o fac din fată nevastă. 
Eu de rugămintea ei, 

O băgai întrun bordeiu 
Paşternui frunze de teiu, 
Căpătâiu pusei ghizdeiu 
Și făcui pe gustul ei: 

— Faceţi-ar Dumnezeu parte, 
De lumioară la moarte, 
Mi-ai scos junghiul de sub coastă 
Şi cuţitele din oase. 


Frunză verde grâu mărunt 


Dela Nicolae Bocșeru-Aldan-—Gorj. 


Frunză verde grâu mărunt, 
Dealul dela răsărit, 
Vedea-l-aş d'un foc pârlit, 
Că ma îmbătrânit, 
Ce-am sămânat ma eşit. 
C'am sămânat floricele 
Ş'a eşit pară şi jele. 
Ş'am sămânat busuioc 
Şi-așa a eşit pară şi foc. 
De-asupra, p'acest pământ, 
Fel de fel de traiuri sunt; 
Dar ca viaţa de amant, 
Nimic nu-i mai blestemat. 

Frunzuliță budieană 


Frunzuliță - budieană, 
Fire-ai a naibei ţaţă loană, 
Cine te-a scos în poiană, 
Şi te-ai dus pe arături, 
Să culegi fermecături ; 
Ca să mă fermeci pe mine, 
Să te iau loano pe tine. 
Eu pe tine te-oiu lua, 
Când oiu găsi plug de cuci, 
10 Şi cristeii pogonici, 
Pitulicea fată mare, 
Cu coadele pe spinare, 
Ducea la plug de mâncare. 
Nici acum şi nici atunci, 
15 Când s'o găsi plopcu nuci. 
-Salcie cu mere dulci, 
Nici acum şi nici atunci. 
Când mi-o suna scândura, 
Şi mi-o mormăi popa 
20 Şi în groapă că m'o băga; 
Eu atunci te-oiu lua. 


ui 


Delia Grigore llie-Băleni—-Dâmboviţa. 


18 

Frunză verde bob năâăut 


10 


Frunză verde bob năut, 
Tot am zis, mândro, mă duc; 
Tu, mândro, nu mai crezut; 
Dar acum, o să mă crezi, 
Că în echi, nu mă mai vezie 
Tot mă duc, mândro, mă duc, 
Binele ca să-l ajung; 

Până să ajung binele, 

Răul îmi scurtează zilele. 
Binele de mine fuge, 

Răul din urmă m'ajunge. 


Dela Ghaorghe Rusu-Naip—Viașca. 


10 


Cântecul ciobanului 


Frunză verde d'arțăraş, 
Tiha lame Îăams la lea 
Eu sunt Niţă ciobănaş, 
Gluga-mi este a mea casă, 
Căţaua-mi este de nevastă, 
Aşternut pământul gol, 
Perinițţă un mușşuroi, 

Bâr oiţă din poiană, 

Bâr oiță bâr... bâr... bâr, 
Că te ia lupul la goană. 
Te trânteşte, 

Te buşeşte, 

Şi lâna ţi-o risipește. 


Dela lon Dumitru-Panciu- Putna. 

Trenul 


Frunză verde lin pelin, 
Firea-i al dracului de trin, 
Cum duci Oltenii de lin! 
Cum îi duci şi'i ocoleşti 

5 Prin gară pe la Piteşti, 
Până-i bagi în Bucureşti, 
Ca să mi-i faci precupeți, 
Să vândă mere domnești 
Şi trandafiri franțuzeşti. 

10 Măi Oltene, măi române, 
Cântăreşte, neică, bine, 
Să viu azi, să viu şi mâine, 
Să iau mere dela tine,. 
Că sunt fragede şi bune; 

15  C'am să 'mpac nişte copile, 
Mai tinerele ca mine. 
Cântăreşte cu stânga, 
Potriveşte cu dreapta 
Şi fă-mi mere d'o oca. 


Dela Vasile Duroiu—Vișoiu—Muscel. 

DN CN N E 


Frunză verde ș'o lalea 


Frunză verde ş'o lalea, 
Când eram în vremea mea, 
Sburam ca o păsărea, 
In pădure la Scorina, 
5 Şi sburam din pom în pom, 
Și *ntrebam din om în om. 
Şi sburam din cracă'n cracă, 
N'avea lumea ce să-mi facă. 
Şi sburam din fruuză'n frunză, 
10 Nu putea nimeni să mă prinză, 
lar un 'hoț de vânător 
Dete o puşcă ş'un pistol 
Şi mă împuşcă prin picior. 
Şi-mi smulse un fir de păr 
15 Şi-mi făcu un lățișor 
Și mă porni la domnie, 
Mai mult moartă, decât vie. 
Mă vâri în judecată, 
Mai mult udată cu apa. 


Dela Nicolae Bocșeru-Aldan-—Gorj. 

O horă prea frumoasă în zi de sărbătoare 
Veniseră să joace flăcăi şi fete mari, 
Neveste tinerele priveau pe sub umbrar, 
5 Femei cu prunci în brațe priveau pe ștergar, 
Colo mai de vale era un june oarecare. 
Pe valurile morţii prea întristat era. 
De ce stai trist băiete și nu ca altă dată, 
Nu vii să'nvârteşti hora și să-ți alegi o fată ? 
10  Săftica, Mărioara, ori una dintre ele, 
De-ţi rupe inimoara cu așa dureri grele? 
Nu-i Săftica, Mărioara, nici-una dintre ele ; 
Nu-mi rupe inimioara cu aşa dureri grele. 
E scumpa ţărişoară ce-o văd în mâini străine, 
15 Şi mam nici o putere să-i viu în ajutor. 


Dela Costache Pușoiu — Târgovişte. 


In sat la Aninoasa 
In sat la Aninoasa, era o horă mare, 

Frunză verde şșun bujor 


Frunză verde ş'un bujor, 
Trandafir de pe răzor 
Şi la mijloc gălbior: 
Pe de lături verde *nchis, 

5 Ce mai amurez mi-am prins! 
Nu l-am prins într'un n'adins 
Ci l-am prins într'o cercare, 
Să vedem ce minte are. 
Firea lui ca de copil, 

10 Mintea ca de om bătrân. 
Tinerel și desmierdat, 
Nici mustaţa nu i-a dat; 
Numai barba câte-un fir, 
De-i miroasă gura-a crin, 

15 Şi buzele trandafir. 
Dușmanii l-au pus la bir. 
O foiță-a bobului, 
El de frica birului, 
Luă drumul Giurgiului 

20 Şi p'al Bărăganului. 
Trecu apa Nistrului 
Şi p'a Rusalimului. 
O foiţă foaie lată, 
Trecu apa 'n jumătate 

25  Mândra-l apucă de spate: 
— Haideţi îndărăt, măi frate, 
C'a rămas birul în jumate. 
O foiţă foi de bob 
Ș'a rămas şi de tot. 

30  — Eu d'aici nu mai mă 'ntorc 

Să-mi puie duşmanii foc. 
O foiţă bob năut, 
Căci duşmanii s'au vorbit, 
Să mă prinză 'n aşternut. 
35 O foiţă foi de bob 
Să mă lege oot la cot, 
Să mă plimbe târgul totul 
C'aşa le-a slujit norocul. 
— Intoarce-te "ndărăt, măi frate, 
40  Că-ţi dau eu birul 'njumate. 
— De mi L'oiu da şi pe tot, 
Eu din cale nu mă *ntorc; 
Cam vre-o trei mândre 'ntr'un loc; 
Judeţul, bâlciul mai tot. 


Dela lon Macaron-Câmpu Lung-Muscal. 

Mama îi dusă în deal cu dorul 


10 


15 


Mama îi dusă în deal cu dorul, 
Eu cu singur puişorul, 

Ş'am să "nchid ușa la tindă cu zăvorul. 
Uite-acum, şacum îs voinică, 
Cine-a zis că sunt prea mică, 

Nu sunt fată mititică, 

la te uită şi-mi ia seamă, 

Că-mi stă bine cu maramă. 

Ce mai fată frumuşică are mama! 
Acum brâul îl scot din ladă 

Mai pun şorțul ca să-mi şază 
Fată cum eram nevastă, 

Aoleo, mama 'n ogradă, 

Era gata să mă vadă pe fereastră. 
Intru ?n casă mă 'ncui bine. 

Mă văzu nişte vecine. 

Aolică !... Ce văpaie! 

Junghiuri peste piept mă taie. 

Să ştie mama de mine, ce bătaie! 


Dela Gheorghe Gheorghe-Românești-Dâmboviţa. 

Se mărită Leana noastră 


Foaie verde foaie Albastră, 
Se mărită Leana noastră. 
Se mărită şi ne lasă, 
Cu inima friptă, arsă. 
5  — Leano, nu te mărita 
C'a venit primăvara 
Ş'a 'nflorit tămâioara 
Şi mare cine-o purta. 
— Las-o daică, să 'nflorească ; 
10 Cam pus gând, s'o port nevastă 
Ş'am s'o pun la legătoare, 
Cine m'o vedea, să moară. 


Dela Alexandru Călin-Ciulniţa-Muscel. 


Frunză verde mândălac 


Frunză verde mândălac, 
Unde-ţi văz pieptul spălat 
Şi mărgeanul răvărsat, 

Pe sfârcul ţâţii lăsat, 

5 Stau singur, moarte, să-mi fac 
Pentru un puişor cu haz! 
Pân?la moarte, eu nu-l las. 
Mă mir de ce li-i necaz 
Eu pe masă nu le caz; 


10 Nici paharul nu le beau, 
Numai dragostea le iau. 


Delia Vasile Bursuc-Teiș-Dâmboviţa. 

Beţia 


Frunză verde ş-o lalea, 
Bea, voinice, nu prea bea; 
Că te-ajunge vre-o vreme rea, 
Fără neam de para, 

5 Dar voinicul, ce-mi grăia : 


— Las'să beau.., să beau... să beau... 


Că ştiu banii, cum să iau. 
Nici cu sapa nu prăşesc, 
Nici cu coasa nu cosesc, 
10 Nici cu biciu, nu învârtesc; 
Cât în pungă bani găsesc, 
Din cârciumă nu lipsesc. 
Să miră şi cârciumarii, 
De unde mai iau eu banii. 


Dela Costică Scânteie-Mizil-Buzău. 





Frunză verde avrămeasă 


Frunză verde avrămeasă, 
P'aici, pe la dumneavoastră, 
Nu se află vre-o nevastă, 
Cu mărămioara aleasă 

Şi cu ghetulița ştearsă ; 

S'o punem cârciumăreasă, 
In zăvoiu în calea noastră, 
Să ne dea de băutură 

Să ne spună o vorbă bună 
10 Şi s'o sărutăm în gură? 


o 


Dela Vasile Bursuc-Teiș-Dâmboviţa. 

Frunzuliţă d'avrămeasă 


Frunzuliță d'avrămeasă, 
Leliţă cârciumăreasă, 
N'ai vre-o fată mai frumoasă ? 
— Mai,bine să servesc eu. 

5 Ne-am avut amândoi bine. 
— Leliţă cârciumăreasă, 
Nu te fă năbădăioasă, 
Adu-ne ocaua rasă. 
Leliţă cârciumăreasă, 

10 Când oiu vedea că sunt beat, 
Să nu-mi dai drumul prin sat 
La neveste cu bărbat. 
Să-mi aşterni la boloboc, 
S'auz cepul scârțăind 

15 Şi cu oala gâlgâind. 
Picătura ce-o pica 
Să pice 'n gurița mea. 


Dela Vasile Bursuc-Teiş-Dâmbovita. 

